അത്തീന് - സൂക്തങ്ങള്: 1-8 - Quran Padanam\nസുബ്ഹാന് ബാബു, 095- അത്തീന്\nഅത്തീന് – സൂക്തങ്ങള്: 1-8\nപ്രഥമ പദമായ التِّين തന്നെ ഈ സൂറയുടെ നാമമായി നിശ്ചയിക്കപ്പെട്ടിരിക്കുന്നു.\nഈ സൂറ മദീനയില് അവതരിച്ചതാണെന്ന് ഖതാദ പ്രസ്താവിച്ചിരിക്കുന്നു. ഇബ്‌നു അബ്ബാസില്‍നിന്ന് ഉദ്ധരിക്കപ്പെട്ട രണ്ടു നിവേദനങ്ങളിലൊന്നില് ഇത് മക്കയില് അവതരിച്ചതാണെന്നും മറ്റേതില്, മദീനയില് അവതരിച്ചതാണെന്നുമത്രേ പറയുന്നത്. എന്നാല്, ഭൂരിപക്ഷം പണ്ഡിതന്‍മാര് ഈ സൂറ മക്കിയാണെന്ന വീക്ഷണക്കാരാണ്. ഇതില് മക്കാപട്ടണത്തെ هَـذا البَلَدِ الأَمِين (ഈ നിര്‍ഭയ നഗരം) എന്നു വിളിച്ചത് ഇത് മക്കീസൂറയാണെന്നതിന്റെ സ്പഷ്ടമായ അടയാളമാകുന്നു. മദീനയിലാണ് ഇതവതരിച്ചതെങ്കില് ‘ഈ പട്ടണം’ എന്ന വാക്ക് അസ്ഥാനത്താകുമല്ലോ. കൂടാതെ, സൂറയുടെ ഉള്ളടക്കം പരിശോധിച്ചാല് ഇത് മക്കയില്‍ത്തന്നെ പ്രവാചകന്റെ ആദ്യനാളുകളിലവതരിച്ച സൂറകളില് പെട്ടതാണെന്നും മനസ്സിലാക്കാം. എന്തുകൊണ്ടെന്നാല്, ഈ സൂറ അവതരിക്കുമ്പോള് ഇസ്‌ലാമും കുഫ്‌റും തമ്മില് സംഘട്ടനം തുടങ്ങിക്കഴിഞ്ഞതിന്റെ ഒരു ലക്ഷണവും ഇതില് കാണപ്പെടുന്നില്ല. ആദ്യകാല മക്കീ സൂറകളുടെ ശൈലിയും സ്വഭാവവുമാണിതില് കാണപ്പെടുന്നത്. അതായത്, പാരത്രിക രക്ഷാശിക്ഷകള് അനിവാര്യവും തികച്ചും ബുദ്ധിപരവുമാണെന്ന് സംക്ഷിപ്തവും ഉള്ളില്‍തട്ടുന്നതുമായ ശൈലിയില് ജനങ്ങളെ ബോധ്യപ്പെടുത്തുക.\nരക്ഷാശിക്ഷകളുടെ സ്ഥിരീകരണമാണിതിന്റെ പ്രമേയം. അതിനുവേണ്ടി അഭിവന്ദ്യരായ പൂര്‍വ പ്രവാചകന്‍മാരുടെ ആഗമനസ്ഥാനങ്ങള് പിടിച്ചാണയിട്ടു പറയുന്നു: അല്ലാഹു മനുഷ്യനെ വിശിഷ്ടമായ ഘടനയിലാണ് സൃഷ്ടിച്ചത്. ഈ യാഥാര്‍ഥ്യം ഖുര്‍ആന് മറ്റിടങ്ങളില് വെറെരീതിയിലും പറഞ്ഞിട്ടുള്ളതാണ്. ഉദാഹരണമായി, അല്‍ബഖറ 30-34 , അല്‍അന്‍ആം 125 6:125 , അല്‍അഅ്‌റാഫ് 11 , അല്‍ഹിജ്ര് 27 , 29 , അന്നംല് 62 , സ്വാദ് 71-73 സൂക്തങ്ങളില് പറയുന്നു: ദൈവം മനുഷ്യനെ ഭൂമിയില് അവന്റെ പ്രതിനിധിയായി സൃഷ്ടിച്ചു. മലക്കുകളോട് അവനെ പ്രണമിക്കാന് കല്‍പിച്ചു. അല്‍അഹ്‌സാബ് 72-ആം സൂക്തത്തില് പ്രസ്താവിക്കുന്നതിങ്ങനെയാണ്: ‘മനുഷ്യന് ദൈവിക ബാധ്യതയുടെ വാഹകനാകുന്നു. ആ ബാധ്യത വഹിക്കാന് ആകാശഭൂമികള്‍ക്കോ പര്‍വതങ്ങള്‍ക്കോ ത്രാണിയുണ്ടായില്ല. ബനീഇസ്‌റാഈല് 70-ആം സൂക്തത്തില് പറഞ്ഞു: ‘നാം മനുഷ്യനെ ആദരിച്ചിരിക്കുന്നു. നമ്മുടെ നിരവധി സൃഷ്ടികളെക്കാള് അവനെ ശ്രേഷ്ഠനാക്കുകയും ചെയ്തു.’ എന്നാല്, മനുഷ്യനെ വിശിഷ്ടമായ ഘടനയില് സൃഷ്ടിച്ചുവെന്നാണ് ഇവിടെ പ്രവാചകന്മാരുടെ ആഗമനസ്ഥാനങ്ങള് പിടിച്ചാണയിട്ടുകൊണ്ടരുളുന്നത്. മറ്റു സൃഷ്ടികള്‍ക്കൊന്നും ലഭിച്ചിട്ടില്ലാത്തത്ര ഉന്നതമായ പ്രവാചകത്വ പദവിപോലുള്ള മഹാ ദൗത്യങ്ങളുടെ വാഹകരായ ആളുകള്‍ക്ക് ജന്‍മംനല്‍കാന് പര്യാപ്തമായ വിശിഷ്ടമായ ഘടനയിലാണ് മനുഷ്യവര്‍ഗത്തെ നാം സൃഷ്ടിച്ചിരിക്കുന്നത് എന്ന അര്‍ഥമാണ് അതുള്‍ക്കൊള്ളുന്നത്. മനുഷ്യരില് രണ്ടു തരക്കാരുണ്ടെന്നാണ് തുടര്‍ന്നു പറയുന്നത്. ഒന്ന്: ഈ വിശിഷ്ട ഘടനയില് ജന്മംകൊണ്ടശേഷം തിന്‍മയിലാകൃഷ്ടരാകുന്നവര്. അങ്ങനെ അവര് അധര്‍മഗര്‍ത്തത്തിന്റെ ആഴത്തില് ചെന്നു പതിക്കുന്നു. അതിനെക്കാളാഴത്തില് മറ്റൊരു സൃഷ്ടിക്കും ചെന്നെത്താനാവില്ല. രണ്ട്: സത്യവിശ്വാസത്തിന്റെയും സല്‍ക്കര്‍മത്തിന്റെയും സരണിയവലംബിച്ച് ആ പതനത്തില്‍നിന്ന് മുക്തരാകുന്നവര്. വിശിഷ്ടഘടനയില് ജന്‍മംകൊണ്ടതിന്റെ താല്‍പര്യങ്ങള് സാക്ഷാത്കരിക്കുന്ന ഉന്നതസ്ഥാനത്ത് നിലകൊള്ളുന്നവരാണവര്. മര്‍ത്ത്യവര്‍ഗത്തില് ഈ രണ്ടു തരക്കാരും കാണപ്പെടുന്നുവെന്നത് അനിഷേധ്യമായ യാഥാര്‍ഥ്യമാകുന്നു. മനുഷ്യസമൂഹത്തില് ഏതു സ്ഥലത്തും സമയത്തും അത്തരക്കാരെ കണ്ടുവരുന്നു. ഒടുവില്, ഈ സംഭവയാഥാര്‍ഥ്യത്തെ ന്യായമായി ഉന്നയിച്ചുകൊണ്ട് ചോദിക്കുകയാണ്: മനുഷ്യരില് തികച്ചും പരസ്പരവിരുദ്ധ സ്വഭാവത്തിലുള്ള ഈ രണ്ടു തരക്കാര് കാണപ്പെടുന്നുണ്ടെങ്കില് പിന്നെ കര്‍മഫലത്തെ നിഷേധിക്കാന് കഴിയുന്നതെങ്ങനെ? പാപഗര്‍ത്തത്തില് പതിച്ചുപോകുന്നവര്‍ക്ക് ശിക്ഷയും പുണ്യത്തിന്റെ ഉന്നതിയിലേക്കുല്‍ക്രമിക്കുന്നവര്‍ക്ക് രക്ഷയുമില്ലെങ്കില്, രണ്ടു കൂട്ടരുടെയും പരിണതി ഒരുപോലെയാണെങ്കില് ദൈവിക നടപടികളില് ഒരു നീതിയുമില്ല എന്നല്ലേ അതിനര്‍ഥം? എന്നാലോ, വിധികര്‍ത്താവാകുന്നവന് നീതിമാനാകണമെന്ന് മാനുഷിക പ്രകൃതിയും മനുഷ്യന്റെ സാമാന്യബുദ്ധിയും താല്‍പര്യപ്പെടുകയും ചെയ്യുന്നു. എന്നിരിക്കെ വിധികര്‍ത്താക്കളില് ഏറ്റവും വലിയ വിധികര്‍ത്താവായ അല്ലാഹു നീതി ചെയ്യുകയില്ല എന്നു സങ്കല്‍പിക്കാന് കഴിയുന്നതെങ്ങനെയാണ്?\nوَالتِّينِ وَالزَّيْتُونِ ﴿١﴾ وَطُورِ سِينِينَ ﴿٢﴾ وَهَٰذَا الْبَلَدِ الْأَمِينِ ﴿٣﴾ لَقَدْ خَلَقْنَا الْإِنسَانَ فِي أَحْسَنِ تَقْوِيمٍ ﴿٤﴾ ثُمَّ رَدَدْنَاهُ أَسْفَلَ سَافِلِينَ ﴿٥﴾ إِلَّا الَّذِينَ آمَنُوا وَعَمِلُوا الصَّالِحَاتِ فَلَهُمْ أَجْرٌ غَيْرُ مَمْنُونٍ ﴿٦﴾ فَمَا يُكَذِّبُكَ بَعْدُ بِالدِّينِ ﴿٧﴾ أَلَيْسَ اللَّهُ بِأَحْكَمِ الْحَاكِمِينَ ﴿٨﴾\n(1-8) അത്തിയാണ, ഒലിവാണ1 , സീനായിലെ ത്വൂര് മലയാണ2 , നിര്‍ഭയമായ ഈ നഗരം (മക്ക) ആണ, മര്‍ത്ത്യനെ നാം വിശിഷ്ടമായ ഘടനയില് സൃഷ്ടിച്ചിരിക്കുന്നു.3 പിന്നെ നാമവനെ നേരെ തിരിച്ച്, നീചരില് നീചനാക്കി–4 വിശ്വസിക്കുകയും സല്‍ക്കര്‍മങ്ങളാചരിക്കുകയും ചെയ്തവരെയൊഴിച്ച്. അവര്‍ക്ക് അക്ഷയമായ പ്രതിഫലമുണ്ട്.5 അതിനാല് (പ്രവാചകാ) രക്ഷാ-ശിക്ഷകളുടെ കാര്യത്തില് ഇനിയും നിന്നെ തള്ളിപ്പറയാന് ആര്‍ക്കു കഴിയും?6 വിധികര്‍ത്താക്കളില് ഏറ്റം മികച്ച വിധികര്‍ത്താവ് അല്ലാഹുവല്ലയോ?7 .\n1. ഇതിന്റെ വ്യാഖ്യാനത്തില് ഖുര്‍ആന്‍വ്യാഖ്യാതാക്കള്‍ക്കിടയില് ധാരാളം അഭിപ്രായ വ്യത്യാസങ്ങളുണ്ട്. ഹസന് ബസ്വരി, ഇക്‌രിമ, അത്വാഉബ്‌നു അബീറബാഹ്, ജാബിറുബ്‌നു സൈദ്,മുജാഹിദ്, ഇബ്‌റാഹീമുന്നഖഇ(റ) തുടങ്ങിയവര് പറയുന്നു: അത്തികൊണ്ട് വിവക്ഷ, ജനങ്ങള് തിന്നുന്ന അത്തിതന്നെയാണ്. ഒലിവ് കൊണ്ടുദ്ദേശ്യം എണ്ണയെടുക്കുന്ന ഒലിവും. അബ്ദുല്ലാഹിബ്‌നു അബ്ബാസില്‍നിന്ന് ഈ അഭിപ്രായത്തെ പിന്താങ്ങുന്നതായി ഇബ്‌നു അബീഹാതിമും ഹാകിമുംഒരു വാചകം ഉദ്ധരിച്ചിട്ടുണ്ട്. ഈ വ്യാഖ്യാനം അംഗീകരിച്ചവര് അത്തിയുടെയും ഒലിവിന്റെയും ഗുണവിശേഷണങ്ങള് വിശദീകരിച്ചുകൊണ്ട് ഇങ്ങനെ അഭിപ്രായപ്പെട്ടിരിക്കുന്നു. ഈവക പ്രയോജനങ്ങള് പരിഗണിച്ചാണ് അല്ലാഹു ഈ രണ്ടു ഫലവൃക്ഷങ്ങളെ പിടിച്ചാണയിടുന്നത്. ഒരു സാധാരണക്കാരനായ അറബി തീന്, സൈതൂന് എന്നീ പദങ്ങള് കേള്‍ക്കുന്ന മാത്രയില് അതിന് അറബിഭാഷയില് സുപരിചിതമായ അര്‍ഥങ്ങള്‍തന്നെയാണ് മനസ്സിലാക്കുക എന്ന കാര്യത്തില് സംശയമില്ല. പക്ഷേ, ഈ അര്‍ഥകല്‍പനയെ വിലക്കുന്ന രണ്ടു കാരണങ്ങളുണ്ട്. ഒന്ന്: തുടര്‍ന്ന് ആണയിടുന്നത് ത്വൂര്‍സീനയെയും മക്കയെയും സാക്ഷിയാക്കിയാണ്. രണ്ടു ഫലവൃക്ഷങ്ങളോടൊപ്പം രണ്ടു സ്ഥലങ്ങളെപ്പിടിച്ചാണയിടുന്നതില് ഔചിത്യമൊന്നും കാണുന്നില്ല. രണ്ട്: ഈ നാല് സംഗതികളെ പിടിച്ചാണയിട്ടു പ്രസ്താവിക്കുന്ന ആശയത്തെ ത്വൂര്‍സീനായും മക്കാപട്ടണവും സൂചിപ്പിക്കുന്നുണ്ട്. എന്നാല്, ഈ രണ്ടു ഫലവൃക്ഷങ്ങള് അതിനെ സൂചിപ്പിക്കുന്നില്ല. അല്ലാഹു ഖുര്‍ആനില് എവിടെയും ഏതെങ്കിലും വസ്തുവിനെ പിടിച്ചാണയിട്ടിട്ടുള്ളത് അതിന്റെ ഗാംഭീര്യത്തെയും പ്രയോജനത്തെയും ആസ്പദമാക്കിയല്ല; പ്രത്യുത, ഓരോ സത്യവും ആ സത്യത്തിനുശേഷം പറയുന്ന വിഷയത്തെ സാധൂകരിക്കുന്നതാണ്. അതുകൊണ്ട് ഈ രണ്ടു വൃക്ഷങ്ങളുടെ സവിശേഷ ഗുണങ്ങളാണ് അവയെപ്പിടിച്ചാണയിട്ടതിന്റെ ന്യായം എന്നു കരുതാന് നിവൃത്തിയില്ല. ചില ഖുര്‍ആന്‍വ്യാഖ്യാതാക്കള് التِّين നും الزَّيْتُون നും വിവക്ഷ കല്‍പിച്ചിരിക്കുന്നത് ചില സ്ഥലങ്ങളെയാണ്. കഅ്ബുല് അഹ്ബാറും ഖതാദയും ഇബ്‌നു സൈദും പറയുന്നു: ‘തീന്’ കൊണ്ടുദ്ദേശ്യം ദമസ്‌കസാകുന്നു; ‘സൈത്തൂന്’ കൊണ്ടുദ്ദേശ്യം ബൈതുല് മഖ്ദിസും. ഇബ്‌നുജരീറും ഇബ്‌നു അബീഹാതിമും ഇബ്‌നു മര്‍ദവൈഹിയും ഇബ്‌നു അബ്ബാസില്‍നിന്ന് ഇങ്ങനെ ഒരഭിപ്രായം ഉദ്ധരിച്ചിട്ടുണ്ട്: തീന്‍കൊണ്ട് വിവക്ഷ, ഹ. നൂഹ് (അ) ജൂദി പര്‍വതത്തില് നിര്‍മിച്ച പള്ളിയാകുന്നു; ‘സൈതൂന്’ കൊണ്ടുദ്ദേശ്യം ബൈതുല് മഖ്ദിസും. എന്നാല്, والتِّينِ والزَّيْتون എന്നു കേള്‍ക്കുന്ന ഒരു സാധാരണ അറബിയുടെ മനസ്സില് ഈ അര്‍ഥം ഉണരുകയില്ല. ഖുര്‍ആനിന്റെ അഭിസംബോധിതര്‍ക്ക് തീനും സൈതൂനും രണ്ട് സ്ഥലനാമങ്ങളാണെന്ന കാര്യം സുപരിചിതവുമായിരുന്നില്ല. എന്നാല്, ഒരു പ്രദേശത്ത് ഏറെ വിളയുന്ന വിളവിന്റെ പേര് ആ പ്രദേശത്തിന് നല്‍കുന്ന ഒരു സമ്പ്രദായം അറബികളില് പ്രചാരത്തിലുണ്ടായിരുന്നു. ഈ ശൈലിയനുസരിച്ച് തീന്, സൈതൂന് എന്നീ പദങ്ങളുടെ താല്‍പര്യം അത്തിയും ഒലിവും വളരുന്ന പ്രദേശം എന്നാകാവുന്നതാണ്. സിറിയ-ഫലസ്ത്വീന് മേഖലയാണത്. എന്തുകൊണ്ടെന്നാല്, അക്കാലത്ത് അറബികളില് അത്തി, ഒലിവ് എന്നീ വിളകള്‍ക്ക് പ്രസിദ്ധമായ പ്രദേശം അവ രണ്ടുമായിരുന്നു. ഇതാണ് ഇബ്‌നു തൈമിയ്യ, ഇബ്‌നുല്‍ഖയ്യിം, സമഖ്ശരി, ആലൂസി(റ) തുടങ്ങിയ മഹാന്‍മാര് സ്വീകരിച്ചിട്ടുള്ള വ്യാഖ്യാനം. ആദ്യത്തെ അഭിപ്രായത്തിനാണ് മുന്‍ഗണന നല്‍കിയിട്ടുള്ളതെങ്കിലും ഇബ്‌നു ജരീറും ഇവിടെ തീന്, സൈത്തൂന് എന്നീ പദങ്ങള് കൊണ്ടുദ്ദേശ്യം ഈ രണ്ടു വിളകള് കൂടുതലായി വളരുന്ന പ്രദേശവുമാകാം എന്ന് സമ്മതിച്ചിട്ടുണ്ട്. ഹാഫിള് ഇബ്‌നു കഥീറും ഈ വ്യാഖ്യാനത്തെ പരിഗണനീയമായി കണ്ടിരിക്കുന്നു.\n2. وَطُورِ سِينِين എന്നാണ് മൂലത്തിലുള്ളത്. സീനാ ഉപദ്വീപിന്റെ മറ്റൊരു പേരാണ് സീനീന്. സൈനാ എന്നും സീനാ എന്നും സീനീന് എന്നും അതിനെ വിളിക്കാറുണ്ട്. ഖുര്‍ആന്‍തന്നെ ഒരിടത്ത് ത്വൂരിസൈനാഅ് എന്നാണുപയോഗിച്ചിട്ടുള്ളത്. ത്വൂര്‍മല സ്ഥിതിചെയ്യുന്ന പ്രദേശം ഇപ്പോള് സീനാ എന്ന പേരില്‍ത്തന്നെ പ്രസിദ്ധമായിട്ടുള്ളതുകൊണ്ട് നാം തര്‍ജമയില് ആ നാമംതന്നെ സ്വീകരിച്ചിരിക്കുകയാണ്.\n3. അത്തിയും ഒലിവും വളരുന്ന സിറിയ-ഫലസ്ത്വീന് പ്രദേശങ്ങളെയും സുരക്ഷിതമായ മക്കാപട്ടണത്തെയും പിടിച്ചാണയിട്ടു പറയുന്ന സംഗതിയാണിത്. മനുഷ്യനെ വിശിഷ്ടഘടനയില് സൃഷ്ടിച്ചു എന്നതിന്റെ താല്‍പര്യം, അവന്ന് മറ്റൊരു സചേതന സൃഷ്ടിക്കും നല്‍കിയിട്ടില്ലാത്ത ഉയര്‍ന്ന നിലവാരത്തിലുള്ള ശരീരവും മറ്റൊരു സൃഷ്ടിക്കും നല്‍കിയിട്ടില്ലാത്ത ചിന്താശക്തി, ഗ്രാഹ്യത, വിജ്ഞാനം, ബുദ്ധി തുടങ്ങിയ യോഗ്യതകളും നല്‍കിയിരിക്കുന്നു എന്നാകുന്നു. മനുഷ്യവര്‍ഗത്തില് ഈ മികവിന്റെയും തികവിന്റെയും ഏറ്റവും ഉയര്‍ന്ന മാതൃക പ്രവാചകവര്യന്‍മാരാണല്ലോ. അല്ലാഹുവിന്റെ പ്രവാചകത്വ പദവിയിലേക്ക് തിരഞ്ഞെടുക്കപ്പെടുക എന്നതില് കവിഞ്ഞ ഒരു പദവി ഒരു സൃഷ്ടിക്കും ലഭിക്കാനില്ല. അതുകൊണ്ടാണ് മനുഷ്യഘടനയുടെ വിശിഷ്ടതക്ക് സാക്ഷ്യമായി ദൈവതൂതന്‍മാരുമായി ബന്ധപ്പെട്ട സിറിയ-ഫലസ്ത്വീന് പ്രദേശങ്ങളെ പിടിച്ചാണയിട്ടത്. ഹ. ഇബ്‌റാഹീം(അ) മുതല് ഹ. ഈസാ(അ)വരെയുള്ള നിരവധി പ്രവാചകന്‍മാര് നിയുക്തരായ പ്രദേശമാണിത്. ഹ. മൂസാ(അ)ക്ക് പ്രവാചകത്വമരുളപ്പെട്ട സ്ഥലമാണ് ത്വൂര്‍മല. വിശുദ്ധ മക്കയാവട്ടെ, അതു നിര്‍മിച്ചതുതന്നെ ഹ. ഇബ്‌റാഹീമി(അ)ന്റെയും ഇസ്മാഈലി(അ)ന്റെയും കരങ്ങളാലാകുന്നു. അതുകൊണ്ടുതന്നെയാണ് അത് അറബികളുടെ അതിവിശുദ്ധമായ കേന്ദ്രനഗരമായിത്തീര്‍ന്നതും. ഇബ്‌റാഹീം(അ)തന്നെ ഇപ്രകാരം പ്രാര്‍ഥിച്ചിരുന്നുവല്ലോ: رَبِّ اجْعَلْ هَـذا بَلَدًا آمِنًا (നാഥാ, നീ ഇതിനെ ഒരു നിര്‍ഭയത്വമുള്ള നാടാക്കേണമേ-അല്‍ബഖറ 126). ഈ പ്രാര്‍ഥനയുടെ അനുഗ്രഹത്താലാണ് അറേബ്യയില് സര്‍വത്ര നടമാടിയ അരക്ഷിതാവസ്ഥക്കിടയില് രണ്ടര സഹസ്രാബ്ദങ്ങളായി ഈയൊരു പട്ടണം മാത്രം സമാധാനത്തിന്റെ കളിത്തൊട്ടിലായി നിലനില്‍ക്കുന്നത്. അപ്പോള് വചനത്തിന്റെ സാരമിതാണ്: നാം മനുഷ്യനെ അതിവിശിഷ്ടമായ ഘടനയിലാണ് സൃഷ്ടിച്ചിട്ടുള്ളത്. അവരില് പ്രവാചകത്വം പോലുള്ള മഹത്തായ പദവികള് അലങ്കരിക്കുന്ന മനുഷ്യര് ജന്‍മംകൊള്ളുന്നു.\n4. ഖുര്‍ആന്‍വ്യാഖ്യാതാക്കള് പൊതുവില് ഇതിന് രണ്ടര്‍ഥങ്ങള് പറഞ്ഞിരിക്കുന്നു. ഒന്ന്: നാം അവനെ പടുവാര്‍ധക്യത്തിലേക്ക്, അതായത്, അവന്ന് ചിന്തിക്കാനോ ഗ്രഹിക്കാനോ പ്രവര്‍ത്തിക്കാനോ കഴിയാത്ത വയോധികാവസ്ഥയിലേക്ക് തള്ളിവിട്ടു. രണ്ട്: നാം അവനെ നരകത്തിന്റെ ഏറ്റവും താഴ്ന്ന തട്ടിലേക്ക് തള്ളി. പക്ഷേ, ഈ സൂറ അവതരിച്ചത് ഏതു സംഗതി സ്ഥാപിക്കാനാണോ, ആ സംഗതിക്ക് ഈ രണ്ടര്‍ഥങ്ങളും ന്യായമാകുന്നില്ല. രക്ഷാശിക്ഷകള് യാഥാര്‍ഥ്യമാണെന്ന് സമര്‍ഥിക്കുകയാണ് സൂറയുടെ ലക്ഷ്യം. മനുഷ്യരില് ചിലര് പ്രായാധിക്യത്താല് തീരെ ദുര്‍ബലമായ അവസ്ഥയിലെത്തുന്നു എന്നത് അതിന് ന്യായമാകുന്നില്ല. മനുഷ്യരില് ഒരു വിഭാഗം നരകത്തില് തള്ളപ്പെടുമെന്നതും അതിനു തെളിവാകുന്നില്ല. വാര്‍ധക്യം ദുഷ്ടര്‍ക്കും ശിഷ്ടര്‍ക്കും ഭവിക്കുന്നതുകൊണ്ടാണ് അത് രക്ഷാശിക്ഷകള്‍ക്ക് ന്യായമാകാത്തത്. ഒരാള് വാര്‍ധക്യം പ്രാപിക്കുക എന്നത് അയാളുടെ കര്‍മഫലമായി ലഭിക്കുന്ന ശിക്ഷയൊന്നുമല്ല. രണ്ടാമത്തെതാകട്ടെ, പരലോകത്ത് നടക്കുന്ന കാര്യമാണ്. ഇതേ പാരത്രിക രക്ഷാശിക്ഷകള് ജനങ്ങളെക്കൊണ്ട് അംഗീകരിപ്പിക്കാനാണ് ഈ തെളിവുകളെല്ലാം ഉന്നയിച്ചുകൊണ്ടിരിക്കുന്നതെന്നിരിക്കെ, അവരോട് ഇതുതന്നെ ഒരു തെളിവായി ഉന്നയിക്കാന് കഴിയുന്നതെങ്ങനെ? അതുകൊണ്ട് നമ്മുടെ ദൃഷ്ടിയില് സൂക്തത്തിന്റെ ശരിയായ ആശയം ഇപ്രകാരമാകുന്നു: വിശിഷ്ടഘടനയില് സൃഷ്ടിക്കപ്പെട്ട മനുഷ്യന് തന്റെ ശാരീരിക-മാനസിക യോഗ്യതകളെ തെറ്റായ രീതിയില് ഉപയോഗിക്കുകയാണെങ്കില് അല്ലാഹു അവന്ന് തിന്‍മയിലേക്ക് ഉതവിയേകുകയും അവനെ നികൃഷ്ടനാക്കി മറ്റൊരു സൃഷ്ടിക്കും അധഃപതിക്കാന് കഴിയുന്നതിലപ്പുറം അധഃപതിപ്പിക്കുകയും ചെയ്യുന്നു. മനുഷ്യസമുദായത്തില് ധാരാളമായി കണ്ടുവരുന്ന ഒരു യാഥാര്‍ഥ്യമാണിത്. അത്യാര്‍ത്തി, സ്വാര്‍ഥത, വിഷയാസക്തി, മദ്യാസക്തി, അധമത്വം, വിദ്വേഷം, കോപം തുടങ്ങിയ തിന്‍മകളിലാണ്ടുപോയവര് വാസ്തവത്തില് ധാര്‍മികമായി നീചാല് നീചരായിത്തീരുകതന്നെ ചെയ്യും. ഉദാഹരണമായി ഈ ഒറ്റക്കാര്യമെടുക്കുക: ഒരു സമുദായം മറ്റൊരു സമുദായത്തോടുള്ള ശത്രുതയില് അന്ധരാകുമ്പോള്, സകല മൃഗങ്ങളെയും തോല്‍പിക്കുന്ന തരത്തിലുള്ള മൃഗീയതയാണ് അവരനുവര്‍ത്തിക്കുന്നത്. ഒരു മൃഗം തന്റെ പശിയടക്കാനാണ് മറ്റൊരു മൃഗത്തെ വേട്ടയാടുന്നത്. അവ മൃഗങ്ങളെ കൂട്ടക്കൊല ചെയ്യുകയില്ല. പക്ഷേ, മനുഷ്യന് സ്വജാതിയായ മനുഷ്യനെ കൂട്ടക്കൊല ചെയ്യുന്നു. മൃഗങ്ങള് അവയുടെ നഖങ്ങളും പല്ലുകളും മാത്രമേ ഉപയോഗിക്കുന്നുള്ളൂ. എന്നാല്, വിശിഷ്ട ഘടനയില് ജനിക്കുന്ന മനുഷ്യനോ, അവന്റെ ബുദ്ധിയുപയോഗിച്ച് തോക്കും പീരങ്കിയും ടാങ്കും വിമാനവും ആറ്റം-ഹൈഡ്രജന് ബോംബുകളും, നിമിഷനേരംകൊണ്ട് നാടും നഗരങ്ങളും തകര്‍ത്തുതരിപ്പണമാക്കുന്ന മറ്റനേകം ആയുധങ്ങളും കണ്ടുപിടിക്കുന്നു. മൃഗങ്ങള് പരിക്കേല്‍പിക്കുകയോ കൊല്ലുകയോ മാത്രമേ ചെയ്യൂ. മനുഷ്യനാകട്ടെ, തന്റെ സമസൃഷ്ടികളായ മനുഷ്യരെ ദ്രോഹിക്കാനും പീഡിപ്പിക്കാനും, ഒരു മൃഗത്തിനും ഒരിക്കലും സങ്കല്‍പിക്കാന്‍പോലും കഴിയാത്ത തരത്തിലുള്ള മര്‍ദനോപാധികളും പീഡനമുറകളും കണ്ടുപിടിക്കുന്നു. പിന്നെ അവന് തന്റെ വിദ്വേഷത്തിന്റെയും പ്രതികാരത്തിന്റെയും അഗ്‌നി തണുപ്പിക്കുന്നതിനു വേണ്ടി സ്ത്രീജനങ്ങളെ നഗ്‌നരാക്കി നടത്തുകയും ഓരോ സ്ത്രീയെയും പത്തും ഇരുപതും പേരുടെ ആസക്തിക്കിരയാക്കുകയും ചെയ്യുന്നു. പിതാക്കളുടെയും സഹോദരന്‍മാരുടെയും ഭര്‍ത്താക്കളുടെയും മുമ്പിലിട്ട് അവരുടെ സ്ത്രീകളെ ബലാല്‍സംഗം ചെയ്യുന്നു. മാതാപിതാക്കളുടെ കണ്‍മുമ്പിലിട്ട് മക്കളെ അറുകൊല ചെയ്യുന്നു. പെറ്റ തള്ളമാരെക്കൊണ്ട് അവരുടെ മക്കളുടെ ചുടുചോര കുടിപ്പിക്കുന്നു. മനുഷ്യരെ ജീവനോടെ ചുട്ടെരിക്കുകയും ജീവനോടെ കുഴിച്ചുമൂടുകയും ചെയ്യുന്നു. ലോകത്തെ ക്രൂരരില് ക്രൂരരായ ഹിംസ്രജന്തുക്കളില്‍പോലും മനുഷ്യന്റെ ഈ ക്രൂരതയുടെ നാലയലത്തെത്തുന്ന ക്രൗര്യമുള്ള ഒരു വര്‍ഗവുമില്ല. മറ്റു ദുര്‍ഗുണങ്ങളുടെ സ്ഥിതിയും ഇതുതന്നെയാണ്. മനുഷ്യന് അതിലേതിലേക്ക് തിരിഞ്ഞാലും താന് ഏറ്റവും നികൃഷ്ടമായ സൃഷ്ടിയാണെന്ന് സ്വയം തെളിയിക്കുന്നു. മനുഷ്യന്റെ വിശുദ്ധഗുണമായ മതത്തിന്റെ കാര്യംപോലും നോക്കുക. അതിന്റെ പേരില് അവന് സസ്യങ്ങളെയും ജന്തുക്കളെയും ശിലകളെയും ആരാധിക്കുന്നു. അതില് സ്ത്രീപുരുഷലൈംഗികാവയവങ്ങളെപ്പോലും ആരാധിക്കുന്നേടത്തോളം മനുഷ്യന് അധഃപതിക്കുന്നു. ദേവപ്രീതിക്കുവേണ്ടി ആരാധനാലയങ്ങളില് ദേവദാസികളെ നിശ്ചയിച്ച് വ്യഭിചാരവൃത്തി പുണ്യകര്‍മമായി കരുതുന്നു. ദേവതകളുടെയും ആരാധനാമൂര്‍ത്തികളുടെയും പദവി നല്‍കിയിട്ടുള്ള അസ്തിത്വങ്ങളെക്കുറിച്ചുള്ള അപദാനങ്ങളില്, ഏറ്റവും നിന്ദ്യരായ ആളുകളെപ്പോലും നാണിപ്പിക്കുന്ന ആഭാസകഥകള് വര്‍ണിക്കുന്നു.\n5. أسْفَلَ سَافِلِين എന്ന വാക്യത്തിന്, ഇന്ദ്രിയങ്ങളും ബോധവും ക്ഷയിച്ച വാര്‍ധക്യാവസ്ഥ എന്ന് അര്‍ഥം കല്‍പിച്ചവര് ഈ സൂക്തത്തെ വ്യാഖ്യാനിക്കുന്നത് ഇങ്ങനെയാണ്: എന്നാല്, യൗവനത്തിന്റെയും ആരോഗ്യത്തിന്റെയും അവസരത്തില് വിശ്വാസം കൈക്കൊണ്ട് സല്‍ക്കര്‍മങ്ങളനുഷ്ഠിച്ചവര്‍ക്ക് അവരുടെ ഈ വയോവൃദ്ധാവസ്ഥയിലും അതേ നന്‍മകള്‍തന്നെ രേഖപ്പെടുത്തുകയും തദനുസാരം പ്രതിഫലം ലഭിക്കുകയും ചെയ്യും. വാര്‍ധക്യവേളയില് അവരില്‍നിന്ന് അത്തരം നന്‍മകളുണ്ടായില്ല എന്നതുകൊണ്ട് അവരില് ഒരു കുറവും വരുത്തുന്നതല്ല. ‘അസ്ഫല സാഫിലീന്’ ആയി തള്ളും എന്നതിന് നരകത്തിന്റെ അടിത്തട്ടിലേക്ക് തള്ളും എന്നര്‍ഥം നല്‍കിയവരുടെ ദൃഷ്ടിയില് ഈ സൂക്തത്തിനര്‍ഥം ഇപ്രകാരമാണ്: സത്യവിശ്വാസം കൈക്കൊണ്ട് സല്‍ക്കര്‍മങ്ങളനുഷ്ഠിച്ച ആളുകള് ഇതില്‍നിന്നൊഴിവാകുന്നു. അവര് നരകത്തിന്റെ അടിത്തട്ടിലേക്ക് തള്ളപ്പെടുന്നതല്ല. അവര്‍ക്ക് എന്നെന്നും ധാരമുറിയാതെ പ്രതിഫലം ലഭിച്ചുകൊണ്ടിരിക്കും. പക്ഷേ, ഈ രണ്ടര്‍ഥങ്ങളും രക്ഷാശിക്ഷകള് യാഥാര്‍ഥ്യമാണെന്നതിന് ഈ സൂറയില് ഉന്നയിച്ച ന്യായങ്ങളോട് ഇണങ്ങുന്നതല്ല. നമ്മുടെ വീക്ഷണത്തില് സൂക്തത്തിന്റെ ശരിയായ അര്‍ഥം ഇതാണ്: ധാര്‍മികമായി അധമരാകുന്നവര് താണുതാണ് നികൃഷ്ടതയുടെ അടിത്തട്ടിലെത്തിച്ചേരുന്നത് എപ്രകാരം പരക്കെ കാണപ്പെടുന്ന സംഗതിയാണോ, അതേപ്രകാരം എക്കാലത്തും പൊതുവില് പ്രകടമായ സംഗതിയാകുന്നു, ദൈവത്തിലും പരലോകത്തിലും പ്രവാചകത്വത്തിലും വിശ്വസിക്കുകയും സ്വജീവിതത്തെ സല്‍ക്കര്‍മങ്ങളുടെ മൂശയില് വാര്‍ത്തെടുക്കുകയും ചെയ്യുന്നവര് ഈ അധഃപതനത്തില്‍നിന്ന് മുക്തരാവുകയും അല്ലാഹു മനുഷ്യനെ സൃഷ്ടിച്ച വിശിഷ്ട ഘടനയില്‍ത്തന്നെ നിലകൊള്ളുകയും ചെയ്യുന്നു എന്നതും. അതുകൊണ്ട് അവര് നിലയ്ക്കാത്ത പ്രതിഫലത്തിന് അര്‍ഹരായിത്തീരുന്നു; അതായത്, അവരര്‍ഹിക്കുന്നതില്‍നിന്ന് ഒട്ടും കുറയാത്തതും ഒരിക്കലും മുറിഞ്ഞുപോവാതെ എന്നും നിരന്തരം ലഭിച്ചുകൊണ്ടിരിക്കുന്നതുമായ പ്രതിഫലത്തിന്.\n6. ഈ സൂക്തത്തിന് മറ്റൊരു തര്‍ജമ ഇങ്ങനെയുമാകാം: ”(മനുഷ്യാ,) അതിനുശേഷം രക്ഷാശിക്ഷകളെ തള്ളിപ്പറയാന് നിന്നെ ധൃഷ്ടനാക്കുന്ന സംഗതിയെന്താണ്?” രണ്ടു രൂപത്തിലും ആശയം ഒന്നുതന്നെയാണ്. അതായത്, മനുഷ്യസമൂഹത്തില് പരസ്യമായി കാണപ്പെടുന്ന സംഗതിയാണ്, വിശിഷ്ടഘടനയില് സൃഷ്ടിക്കപ്പെട്ട മനുഷ്യരില് ഒരു വിഭാഗം ധാര്‍മികാധഃപതനത്തിന്റെ അടിത്തട്ടിലെത്തിച്ചേരുകയും മറ്റൊരു വിഭാഗം സത്യവിശ്വാസവും സല്‍ക്കര്‍മങ്ങളും കൈക്കൊണ്ട് ഈ പതനത്തില്‍നിന്ന് രക്ഷപ്പെടുകയും മനുഷ്യന്റെ വിശിഷ്ടമായ സൃഷ്ടി ആവശ്യപ്പെടുന്ന അവസ്ഥയില്‍ത്തന്നെ നിലകൊള്ളുകയും ചെയ്യുന്നുവെന്നത്. ഇതു കണ്ടശേഷം മനുഷ്യന്ന് രക്ഷാശിക്ഷകളെ തള്ളിപ്പറയാന് കഴിയുന്നതെങ്ങനെയാണ്? ഈ രണ്ടു വിഭാഗം മനുഷ്യരുടെയും പര്യവസാനം ഒരുപോലെയായിരിക്കുമെന്നാണോ അവന്റെ ബുദ്ധിപറയുന്നത്? അസ്ഫലുസ്സാഫിലീന് ആയിത്തീരുന്നവര്‍ക്ക് ശിക്ഷയോ, അതില്‍നിന്ന് മുക്തരായി സംശുദ്ധ ജീവിതം നയിക്കുന്നവര്‍ക്ക് രക്ഷയോ ലഭിക്കേണ്ടതില്ലെന്നുതന്നെയാണോ നീതിയുടെ താല്‍പര്യം? ഈ ആശയം സൂറ അല്‍ഖലം 35, 36 സൂക്തങ്ങളില് പറയുന്നതിങ്ങനെയാണ്: أَفَنَجْعَلُ الْمُسْلِمِينَ كَالْمُجْرِمِينَ ﴿٣٥﴾مَا لَكُمْ كَيْفَ تَحْكُمُونَ ﴿٣٦﴾ (നാം അനുസരണശാലികളെ പാപികളെപ്പോലെയാക്കുകയോ? നിങ്ങളെങ്ങനെയാണ് വിധിക്കുന്നത്?) സൂറ അല്‍ജാഥിയ 21-ല് അതിപ്രകാരം വിശദീകരിച്ചിരിക്കുന്നു: أَمْ حَسِبَ الَّذِينَ اجْتَرَحُوا السَّيِّئَاتِ أَن نَّجْعَلَهُمْ كَالَّذِينَ آمَنُوا وَعَمِلُوا الصَّالِحَاتِ سَوَاءً مَّحْيَاهُمْ وَمَمَاتُهُمْ ۚ سَاءَ مَا يَحْكُمُونَ (ദുഷ്ടതകള് അനുവര്‍ത്തിക്കുന്ന ജനം വിചാരിക്കുന്നുവോ നാമവരെ, വിശ്വസിക്കുകയും സല്‍ക്കര്‍മങ്ങളനുഷ്ഠിക്കുകയും ചെയ്തവരെപ്പോലെയാക്കുമെന്ന്? രണ്ടു കൂട്ടരുടെയും ജീവിതവും മരണവും ഒരുപോലെയാണെന്ന്? ഇക്കൂട്ടര് വിധിക്കുന്നതെത്ര മോശം!)\n7. ഈ ലോകത്തെ കൊച്ചുകൊച്ചു ന്യായാധിപന്‍മാരില്‍നിന്നുപോലും, അവര് നീതി പാലിക്കണമെന്ന് നിങ്ങളാശിക്കുകയും പ്രതീക്ഷിക്കുകയും ചെയ്യുന്നു. കുറ്റവാളികളെ ശിക്ഷിക്കണമെന്നും ശ്രേഷ്ഠ കര്‍മങ്ങള് ചെയ്യുന്നവര്‍ക്ക് സമ്മാനമേകണമെന്നും ആഗ്രഹിക്കുന്നു, എന്നിരിക്കെ ദൈവത്തെക്കുറിച്ച് നിങ്ങളെന്താണ് വിചാരിക്കുന്നത്? അവന് ന്യായാധിപന്‍മാരിലേറ്റം ഉന്നതനായ ന്യായാധിപനല്ലേ? അവന് അത്യുന്നതനായ വിധികര്‍ത്താവാണെന്ന് അംഗീകരിക്കുന്നുവെങ്കില് പിന്നെ അവന് നീതി ചെയ്യില്ല എന്ന് നിങ്ങള് കരുതുന്നതെന്തുകൊണ്ടാണ്? അവന് നന്‍മയെയും തിന്‍മയെയും ഒരുപോലെയാക്കിക്കളയുമെന്നാണോ നിങ്ങള് പ്രതീക്ഷിക്കുന്നത്? അവന്റെ ലോകത്ത് അതിദുഷ്ടമായ കര്‍മങ്ങള് ചെയ്തവരും അത്യുല്‍കൃഷ്ടമായ കര്‍മങ്ങളനുഷ്ഠിച്ചവരും ഒരുപോലെ മരിച്ചു മണ്ണായിപ്പോകുമെന്നും ആര്‍ക്കും ദുര്‍വൃത്തികള്‍ക്ക് ശിക്ഷയും സല്‍ക്കര്‍മങ്ങള്‍ക്ക് സദ്ഫലവും ലഭിക്കുകയില്ലെന്നോ? അഹ്മദ്, തിര്‍മിദി, അബൂദാവൂദ്, ഇബ്‌നുല് മുന്‍ദിര്, ബൈഹഖി, ഹാകിം, ഇബ്‌നു മര്‍ദവൈഹി എന്നിവര് നബി(സ) പ്രസ്താവിച്ചതായി ഹ. അബൂഹുറയ്‌റയില്‍നിന്ന് ഉദ്ധരിക്കുന്നു: ‘നിങ്ങളിലാരെങ്കിലും സൂറ അത്തീന് ഓതുമ്പോള് ألَيْسَ اللهُ بِأحْكَمِ الحَاكِمِين എന്ന വാക്യത്തിലെത്തിയാല് بَلَى وَأنَا عَلَى ذَلِكَ مِنَ الشَّاهِدِين (അതെ, ഞാനതിന് സാക്ഷിയാകുന്നു) എന്നു പറയണം.’ തിരുമേനി (സ) ഈ സൂക്തമോതിയാല് سُبْحَانَكَ فَبَلَى (നിനക്ക് സ്തുതി, അതെ) എന്നു പറയാറുണ്ടായിരുന്നുവെന്നാണ് ചില നിവേദനങ്ങളില് വന്നിട്ടുള്ളത്.\nഅത്തിയാണ് സത്യം/സാക്ഷി = وَالتِّينِ\nഒലീവുമാണ = وَالزَّيْتُونِ\nസീനാ മലയുമാണ = وَطُورِ سِينِينَ\nഈ നാടുമാണ = وَهَٰذَا الْبَلَدِ\nനിര്‍ഭീതമായ = الْأَمِينِ\nതീര്‍ച്ചയായും നാം സൃഷ്ടിച്ചു = لَقَدْ خَلَقْنَا\nഏറെ മികവുറ്റ ഘടനയില് = فِي أَحْسَنِ تَقْوِيمٍ\nനാം അവനെ ആക്കി (മടക്കി) = رَدَدْنَاهُ\nഏറ്റവും പതിതന് = أَسْفَلَ\nപതിതരില് വെച്ച് = سَافِلِينَ\nഎന്നിട്ടും എന്ത് = فَمَا\nനിന്നെ കള്ളമാക്കുന്നു = يُكَذِّبُكَ\nഎന്നിട്ടും = بَعْدُ\nപ്രതിഫലത്തിന്റെ കാര്യത്തില് = بِالدِّينِ\nഅല്ലാഹുവല്ലയോ? = أَلَيْسَ اللَّهُ\nഏറ്റവും നല്ല വിധികര്‍ത്താവ് = بِأَحْكَمِ\nവിധികര്‍ത്താക്കളില് = الْحَاكِمِينَ


ജലീലിനെയും സ്പീക്കറെയും സംരക്ഷിക്കുന്ന മുഖ്യമന്ത്രി കാട്ടുകള്ളന് ; നായനാരുടെ ആത്മാവ് പിണറായിയോട് പൊറുക്കില്ല : രമേശ് ചെന്നിത്തല – Jaihind TV\nജലീലിനെയും സ്പീക്കറെയും സംരക്ഷിക്കുന്ന മുഖ്യമന്ത്രി കാട്ടുകള്ളന് ; നായനാരുടെ ആത്മാവ് പിണറായിയോട് പൊറുക്കില്ല : രമേശ് ചെന്നിത്തല\nതിരുവനന്തപുരം : മന്ത്രി കെ.ടി ജലീലിനെ സംരക്ഷിക്കുന്ന മുഖ്യമന്ത്രി പിണറായി വിജയനെതിരെ രൂക്ഷ വിമർശനവുമായി പ്രതിപക്ഷ നേതാവ് രമേശ് ചെന്നിത്തല. മുഴുവന് വാദങ്ങളും കേട്ട്, മാസങ്ങള് നീണ്ട വിസ്താരം നടത്തി ലോകായുക്ത വിധി പറഞ്ഞിട്ടും ജലീലിനെ സംരക്ഷിക്കാന് പഴുതുകള് തേടുന്ന മുഖ്യമന്ത്രിയല്ലേ കാട്ടുകള്ളനെന്ന് പ്രതിപക്ഷ നേതാവ് രമേശ് ചെന്നിത്തല ചോദിച്ചു. ഇത് കേരളത്തിലെ ജനങ്ങള്‍ക്ക് പൊറുക്കാന് കഴിയുന്നതല്ല. ലോകായുക്ത നിയമനം കേരളത്തിൽ കൊണ്ടുവന്ന ഇ.കെ നായനാരുടെ ആത്മാവ് പിണറായിയോട് പൊറുക്കില്ലെന്നും അദ്ദേഹം പറഞ്ഞു.\nകെ.ടി ജലീല് നടത്തിയ മുഴുവന് നടപടികളും നിയമവിരുദ്ധവും ഭരണഘടനാ വിരുദ്ധവുമാണെന്ന് രമേശ് ചെന്നിത്തല പറഞ്ഞു. തോറ്റ കുട്ടികളെ മുഴുവന് ജയിപ്പിച്ച മന്ത്രിയാണ് ജലീല്. കസ്റ്റംസ് ചോദ്യംചെയ്യല് നടപടികളുമായി മുന്നോട്ട് പോയപ്പോള് തന്നെ രാജിവെക്കേണ്ടതായിരുന്നു. ഇപ്പോള് ലോകായുക്ത പറഞ്ഞാല് പോലും രാജിവെക്കുന്നില്ലെന്നും രമേശ് ചെന്നിത്തല പറഞ്ഞു. ജലീലിന് സ്വജനപക്ഷ പാതത്തിന് ഒത്താശ ചെയ്തുകൊടുത്തത് മുഖ്യമന്ത്രിയാണ്. കെ.ടി ജലീലിന് മുഖ്യമന്ത്രി സംരക്ഷണം നൽകുന്നത് എന്ത് ധാര്‍മികതയിൽ ആണ്. ജലീലിനെയും സ്പീക്കറെയും സംരക്ഷിക്കുന്ന പിണറായി വിജയൻ കാട്ടുകള്ളനാണെന്നും രമേശ് ചെന്നിത്തല പറഞ്ഞു. ജലീലിന് ലോകായുക്ത നിയമത്തിനെതിരെ അപ്പീൽ പോകാൻ ആകില്ല. ലോകായുക്ത നിയമം കേരളത്തിൽ കൊണ്ടുവന്ന ഇ.കെ നായനാരുടെ ആത്മാവ് പിണറായിയോട് പൊറുക്കില്ലെന്നും അദ്ദേഹം പറഞ്ഞു.\nമുഖ്യമന്ത്രി നടപടിയെടുക്കുമെന്നാണ് കൊടിയേരിയും കാനവും പറഞ്ഞത്. എന്നാല് മുഖ്യമന്ത്രി ഒരു നടപടിയും എടുത്തില്ല. അതിന് കാരണം അദ്ദേഹവും ഇതിലെ കൂട്ടുപ്രതിയാണ് എന്നതുകൊണ്ടാണ്. വിദ്യാഭ്യാസ യോഗ്യത മാറ്റം വരുത്തിയതിന് കൂട്ടുനിന്നത് മുഖ്യമന്ത്രിയാണ്. പിന്നെ എങ്ങനെയാണ് ജലീലിനെ പുറത്താക്കാന് മുഖ്യമന്ത്രിക്ക് കഴിയുകയെന്നും രമേശ് ചെന്നിത്തല പരിഹസിച്ചു. അഴിമതിയും കൊള്ളയും നടത്തുന്ന ഒരു ഗവണ്‍മെന്‍റിനെയാണ് ജനങ്ങള് പുറത്താക്കാന് കാത്തുനില്‍ക്കുന്നത്. മെയ് 2ന് വോട്ടെണ്ണിക്കഴിയുമ്പോള് കേരളത്തില് യുഡിഎഫ് ഗവണ്‍മെന്‍റ് അധികാരത്തില് വരുമെന്നും രമേശ് ചെന്നിത്തല പറഞ്ഞു.


'ദശരഥ പുത്രൻ രാമനെതിരെ കേസ് '; വൈറൽ സംഭവത്തിൽ യഥാർത്ഥ പേര് കണ്ടെത്തി കേസെടുത്ത് പൊലീസ് | Another case of cheating the police by giving false information\nവാഹന പരിശോധനയ്ക്കിടെ തെറ്റായ വിവരം നൽകി പൊലീസിനെ കബളിപ്പിച്ച ശേഷം നവമാധ്യമങ്ങളിൽ വീഡിയോ പ്രചരിപ്പിച്ച യുവാവിനെതിരെ കേസ്.\nതിരുവനന്തപുരം: വാഹന പരിശോധനയ്ക്കിടെ തെറ്റായ വിവരം നൽകി പൊലീസിനെ കബളിപ്പിച്ച ശേഷം നവമാധ്യമങ്ങളിൽ വീഡിയോ പ്രചരിപ്പിച്ച യുവാവിനെതിരെ കേസ്. തിരുവനന്തപുരം കാട്ടാക്കട സ്വദേശിക്കെതിരെയാണ് ചടയമംഗലം പൊലീസ് കേസ് എടുത്തത്. അയോധ്യയിലെ ദശരഥന്റെ മകൻ രാമൻ എന്ന പേരും വിലാസവും നൽകിയ യുവാവ് പൊലീസിനെ കബളിപ്പിച്ചത് നവമാധ്യമങ്ങളിൽ വലിയ പരിഹാസത്തിന് വഴിവച്ചിരുന്നു.\nഒടുവിൽ അയോധ്യയിലെ ദശരഥ പുത്രൻ രാമന്റെ യഥാർഥ പേരും വിലാസവും ചടയമംഗലം പൊലീസ് കണ്ടെത്തി. ആളുടെ സ്ഥലം കാട്ടാക്കടയ്ക്കടുത്ത് മൈലാടി. യഥാർഥ പേര് നന്ദകുമാർ. ഈ മാസം പന്ത്രണ്ടിനാണ് നന്ദകുമാർ സീറ്റ് ബൽറ്റ് ഇടാതെ വണ്ടിയോടിച്ചതിന് പൊലീസിന്റെ പിടിയിലായത്. 500 രൂപ പിഴയൊടുക്കിയ പൊലീസിനോടാണ് നന്ദകുമാർ തെറ്റായ മേൽവിലാസം നൽകിയത്.\nസ്ഥലം അയോധ്യയെന്നും അച്ഛന്റെ പേര് ദശരഥൻ എന്നും സ്വന്തം പേര് രാമൻ എന്നും നന്ദകുമാർ പറഞ്ഞു. നന്ദകുമാർ നൽകിയത് തെറ്റായ പേരും വിലാസവുമാണെന്ന് മനസിലായെങ്കിലും പേര് എന്തായാലും സർക്കാരിന് കാശു കിട്ടിയാൽ മതിയെന്നായിരുന്നു പിഴയൊടുക്കിയ പൊലീസ് ഉദ്യോഗസ്ഥന്റെ മറുപടി. എന്നാൽ കള്ളപേരും വിലാസവും പറഞ്ഞ് പൊലീസിനെ ട്രോളിയ വീഡിയോ നന്ദകുമാർ പ്രചരിപ്പിച്ചതോടെയാണ് പൊലീസ് കേസ് എടുത്തതും ആളെ കണ്ടെത്തിയതും.\nഐപിസി 419, കേരള പൊലീസ് ആക്ടിലെ 121, മോട്ടോർ വാഹന നിയമത്തിലെ 179 വകുപ്പുകളാണ് ചുമത്തിയിരിക്കുന്നത്. ജാമ്യം കിട്ടാവുന്ന വകുപ്പുകളാണ് മുന്നും. അടുത്ത ദിവസം തന്നെ അറസ്റ്റ് രേഖപ്പെടുത്തുന്നതോടെ നവമാധ്യമങ്ങളിൽ നേരിട്ട അപമാനത്തിന് പരിഹാരമാകുമെന്ന പ്രതീക്ഷയിലാണ് പൊലീസ്.\nM LAL Cineplex: ഷൊര്‍ണൂര് മേളം തിയറ്റർ ഇനി എം ലാല് സിനിപ്ലക്സ്; ഉദ്ഘാടനം ചെയ്ത് മോഹൻലാൽ


പ്രവർത്തനം ശക്തിപ്പെടുത്താൻ കേരളത്തിൽ മൂന്ന് എ.ഐ.സി.സി. സെക്രട്ടറിമാർ കൂടി | 19Dec2020\nപ്രവർത്തനം ശക്തിപ്പെടുത്താൻ കേരളത്തിൽ മൂന്ന് എ.ഐ.സി.സി. സെക്രട്ടറിമാർ കൂടി\nന്യൂഡൽഹി: നിയമസഭാ തിരഞ്ഞെടുപ്പ് നടക്കാനിരിക്കുന്ന കേരളത്തിലേക്കും അസമിലേക്കും മൂന്ന് എ.ഐ.സി.സി. സെക്രട്ടറിമാരെക്കൂടി കോൺഗ്രസ് ഹൈക്കമാൻഡ് നിയോഗിച്ചു. പി. വിശ്വനാഥൻ, ഇവാൻ ഡിസൂസ, പി.വി. മോഹൻ എന്നിവരെയാണ് കേരളത്തിലേക്ക് നിയോഗിച്ചത്.\nനിയമസഭാ തിരഞ്ഞെടുപ്പിനുമുമ്പ് കേരളത്തിലുടനീളം സഞ്ചരിച്ച് മണ്ഡലം തലങ്ങളിലടക്കം പാർട്ടിയെ ഏകോപിപ്പിക്കുന്നതിനാണിതെന്ന് കോൺഗ്രസ് വൃത്തങ്ങൾ പറഞ്ഞു. മൂന്നു സെക്രട്ടറിമാർക്കും തെക്ക്-മധ്യം-വടക്ക് എന്നിങ്ങനെ തിരിച്ച് ഓരോ മേഖലയുടെയും ചുമതല നൽകാൻ കേരളത്തിന്റെ ചുമതലയുള്ള ജനറൽ സെക്രട്ടറി താരിഖ് അൻവറിനോട് എ.ഐ.സി.സി. നിർദേശിച്ചിട്ടുണ്ട്. ഇവർ ഓരോ നിയമസഭാ മണ്ഡലവും സന്ദർശിക്കുകയും തിരഞ്ഞെടുപ്പിന് മുന്നോടിയായി പാർട്ടിയെ ശക്തിപ്പെടുത്തുന്ന പ്രവർത്തനങ്ങൾ നടത്തുകയും വേണമെന്നാണ് നിർദേശം. സെക്രട്ടറിമാർക്കുള്ള മാർഗനിർദേശമടക്കം ഈ മാസം 27-ന് കേരളത്തിലെത്തുമ്പോൾ താരിഖ് അൻവർ അറിയിക്കുമെന്നാണ് സൂചന.\nതദ്ദേശ തിരഞ്ഞെടുപ്പിൽ പ്രതീക്ഷിച്ച പ്രകടനം കാഴ്ചവെക്കാനാവാത്തതിനാൽ കോൺഗ്രസ് നേതൃത്വത്തിനെതിരേ നേതാക്കൾ ശക്തമായ വിമർശനം ഉന്നയിച്ചിരുന്നു. ഇത്തരം വിമർശനങ്ങളും വിഴുപ്പലക്കലുകളും എതിരാളികൾക്കു ശക്തി നൽകുമെന്നും വിമർശനം നിർത്തേണ്ട സമയമാണിതെന്നും താരിഖ് അൻവർ ശനിയാഴ്ച പ്രസ്താവനയിൽ പറഞ്ഞു. പാർട്ടി വേദികളിൽ പ്രശ്നങ്ങൾ അവതരിപ്പിക്കണമെന്നും അദ്ദേഹം നേതാക്കളോട് ആവശ്യപ്പെട്ടു.


രാമക്കൽമേട്ടിൽ ഓഫ് റോഡ് സവാരിക്കിടെ ജീപ്പ് മറിഞ്ഞു ഒരു വിദ്യാർഥി മരിച്ചു; എട്ട് പേർക്ക് പരുക്ക് |\nരാമക്കൽമേട്ടിൽ ഓഫ് റോഡ് സവാരി നടത്തിയ ജീപ്പ് 300 അടി താഴ്ചയിലേക്ക് മറിഞ്ഞ് ഒരു വിദ്യാർഥി മരിച്ചു. ഏഴ് വിദ്യാർഥികളും ഡ്രൈവറുമടക്കം എട്ട് പേർക്ക് പരുക്കേറ്റു. ഇതിൽ ഒരു വിദ്യാർഥിയുടെ നില ഗുരുതരമാണ്. തൃശ്ശൂർ കുന്നംകുളം ഗുഡ് ഷെപ്പേർഡ് ഐടിഐ വിദ്യാർഥി ശ്രീജിത്ത്(19) ആണ് മരിച്ചത്.\nഅനധികൃതമായി നടത്തുന്ന ഓഫ് റോഡ് സവാരിക്കിടെയാണ് അപകടം. രാമക്കൽമേട് കുരുവിക്കാനം കാറ്റാടിപാടത്ത് നിന്നാണ് ജീപ്പ് 300 അടി താഴ്ചയിലേക്ക് മറിഞ്ഞത്. ഡ്രൈവർ ഗിരീഷ്, കോ ഓർഡിനേറ്റർ അഖിൽ വിദ്യാർഥികളായ അഭിജിത്ത്, സോനു, ഷെഫീഖ്, ഹാബിൻ, രാഹുൽ എന്നിവർക്കാണ് പരുക്കേറ്റത്\n← ശ്രീനഗറിലെ ബിജെപി സ്ഥാനാർഥിയുടെ പോസ്റ്ററിൽ ആകെ പച്ചമയം; നാല് വോട്ടിന് വേണ്ടി കാവിയെ മറന്നുവെന്ന് എതിരാളികൾ\nകിഫ്ബി മസാലബോണ്ട് ലണ്ടൻ സ്‌റ്റോക്ക് എക്‌സ്‌ചേഞ്ചിൽ; ചടങ്ങിലേക്ക് മുഖ്യമന്ത്രിക്കും ക്ഷണം →\nശബരിമലയിൽ അക്രമം അഴിച്ചുവിട്ടത് സംഘ്പരിവാറെന്ന് ഉമ്മൻ ചാണ്ടി\nഇടതു കോട്ടകൾ തകർന്നു: കാസർകോടും ആലത്തൂരും പാലക്കാടും കൈവിട്ടു; യുഡിഎഫ് സ്ഥാനാർഥികൾ വമ്പൻ ഭൂരിപക്ഷത്തിലേക്ക്\nകെഎസ്ആർടിസി ബസിൽ നിന്നും തെറിച്ചു വീണ് കണ്ടക്ടർക്ക് പരുക്കേറ്റു


ഹരിതവിപ്ളവ മാതൃകയുമായി ഇന്ത്യൻ സ്കൂൾ; ഇത് കുട്ടികളുടെ കൃഷിതോട്ടം | Indian Community School\nസ്വന്തം ലേഖകൻ December 12, 2019 09:31 PM IST\nശീതകാലത്തെ കാഴ്ചകളാലും വിശേഷങ്ങളാലും സജീവമാവുകയാണ് പ്രവാസലോകം. നാട്ടിലെ കലാരൂപങ്ങളും ഉത്സവങ്ങളുമൊക്കെ പ്രവാസലോകത്തും സജീവമാകുന്ന കാലം. ഗൾഫ് നാടുകളിലെ അത്തരം കാഴ്ചകളും വിശേഷങ്ങളും കാണാം.\nപ്രകൃതിയെ അടുത്തറിയാനും പ്രകൃതിയോടൊപ്പം ജീവിക്കാനും വിദ്യാർഥികളെ പഠിപ്പിക്കുകയാണ് ദുബായ് ജെംസ് ഔവർ ഓൺ ഇന്ത്യൻ സ്കൂൾ. പച്ചക്കറികളും ഫലവർഗങ്ങളുമൊക്കെ വിളഞ്ഞ ഈ സ്കൂളിൻറെ പരിസരങ്ങൾ നമ്മൾ മലയാളികൾക്കു വലിയ മാതൃകയാണ്. കുട്ടികളൊരുക്കിയ, കുട്ടികൾ വളർത്തുന്ന വിദ്യാലയത്തിലെ കൃഷിത്തോട്ടത്തിലേക്കാണ് ഇനി യാത്ര.\nആഗോളതാപനവും കാലാവസ്ഥാ വ്യതിയാനവുമൊക്കെ ചർച്ച ചെയ്യപ്പെടുന്ന കാലഘട്ടത്തിൽ നാം പ്രകൃതിയെ എങ്ങനെ കരുതുന്നുവെന്ന ചോദ്യം പ്രസക്തമാണ്. ആ ചോദ്യത്തിനു ഉത്തരം നൽകാൻ മുതിർന്നവർ മറന്നിടത്താണ് ഒരു സ്കൂളിലെ വിദ്യാർഥികൾ പ്രകൃതിയെ കൂടെച്ചേർക്കുന്ന ഉത്തരം കണ്ടെത്തുന്നത്. വിദ്യാഭ്യാസം പാഠപുസ്തകങ്ങളിലൂടെ മാത്രം പകരേണ്ടതല്ലെന്ന ഒരു കൂട്ടം അധ്യാപകരുടെ വിശ്വാസം വിദ്യാർഥികളെ പ്രകൃതിയോടടുപ്പിക്കുന്നു. ദുബായ് ജെംസ് ഔവർ ഓൺ ഇന്ത്യൻ സ്കൂളിലെ വിദ്യാർഥികളാണ് പരിമിതമായ സ്ഥലത്ത് കൃഷിചെയ്യുന്നത്. നവീനസാങ്കേതിക വിദ്യകളുടെ കൂട്ടുപിടിച്ചു പ്രകൃതി പകരുന്ന വലിയ വിദ്യഅഭ്യസിക്കുന്ന കാഴ്ച.\nഅയ്യായിരം കിലോഗ്രാം പച്ചക്കറി കൃഷി ചെയ്തുണ്ടാക്കുകയെന്ന ലക്ഷ്യത്തിലേക്കടുക്കുകയാണ് വിദ്യാർഥികൾ. സ്കൂളിലെ പരിസ്ഥിതി ക്ളബിലെ നൂറോളം വിദ്യാർഥികളുടെ നേതൃത്വത്തിലാണ് കൃഷി. ചെടി നടാനും വെള്ളമൊഴിക്കാനും കള പറിക്കാനും ഒടുവിൽ കായ്ഫലങ്ങളെ സൂക്ഷമതയോടെ കരുതാനും വിദ്യാർഥികൾ പഠിച്ചുകഴിഞ്ഞു. പ്രകൃതി അവരെ അതിനു പ്രാപ്തരാക്കി. കെജി ക്ളാസുകളിലെ കുരുന്നുകൾ പോലും ആവേശത്തോടെയാണ് രാവിലെ പഠനം തുടങ്ങും മുൻപ് വെള്ളമൊഴിക്കാനും മറ്റുമായി തോട്ടത്തിലെത്തുന്നത്. അതിലൂടെ അവർ എണ്ണിപ്പടിക്കുക കൂടി ചെയ്യുന്നുണ്ടെന്നറിയുമ്പോഴാണ് പ്രകൃതി ഏറ്റവും വലിയ പാഠശാലയാണെന്ന വാക്കുകൾ അന്വർഥമാകുന്നത്.\nഎൽകെജി മുതൽ പന്ത്രണ്ടാം ക്ളാസ് വരെ മൂവായിരത്തി അറൂന്നൂറു വിദ്യാർഥകളാണ് ഈ സ്കൂളിലുള്ളത്. ക്ളാസ് മുറികളിൽ നന്നും പാഠപുസ്തകങ്ങളിൽ നിന്നും പഠിക്കുന്നതിനപ്പുറം ലോകത്തെ കൂടുതൽ മനസിലാക്കാൻ ഇത്തരം പ്രവർത്തനങ്ങൾ വിദ്യാർഥികൾക്കു സഹായകരമാകുന്നുവെന്നു പ്രിൻസിപ്പാൾ സാക്ഷ്യപ്പെടുത്തുന്നു.\nഈ വിദ്യാർഥികൾ സമൂഹത്തിനു നൽകുന്ന സന്ദേശം കാലഘട്ടം ആവശ്യപ്പെടുന്നതാണ്. ഒപ്പം അഹംഭാവവും കിടമൽസരങ്ങളും നിറഞ്ഞ സമൂഹത്തിൽ വളരുന്ന കുട്ടികൾ പ്രകൃതി പഠിപ്പിക്കുന്ന എളിമയും വളർച്ചയും കൃത്യമായി മനസിലാക്കുന്നതിനു കൃഷി പാഠങ്ങൾ സഹായകരമാകുന്നു. അതിലൂടെ പരീക്ഷയിലെ മാർക്കിനപ്പുറം നല്ല മനുഷ്യരായി വളരാനും കുട്ടികളെ പ്രാപ്തരാക്കുന്നുവെന്നു പ്രിൻസിപ്പാൾ പറയുന്നു\nമാതാപിതാക്കളും അധ്യാപകരും ചേർന്നാണ് വിത്തുകൾ സമ്മാനിച്ചത്. പച്ചക്കറികൃഷിയാണ് പ്രധാനം. തക്കാളി, വെണ്ടയ്ക്ക, വഴുതന, കറിവേപ്പില, മുരിങ്ങിക്ക, പയർ തുടങ്ങി ഇരുപതോളം പച്ചക്കറി ഇനങ്ങൾ ഇവിടെ കൃഷി ചെയ്യുന്നുണ്ട്. ഫലങ്ങൾക്കൊപ്പം വിത്തുകളും ചെടികളും വിൽക്കുകയും ചെയ്യുന്നു. എല്ലാത്തിനും മേൽനോട്ടം വഹിക്കുന്നതും വിദ്യാർഥികൾ. അക്വാപോണിക്സ്, ഏയ്റോ പോണിക്സ് തുടങ്ങിയ വ്യത്യസ്ത കൃഷി രീതികളും ഇവിടെ വിജയകരമായി തുടരുന്നു. അത്തരം കൃഷിരീതികൾ പഠിച്ചാണ് വിദ്യാർഥികൾ മണ്ണിലേക്കു ചുവടുവച്ചത്.\nപഠനത്തേയും പ്രകൃതിയേയും ഒരുപോലെ സ്നേഹിക്കുന്ന ഈ വിദ്യാർഥികൾ, സംഗീതം പ്രകൃതിക്കു എങ്ങനെ ഗുണം ചെയ്യുന്നുവെന്നതിനെക്കുറിച്ചു പഠനവും പൂർത്തിയാക്കിയിരുന്നു. ശാസ്ത്രിയസംഗീതത്തിൻറെ അകമ്പടി ചെടികളുടെ വളർച്ച വേഗത്തിലാക്കുന്നുവെന്നാണ് പ്രത്യേക പ്രോജക്ട് പഠനത്തിലൂടെ നിഗമനത്തിലെത്തിയത്.\nപരിമിതമായ സ്ഥലത്ത് കാലാവസ്ഥയ്ക്ക് അനുയോജ്യമായ കൃഷി രീതികളാണ് വിദ്യാർഥികൾ പ്രയോഗിക്കുന്നത്. യുഎഇ കാലാവസ്ഥാ പരിസ്ഥിതി മന്ത്രാലത്തിൻറേതടക്കം വിവിധ പുരസ്കാരങ്ങളും ഈ ഹരിതവിപ്ളവം നടത്തുന്ന വിദ്യാലയത്തെ തേടിയെത്തി.\nപഠനത്തിൽ മികച്ച നിലവാരം പുലർത്തുന്നതിനൊപ്പം പ്രകൃതിയിലും മികവു പുലർത്തുന്നുവെന്നതാണ് ഈ വിദ്യാർഥികളുടെ വിജയം. മൊബൈൽ ഫോണിലേക്കു കുനിയുന്ന കണ്ണുകൾ ഒന്നുയർത്തി പ്രകൃതിയിലേക്കു നോക്കുവെന്നു പഠിപ്പിക്കുകയാണ് ഈ വിദ്യാർതികൾ, അതിനു, പ്രകൃതിയെ അടുത്തറിയണമെന്നു പഠിപ്പിച്ച അധ്യാപകർക്കും പൂർണപിന്തുണ നൽകിയ മാതാപിതാക്കൾക്കും ഒരു ബിഗ് സല്യൂട്ട്.


Facebook Page for supporting Yathish Chandra IPS | എൽഡിഎഫ് പ്രവർത്തകരെ തല്ലിയ യതീഷ്ചന്ദ്ര മറ്റൊരു ഋഷിരാജ് സിംഗോ? വയോധികനായ വഴിയാത്രക്കാരനെയും തല്ലിയ ആലുവ എസ്‌പിയെ പിന്തുണച്ച് ഫേസ്‌ബുക്ക് പേജ്; എതിർത്തും അനുകൂലിച്ചും സോഷ്യൽ മീഡിയയിൽ യുദ്ധം - MarunadanMalayali.com\nഎൽഡിഎഫ് പ്രവർത്തകരെ തല്ലിയ യതീഷ്ചന്ദ്ര മറ്റൊരു ഋഷിരാജ് സിംഗോ? വയോധികനായ വഴിയാത്രക്കാരനെയും തല്ലിയ ആലുവ എസ്‌പിയെ പിന്തുണച്ച് ഫേസ്‌ബുക്ക് പേജ്; എതിർത്തും അനുകൂലിച്ചും സോഷ്യൽ മീഡിയയിൽ യുദ്ധം\nMarch 15, 2015 | 07:06 PM IST | Permalink\nതിരുവനന്തപുരം: സോഷ്യൽ മീഡിയയിൽ ഏറ്റവും കൂടുതൽ മലയാളികൾ പിന്തുണക്കുന്ന പൊലീസ് ഉദ്യോഗസ്ഥർ ആരാണെന്ന ചോദിച്ചാൽ നിസ്സംശയം പറയാൻ സാധിക്കുക ഋഷിരാജ് സിങ് എന്നാണ്. തന്റേടത്തോടെ അദ്ദേഹം എടുത്ത നിലപാടുകളാണ് ഹരിയാനക്കാരനായ ഈ പൊലീസ് ഉദ്യോഗസ്ഥനെ മലയാളികൾ നെഞ്ചിലേറ്റാൻ കാരണം. എന്നാൽ അങ്കമാലിയിൽ ഹർത്താലിനിടെ പ്രകടനം നടത്തിയ എൽഡിഎഫ് പ്രവർത്തകെ ആക്രമിച്ച പൊലീസ് ഉദ്യോഗസ്ഥൻ ഋഷിരാജ് സിംഗിന്റെ പിൻഗാമിയാണോ? അങ്ങനെയാണ് സോഷ്യൽ മീഡിയയിലെ പുതിയ പ്രചരണം. വഴിയാത്രക്കാരനായ വയോധികന് നേർക്ക് പോലും ലാത്തിവീശിയ ആലുവ റൂറൽ എസ്‌പി പി യതീഷ് ചന്ദ്രയെയാണ് ചിലർ ഋഷിരാജ് സിംഗിനോട് താരതമ്യം ചെയ്ത് രംഗത്തെത്തിയത്. കൂടാതെ യതീഷ് ചന്ദ്രയെ പിന്തുണച്ച് ഫേസ്‌ബുക്ക് ലൈക്ക് പേജും തുറന്നിരിക്കയാണ് ഒരു വിഭാഗം ആളുകൾ.\nഇന്നലെ അങ്കമാലിയിൽ എൽഡിഎഫ്. പ്രവർത്തകർ റോഡ് ഉപരോധിക്കുകയും വാഹനങ്ങൾ തടയുകയും ചെയ്തതോടെയാണ് റൂറൽ എസ്‌പിയും സംഘവും സ്ഥലത്തെത്തിയത്. തുടർന്ന് തടഞ്ഞുവച്ചിരിക്കുന്ന വാഹനങ്ങൾ കടത്തി വിടാൻ പ്രവർത്തകരോട് ആവശ്യപ്പെട്ടുവെങ്കിലും ഫലം കണ്ടില്ല. ഇതേച്ചൊല്ലി പ്രവർത്തകരും പൊലീസും തമ്മിൽ ഉന്തും തള്ളും ഉണ്ടായി. തുടർന്ന് പൊലീസ് ലാത്തി വീശി. സംഘർഷത്തിൽ ഏരിയ സെക്രട്ടറി അഡ്വ. കെ.കെ. ഷിബു ഉൾപ്പെടെ നാലുപേർക്ക് പരിക്കേറ്റിരുന്നു. ഇതിൽ ഇടതുപ്രവർത്തകരുടെ പ്രതിഷേധം ഇരമ്പുമ്പോഴാണ് യതീഷ് ചന്ദ്രയെ അനുകൂലിച്ച് ഫേസ്‌ബുക്ക് പേജും ഒരുവിഭാഗം ആളുകൾ തുടങ്ങിയത്.\nയതീഷ് ചന്ദ്ര സപ്പോട്ടേഴ്‌സ് എന്ന പേരിൽ തുടങ്ങിയ ലൈക്ക് പേജിൽ ഇതിനോടകം തന്നെ മൂവായിരത്തിലേറെ പേർ ലൈക്ക് ചെയ്തു കഴിഞ്ഞു. കർണ്ണാകടക്കാരനായ യതീഷ് ചന്ദ്രയുടെ നേതൃത്വത്തിൽ പൊലീസ് നടത്തിയ അതിക്രമത്തിന്റെ ദൃശ്യങ്ങൾ പുറത്തുവന്നതോടെ ശക്തമായ ജനരോഷമാണ് ഉണ്ടായിരിക്കുന്നത്. പ്രതിഷേധക്കാരനെന്ന പേരിൽ വയോധികനായ ആളെ യതീഷ് തല്ലുന്ന ചിത്രങ്ങളും വീഡിയോയും പുറത്തുവന്നിരുന്നു. ജനങ്ങളെ തല്ലുന്ന പൊലീസ് ഉദ്യോഗസ്ഥനെതിരെ ബിആർപി ഭാസ്‌കർ അടക്കമുള്ള മനുഷ്യാവകാശ പ്രവർത്തകർ പ്രതിഷേധവുമായി രംഗത്തെത്തിയിട്ടുണ്ട്.\nഎന്നാൽ തന്റെ ഡ്യൂട്ടിയുടെ ഭാഗമായാണ് ലാത്തിച്ചാർജ്ജ് നടത്തിയതെന്ന പക്ഷക്കാരനാണ് യതീഷ്. സംഭവത്തിൽ വിമർശനവുമായി പിണറായിയും വിഎസും രംഗത്തെത്തിയപ്പോൾ സംഘർഷം നടക്കുമ്പോൾ മുന്നിലുള്ളത് സിപിഐ(എം) നേതാവാണോ എന്ന് എങ്ങനെ തിരിച്ചറിയുമെന്ന ചോദ്യമാണ് ആലുവ റൂറൽ എസ്‌പി ഉയർത്തിയത്. ഇതോടെ എസ്‌പിയെ പിന്തുണച്ച് നിരവധി പേർ രംഗത്തെത്തി. മറുവശത്ത് സിപിഐ(എം) പ്രവർത്തകരാണ് ഉള്ളതെന്നറിഞ്ഞ് ബിജെപി, കോൺഗ്രസ് അനുഭാവികളാണ് സോഷ്യൽ മീഡിയയിൽ പിന്തുണയുമായി എത്തിയത്.\nഎന്നാൽ ഐപിഎസ് റാങ്കിലുള്ള ഉദ്യോഗസ്ഥൻ നടത്തിയത് നരനായാട്ടായിരുന്നെന്നാണ് ഇടതുപക്ഷക്കാർ പറയുന്നത്. പൊലീസ് ലാത്തിച്ചാർജിനിടയിൽ ഓടിരക്ഷപ്പെടുന്ന പ്രവർത്തകരെ പിന്തുടർന്ന് ആക്രമിച്ച ദൃശ്യങ്ങളും പുറത്തുവന്നിരുന്നു. നാലും അഞ്ചും പൊലീസുകാർ വളഞ്ഞിട്ടാണ് പൊലീസ് മർദനം അഴിച്ചുവിട്ടത്. ഓടി രക്ഷപ്പെടുന്ന ഒരു പ്രവർത്തകനെ വളഞ്ഞിട്ട് പിടിച്ചശേഷം എസ്‌പി നേരിട്ട് ലാത്തികൊണ്ടടിക്കുകയായിരുന്നു. 'കൊല്ലല്ലേ, കൊല്ലല്ലേ' എന്ന് വിളിച്ചുപറയുന്നതിനിടയിലും മർദനം തുടർന്നു. പിന്നീട് പൊലീസുകാരോടെ പ്രവർത്തകനെ സ്‌റ്റേഷനിലേക്ക് കൊണ്ടുപോകാൻ നിർദ്ദേശിച്ചു. ' വണ്ടിയിൽ കയറ്റൂ, ഒരുകാരണവശാലും വിട്ടുകളയരുത്' എന്നാണ് മറ്റൊരു പൊലീസുകാരൻ പറഞ്ഞത്.\n'എസ്‌പിയെ കല്ലെറിയാനായോ' എന്ന് ചോദിച്ചാണ് ഒന്നുമറിയാതെ വഴിയെ പോയ വയോധികനെ യതീഷ് ചന്ദ്ര മർദ്ദിച്ചത്. ഈ ചിത്രം പ്രമുഖ പത്രങ്ങളിലും അച്ചടിച്ചു വന്നതോടെ എസ് പി സമ്മർദത്തിലായിട്ടുണ്ട്. ആരെയും വേദനപ്പിക്കുന്നതാണ് ഈ ചിത്രം. സോഷ്യൽ മീഡിയയലും ഈ ചിത്രം വളരെ വൈറലാകുകയും ചെയ്തു. യാത്രക്കാരനായ ഒരു വയോധികനെ ലാത്തികൊണ്ട് തല്ലുന്നതു ഒരു ഐ പി എസ് കാരനാണെങ്കിൽ ഇത് ആധുനിക ലോകത്തിനു തന്നെ അപമാനമാണെന്നം ഇതിനെതിരെ പ്രതിഷേധിക്കുവാൻ രാഷ്ട്രീയത്തിനെ കൂട്ട് പിടിക്കരുത്, മാനവികതയിൽ വിശ്വാസമുള്ള സകലരും കൊടികളുടെ നിറംമറന്നു ഇതിനെതിരെ ശബ്ദ മുയർത്തുക എന്നുമാണ് യതീഷിന് എതിരായി ചിലർ ഫേസ്‌ബുക്കിലൂടെ രേഖപ്പെടുത്തുന്നത്.


മയക്കുമരുന്ന് കേസില് പ്രതിയായ ശ്രീലങ്കൻ പൗരനെ ചുട്ടുപഴുത്ത ഇരുമ്പുചട്ടിയില് കിടത്തി പൊള്ളിച്ചു – newspeople\nമയക്കുമരുന്ന് കേസില് പ്രതിയായ ശ്രീലങ്കൻ പൗരനെ ചുട്ടുപഴുത്ത ഇരുമ്പുചട്ടിയില് കിടത്തി പൊള്ളിച്ചു\nകൊച്ചി: മത്സ്യബന്ധന ബോട്ടിൽ മയക്കുമരുന്ന് കടത്തിയതിന് കോസ്റ്റ് ഗാർഡ് അറസ്റ്റ് ചെയ്ത ശ്രീലങ്കൻ പൗരനെ ചുട്ടുപഴുത്ത ഇരുമ്പു ചട്ടിയിൽ കിടത്തി പൊള്ളിച്ചതായി വെളിപ്പെടുത്തൽ. വെള്ളിയാഴ്ച തിരുവനന്തപുരം അഡീഷണൽ സെഷൻസ് ജഡ്ജിയുടെ മുന്നിൽ വീഡിയോ കോൺഫറൻസിലൂടെ ഹാജരാക്കിയപ്പോഴാണ് ശ്രീലങ്കൻ പൗരനായ എൽ.വൈ. നന്ദന തനിക്കുണ്ടായ ദാരുണാനുഭവം തുറന്നുപറഞ്ഞത്.\nകേസ് പരിഗണിച്ച അഡീഷണൽ സെഷൻസ് ജഡ്ജ് കെ. ബിജു മേനോൻ പ്രതിയെ ഉടൻ കോടതിയിൽ നേരിട്ട് ഹാജരാക്കാൻ സെൻട്രൽ ജയിൽ സൂപ്രണ്ടിനോട് നിർദേശിച്ചു.\nഉച്ചയ്ക്ക് 12.25-ഓടെ പ്രതിയെ കോടതിയിൽ നേരിട്ട് ഹാജരാക്കി. സിംഹള ഭാഷ മാത്രം സംസാരിക്കാനറിയുന്ന പ്രതി, തമിഴും ഇംഗ്ലീഷും അറിയാവുന്ന കൂട്ടുപ്രതി റാനിൽ ജയന്ത ഫെർണാടയുടെ സഹായത്തോടെയാണ് കാര്യങ്ങൾ വിശദീകരിച്ചത്. തമിഴ് അറിയാവുന്ന അഡ്വ. എസ്. ശ്രീലതയും കോടതിയെ സഹായിച്ചു.\nഅറസ്റ്റ് ചെയ്തപ്പോൾ കോസ്റ്റ് ഗാർഡിന്റെ പട്രോളിങ് ബോട്ടിൽ ഭക്ഷണം പാചകം ചെയ്യാൻ ഉപയോഗിക്കുന്ന ചുട്ടുപൊള്ളുന്ന ചട്ടിയിൽ തന്നെ മലർത്തിക്കിടത്തുകയായിരുന്നു എന്നാണ് നന്ദന പറഞ്ഞത്. പുറം മുഴുവൻ പൊള്ളിയതിനാൽ ഷർട്ട് പോലും ഇടാൻ കഴിയാത്ത അവസ്ഥയിലാണ്. തുടർന്ന് കോടതി ഇടപെട്ട് പ്രതിയുടെ പുറത്തെ പൊള്ളലിന്റെ ഫോട്ടോയും എടുപ്പിച്ചു.\nസി.ആർ.പി. 190 പ്രകാരുമുള്ള തുടർ നടപടിക്കായി നന്ദനയെ തിരുവനന്തപുരം ചീഫ് മജിസ്ട്രേറ്റ് കോടതിയിൽ ഹാജരാക്കാനും നിർദേശിച്ചു. അതിനുശേഷം ചികിത്സയ്ക്കായി തിരുവനന്തപുരം മെഡിക്കൽ കോളേജ് ആശുപത്രിയിൽ പ്രവേശിപ്പിക്കാനും കോടതി ഉത്തരവിട്ടു. ഫൊട്ടോഗ്രഫും കോടതിയിൽ ഹാജരാക്കണമെന്ന് അഡീഷണൽ സെഷൻസ് ജഡ്ജ് നിർദേശിച്ചു.\nകൊച്ചി നർക്കോട്ടിക് കൺട്രോൾ ബ്യൂറോ രജിസ്റ്റർ ചെയ്ത കേസിൽ ആറ് പ്രതികളാണ് ഉള്ളത്. ശ്രീലങ്കൻ മത്സ്യബന്ധന ബോട്ടിൽ നിന്ന് എ.കെ-47 തോക്കും വെടിക്കോപ്പുകളും സഹിതം വിഴിഞ്ഞം തുറമുഖത്തു നിന്നാണ് ഇവരെ മയക്കുമരുന്നുമായി പിടികൂടിയത്. കേസിലെ ഒന്നാം പ്രതിയാണ് നന്ദന.\nസംസ്ഥാനത്ത് കർശന നിയന്ത്രണം; പരിശോധന കടുപ്പിച്ച് പോലീസ്, അനാവശ്യമായി പുറത്തിറങ്ങിയാല് നടപടി\nപ്രാണവായു കിട്ടാതെ ഡൽഹി;ഓക്‌സിജന് കിട്ടാതെ 20 മരണം, 210 രോഗികള് മരണമുഖത്ത്\nതന്റെ സുഹൃത്തിനോട് പ്രണയാഭ്യർത്ഥന നടത്തി, ഭാര്യ സുഹൃത്തുക്കളുമായി ചേർന്ന്…\nഎയര്‍ഗണ്ണില്‍നിന്ന് യുവാവിന് വെടിയേറ്റത് ഇന്‍സ്റ്റഗ്രാം റീല്‍സ്…\nകിണർ വൃത്തിയാക്കുന്നതിനിടെ അസ്ഥികൂടം കണ്ടെത്തി; അഞ്ച് വർഷമായി ആൾ താമസമില്ലാത്ത…


എന്നാല് ഹോസ്പിറ്റല്, ട്രാവെല്‍സ്, ഹോട്ടല് തുടങ്ങി സേവനങ്ങള് നല്‍കുന്ന ബിസിനസ് സംരംഭങ്ങളില് നിക്ഷേപമുണ്ടെങ്കില്, ആ ഷെയര് തന്നെ നാം വില്‍പനക്ക് വച്ചതാണ് എങ്കില് നേരത്തെ സൂചിപ്പിച്ച പോലെ ആ ഷെയറിന്റെ മാര്‍ക്കറ്റ് വിലയുടെ രണ്ടര ശതമാനം സകാത്തായി നല്‍കണം. എന്നാല് അതില് നിന്നുമുള്ള വരുമാനം പ്രതീക്ഷിച്ചുകൊണ്ടുള്ള ഷെയര് ആണ് എങ്കില് സേവനങ്ങള് നല്‍കുന്ന കമ്പനികളുടെ വരുമാനത്തിനും കൈവശമുള്ള ലിക്വിഡ് കാശിനും മാത്രമേ സകാത്ത് ബാധകമാകൂ. മൂലധനത്തിന് സകാത്ത് ബാധകമല്ല. അതുകൊണ്ട് തന്നെ അത്തരം ഒരു കമ്പനിയില് നാം നിക്ഷേപിച്ചാല് അതില് നിന്നും ലഭിക്കുന്ന വരുമാനത്തിനാണ് സകാത്ത്. സ്വാഭാവികമായും അതിന്‍റെ ബില്‍ഡിംഗുകള്, വാഹനങ്ങള്,ഉപകരണങ്ങള് തുടങ്ങിയവക്ക് സകാത്ത് ബാധകമാകുകയില്ല.\n1- കച്ചവട വസ്തുക്കളുടെ സകാത്ത്.\n2- ശമ്പളത്തിന്‍റെ സകാത്തും, സകാത്ത് കണക്കു കൂട്ടുന്ന എളുപ്പ രീതിയും.\nസകാത്ത് - മുഴുവന് ലേഖനങ്ങളും ലഭിക്കാന് ഇവിടെ ക്ലിക്ക് ചെയ്യുക.\n(സകാത്ത് സംബന്ധമായ നിങ്ങളുടെ സംശയങ്ങള് ബ്ലോഗിലെ ഇമെയില് സംവിധാനം വഴി എഴുതി ചോദിക്കാവുന്നതാണ്).


കൊവിഡ് 19 അവബോധം; ഷാരുഖ് ഖാന്റെ 'ബാസിഗർ' വരികളും ഫോട്ടോയും കടമെടുത്ത് അസം പൊലീസ്; ട്വീറ്റ് വൈറൽ | assam police tweeted shah rukh khans photo for covid awareness\nകൊവിഡ് 19 അവബോധം; ഷാരുഖ് ഖാന്റെ 'ബാസിഗർ' വരികളും ഫോട്ടോയും കടമെടുത്ത് അസം പൊലീസ്; ട്വീറ്റ് വൈറൽ\nDelhi, First Published 20, Jul 2020, 10:40 AM\nഅരികിലേക്ക് വരാൻ പലപ്പോഴും വളരെ ദൂരേയ്ക്ക് പോകേണ്ടി വരും. അങ്ങനെ അകലങ്ങളിലേക്ക് പോയതിന് ശേഷം അരികിലേക്ക് മടങ്ങി വരുന്നവരെ മായാജാലക്കാർ എന്നാണ് വിളിക്കാറുള്ളത്.\nദിസ്പൂർ: കൊവിഡ് ബോധവത്കരണം നടത്തുന്നതിനായി ഷാരൂഖ് ഖാന്റെ ഹിറ്റ് ചിത്രമായ ബാസിഗറിലെ വരികൾ കടമെടുത്ത് അസം പൊലീസ്. അസംപോലീസിന്റെ ഔദ്യോഗിക ട്വിറ്റർ പേജിലാണ് മാസ്കണിഞ്ഞ്, കൈകൾ വിരിച്ചു പിടിച്ച്, ബാസിഗർ സ്റ്റൈലിൽ നിൽക്കുന്ന ഷാരൂഖ് ഖാനെ അവതരിപ്പിച്ചിരിക്കുന്നത്. സാമൂഹിക അകലം എന്ന നിബന്ധനയ്ക്ക് യോജിച്ച വരികളും ഫോട്ടോയ്ക്കൊപ്പം ചേർത്തിട്ടുണ്ട്. ഈ ചിത്രത്തിലെ മറ്റൊരു പ്രത്യേകത മാസ്കണിഞ്ഞാണ് ഷാരൂഖ് നിൽക്കുന്നത് എന്നാണ്.\nആറടി സാമൂഹിക അകലം പാലിക്കണമെന്നാണ് ഈ ട്വീറ്റും ചിത്രവും ഓർമ്മിപ്പിക്കുന്നത്. സാമൂഹിക അകല പാലനം ജീവൻ സംരക്ഷിക്കാൻ സഹായിക്കും. അരികിലേക്ക് വരാൻ പലപ്പോഴും വളരെ ദൂരേയ്ക്ക് പോകേണ്ടി വരും. അങ്ങനെ അകലങ്ങളിലേക്ക് പോയതിന് ശേഷം അരികിലേക്ക് മടങ്ങി വരുന്നവരെ മായാജാലക്കാർ എന്നാണ് വിളിക്കാറുള്ളത്. ആറടി അകലത്തിൽ നിൽക്കുക. അസം പൊലീസ് ട്വിറ്ററിൽ കുറിച്ചു. സോഷ്യൽ ഡിസ്റ്റൻസിംഗ്, ഇന്ത്യാ ഫൈറ്റ്സ് കൊറോണ എന്നീ ഹാഷ്ടാഗുകളും ട്വീറ്റിനൊപ്പം ചേർത്തിട്ടുണ്ട്.\nഷാരൂഖ് ഖാനെയും ട്വീറ്റിൽ ടാഗ് ചെയ്തിട്ടുണ്ട്. ബോധവത്കരണ ട്വീറ്റുകളിൽ ഇതിന് മുമ്പും ഷാരുഖ് ഖാൻ താരമായിട്ടുണ്ട്. നേരത്തെ മേം ഹൂ നാ എന്ന ചിത്രത്തിലെ ഭാഗം മുംബൈ പൊലീസ് ട്വീറ്റ് ചെയ്തിരുന്നു. സതീഷ് ഷായുടെ തുപ്പലിൽ നിന്ന് രക്ഷപ്പെടാൻ ഷാരൂഖ് ഖാൻ ഒഴിഞ്ഞു മാറുന്ന ഭാഗമായിരുന്നു മുംബൈ പൊലീസിന്റെ ട്വീറ്റ്.\nLast Updated 20, Jul 2020, 1:32 PM\nകൊവിഡ് 19 അവബോധം


ഗൾഫിനെ വിഴുങ്ങാൻ ഭീമൻ തിരമാല; 19 നു അവൻ എത്തും..! – Daily Indian Herald\nഗൾഫിനെ വിഴുങ്ങാൻ ഭീമൻ തിരമാല; 19 നു അവൻ എത്തും..!\nദുബായ്;എല്ലാവരും ആ കാഴ്ച കണ്ട് അമ്പരന്നു. ഇനി അങ്ങനെ സംഭവിക്കുമോ എന്ന് ഭയന്ന് ചിലർ ആശങ്ക പങ്കുവെച്ചു. ചിലർ സോഷ്യൽമീഡിയയിൽ ആ പേടിപ്പെടുത്തുന്ന രംഗത്തെ കുറിച്ച് എഴുതി. പറഞ്ഞു വരുന്നത് വൈറലായി മാറിയ ഒരു ഇംഗ്ലീഷ് സിനിമയുടെ ട്രെയിലറിനെ പറ്റിയാണ്.\nഉയർന്നു പൊങ്ങുന്ന ഭീമൻ തിരമാലകൾ കടലിൽ നിന്നും ഗൾഫ് തീരത്തേക്ക് ആഞ്ഞടിക്കുന്നു. അതുവരെ തലഉയർത്തി നിന്ന വമ്പൻ കെട്ടിടങ്ങളെല്ലാം വെള്ളത്തിനടിയിലാകുന്നു- ഇത്തരമൊരു ദൃശ്യം എപ്പോഴെങ്കിലും ജീവിതത്തിൽ ചിന്തിച്ചിട്ടുണ്ടോ. ദുബായ് നഗരത്തെയും അതിന്റെ ചുറ്റുപാടുകളെയും അത്തരമൊരു അവസ്ഥയിൽ ചിത്രീകരിക്കുകയാണ് ‘ജിയോസ്റ്റോം’ എന്ന ഹോളിവുഡ് ചിത്രം.\nസിനിമയുടെ ട്രെയിലറിലാണ് ഗൾഫ് മേഖലയെ സാങ്കൽപ്പികമായി ‘തകർക്കുന്ന’ ദൃശ്യങ്ങളുള്ളത്. ഫാന്റസി/ സയൻസ് ഫിക്ഷൻ വിഭാഗത്തിൽപ്പെടുന്നതാണ് ചിത്രം. ഡെൻ ഡെൽവിൻ സംവിധാനം ചെയ്ത സിനിമ ഈ മാസം 19നാണ് യുഎഇയിൽ റിലീസ് ചെയ്യുന്നത്.\nസിനിമയുടെ ചിത്രീകരണത്തിന് യുഎഇ വലിയ സഹായമാണ് ചെയ്തത്. ഷൂട്ടിങ്ങിന് ടാക്‌സ് ഇളവും നൽകി. പ്രകൃതിദുരന്തങ്ങളെക്കുറിച്ച് പറയുന്ന സിനിമയ്ക്ക് ലോകത്തിന്റെ മറ്റുഭാഗങ്ങളിൽ വലിയ പിന്തുണയാണ് ലഭിച്ചത്. ലോകത്തെ ഏറ്റവും ഉയരം കൂടിയ കെട്ടിടമായ ബുർജഖലീഫയും വിഡിയോയിൽ ഉണ്ട്.


Where there is Love 💞There is Life💞 PART4- Metro journal online - Novel\n, ഇരുട്ടിന്റെ മറവിൽ മറ്റൊരാൾകൂടി ഇതെല്ലാം വീക്ഷിക്കുന്നുണ്ടായിരുന്നു….\nഅയാൾ കാർത്തിക്കിനെ ഇരുട്ടിലേക്ക് വലിച്ച് മാറ്റി നിറുത്തി…\nകാർത്തിക് :ഏയ്യ് വിട്… വിഷ്ണു.. വിടെടോ…\nവിച്ചു :ഡോ താനെന്ത് പരിപാടിയാ കാണിച്ചേ… തന്നോട് രാവിലെ വിളിച്ചപ്പോഴേ കാര്യങ്ങളൊക്കെ പറഞ്ഞതല്ലേ… എന്നിട്ട് അവന്റെ ഒരു ആറ്റിട്യൂടും… കോപ്പിലെ ഡയലോഗും.\nകാർത്തിക്ക്:ഈ 😁😁 അതേയ് ഞാൻ ചുമ്മാ അങ്ങേരെ ഒന്ന് ടെസ്റ്റ് ചെയ്തതല്ലേ\nവിച്ചു :ദേ ഒരൊറ്റ വീക്ക് അങ്ങ് തന്നാലുണ്ടല്ലോ… കോപ്പ്… ബാക്കിയുള്ളവര് ഇവിടെ തലക്ക് വട്ട് പിടിച്ച് നടക്കുമ്പോഴാ… എന്നിട്ട് ഇയാൾ ടെസ്റ്റ് ചെയ്ത് വല്ലതും കണ്ട്പിടിച്ചോ?\nകാർത്തിക് :എടാ നിന്റെ ചേട്ടന് അവളെ ശെരിക്കും ഇഷ്ടാണെടാ… ഞാൻ അങ്ങനൊക്കെ പറഞ്ഞപ്പോ നിന്റെ ചേട്ടന്റെ മുഖം നീ കണ്ടോ\nവിച്ചു :ആഹാ…. വല്യ കണ്ടുപിടുത്തം ആയിപ്പോയി.. മരമണ്ടാ അത് ഞങ്ങൾക്ക് നേരത്തെ അറിയാം.. അതല്ല കണ്ടുപിടിക്കണ്ടത്..\nകാർത്തിക് :ഏഹ് അതല്ലേ… പിന്നെന്താ?\nവിച്ചു : ഓ… ഈ മണ്ടൻ…. ഇങ്ങ് വാ പറഞ്ഞ് തരാം…\nവിച്ചു അവനെ വിളിച്ചുകൊണ്ട് അവിടെ നിന്ന് മാറി. അവനും വൈശുവും ചേർന്ന് കാര്യങ്ങൾ പറഞ്ഞ് മനസിലാക്കി.\nപാർട്ടി കഴിഞ്ഞ് റൂമിൽ ഇരിക്കുകയായിരുന്നു മഹി…. പാറു പിന്നിൽ വന്ന് നിന്നു.. ഒന്ന് മടിച്ചെങ്കിലും അവൾ വിളിച്ചു\nമഹി :മ്മ്… എന്താ?\nപാറു :അത്… പിന്നെ ….കാർത്തിക്…\nകാർത്തിക് എന്നാ പേര് കേട്ടതും മഹിയുടെ മുഖം വലിഞ്ഞു മുറുകി… പാറു അത് ശ്രദ്ധിക്കാതെ തുടർന്ന്കൊണ്ടേയിരുന്നു…\nപാറു : കാർത്തിക്കിനെ ഞാൻ ക്ഷണിച്ച……\nമഹി :അറിയാടി… നീ ക്ഷണിച്ചതാണെന്ന്..\nപാറു പൂർത്തിയാക്കുന്നതിനു മുന്നേ അവന് ഇടയ്ക്ക് കയറി പറഞ്ഞു…\nപാറു :അല്ല… അതല്ല. ഞാൻ….\nഅവൾ വീണ്ടും പറഞ്ഞ് തുടങ്ങിയപ്പോൾ അവൻ കൈ ഉയർത്തി അവളെ തടഞ്ഞ്കൊണ്ട് തുടർന്നു…\nമഹി :നിനക്ക് അവന്റെ കൂടെ ജീവിച്ചാ മതിയെങ്കിൽ എന്തിനാ എന്റെ ലൈഫിലേക്ക് വലിഞ്ഞു കയറി വന്നത്… അതോ എന്നെ മണ്ടനാക്കി എന്റെ മറവിൽ വല്ല അവിഹിതവും പ്ലാൻ ചെയ്യുന്നുണ്ടോ നീ…\nപാറുവിന്റെ കണ്ണുകൾ നിറഞ്ഞൊഴുകി.. പക്ഷെ ഇത്തവണ വെറുതെ കേട്ട് നിൽക്കാൻ അവള് തയ്യാറായിരുന്നില്ല. അവൾ കണ്ണുകൾ അമർത്തി തുടച്ച് അവനെ കൈ ഉയർത്തി തടഞ്ഞു..\nപാറു :ഇനി… ഇനി ഒരക്ഷരം നിങ്ങൾ അവനെപറ്റിയോ എന്നെപറ്റിയോ മിണ്ടരുത്… അതിനുള്ള അർഹത നിങ്ങൾക്കില്ല.. തനിക്ക് സംശയം മൂത്ത് പ്രാന്ത് ആയതാ.. ഇനി നിങ്ങളെ പറഞ്ഞ് മനസിലാക്കാൻ ഞാൻ ശ്രമിക്കില്ല. തനിക്ക് തന്റെ വഴി. എനിക്ക് എന്റെയും.\nമഹി ഒന്നും മിണ്ടാതെ വണ്ടിയുടെ കീ എടുത്ത് പുറത്തേക്ക് പോയി.. അവന്റെ കണ്ണിൽ പകയാളി.\nരാവിലെ നിറുത്താതെയുള്ള ഫോൺ ബെൽ കേട്ടാണ് മഹി കണ്ണ് തുറന്നത്. തലേന്ന് ഓഫീസിലാണ് കിടന്നതെന്നത് തലേന്നത്തെ സംഭവങ്ങൾ ഓർക്കാൻ ഇടയാക്കി.\nവീണ്ടും അവന്റെ ഫോൺ റിങ് ചെയ്തു.\nഅവൻ സ്ക്രീനിലേക്ക് നോക്കി.. “സിദ്ധു “.\nമഹി :എന്താടാ രാവിലെതന്നെ\nസിദ്ധു :എടാ നീ എന്ത് പണിയാ കാണിച്ചേ?\nമഹി :ഞാനോ? ഞാനെന്ത് കാണിച്ചെന്നാ?\nസിദ്ധു :ദേ മഹി എന്റെ മുന്നിൽ കിടന്ന് പൊട്ടൻ കളിക്കരുത്… നീ എന്തിനാ ആ കാർത്തിക്കിനെ ഉപദ്രവിച്ചേ??\nമഹി : ഏഹ് ഞാനോ? എപ്പോ? ഡാ എനിക്കൊന്നും അറിയില്ല…\nസിദ്ധു :നീ അല്ലേ? ഞാൻ വിചാരിച്ചു നീ ആവുമെന്ന്… പിന്നാരാ?\nമഹി : ആ എനിക്കെങ്ങനെ അറിയാനാ? അവനെന്താ പറ്റിയെ?\nസിദ്ധു :എനിക്കും കറക്ട് ആയ്ട്ട് അറിയില്ല. അവൻ മിഷൻ ഹോസ്പിറ്റലിൽ അഡ്മിറ്റ് ആണ്.\nമഹി :നമുക്ക് ഒന്ന് അവിടെ വരെ പോയാലോ?\nസിദ്ധു : ആഹ് ഞാൻ അങ്ങോട്ട് എത്തിക്കോളാം നീ വിട്ടോ…\nമഹി :ആഹ് ശരി.\nഹോസ്പിറ്റലിൽ വിവരം അറിഞ്ഞ് പാറുവും വിച്ചുവും വൈശുവും കൂടി എത്തിയിരുന്നു.\nപാറു :ഡാ പൊട്ടാ കുറെ നേരായി ഞാൻ ചോദിക്കുന്നു. എന്താ പറ്റിയെന്ന്.. നീ പറയുന്നുണ്ടോ?\nകാർത്തി :ഡീ നീ ഇത്ര ബഹളം ഉണ്ടാക്കേണ്ട കാര്യമൊന്നുമില്ല… ഏതോ ഒരുത്തൻ ചുമ്മാ ഒന്ന് വന്ന് ഞൊണ്ടിയേച്ചും പോയി…\nപാറു :അതിന്റെ കാരണമാണ് എനിക്കറിയണ്ടത്\nകാർത്തി :അ… അത്.. പിന്നെ.. അത്..\nപാറു :ഞാൻ.. അല്ലേ? ഞാൻ കാരണം അല്ലേ?\nകാർത്തി :എടി അത് വിട്ടേക്ക്….\nഎന്തോ മനസ്സിൽ തീരുമാനിച്ചുറപ്പിച്ച് അവള് പുഞ്ചിരിച്ചു.\nവാതിലിനു മറവിൽ നിന്ന് ഇത് കേട്ട് മഹി. അകത്തു കയറാതെ തിരികെ പോയി…\nകാറിൽ ഇരുന്നപ്പോഴും അത് ആരാവുമെന്ന് മഹി ആലോചിച്ചു. പിന്നെ അവന്റെ തിരക്കിനിടയിൽ അത് മറന്നു.\nപാറുവിനെയും വൈശുവിനെയും പറഞ്ഞ് വിട്ടിട്ട് വിച്ചു കാർത്തിക്കിന് കൂട്ടിരുന്നു..\nവിച്ചു :കാർത്തി… ഇനി പറ എന്താ ഉണ്ടായത്?\nകാർത്തി :ആഹ് പറയാം…\nകാർത്തി മണിക്കൂറുകൾ പിറകിലേക്ക് സഞ്ചരിച്ചു.\nപാർട്ടി കഴിഞ്ഞ് വീട്ടിലേക്ക് പോകുന്ന ഇടുങ്ങിയ വഴിയിലേക്ക് കാർ കയറിയപ്പോഴാണ് മുന്നിൽ ഒരു ജീപ്പ് നിർത്തിയിട്ടിരിക്കുന്നത് കണ്ടത്. ഓവർടേക് ചെയ്യാൻ മാത്രം സ്ഥലം ഉണ്ടായിരുന്നില്ല. അടുത്ത് ആരെയും കാണാത്തത് കൊണ്ട് ഞാൻ കാറിൽനിന്ന് ഇറങ്ങി നോക്കി.. ജീപ്പിന് അടുത്തെത്തിയത് മാത്രം ഓർമയുണ്ട്..\nപിന്നെ കണ്ണ് തുറന്നപ്പോ ഞാൻ കണ്ടത് ഫുൾ ബ്ലാക്ക് കളർ പെയിന്റ് അടിച്ച ഒരു മുറി… അതിൽ നിറയെ പാറുവിന്റെ ഫോട്ടോസ് … ആ ഫോട്ടോസ് എടുത്ത് കാണിക്കാൻ അതിന് ചുറ്റും ഗോൾഡൻ ലൈറ്റ്സ്…\nഫോട്ടോസ് കൂടുതലും അവള് അറിയാതെ എടുത്തിരിക്കുന്നതാണ്… അതും അവൾക്ക് പത്തു പതിനഞ്ചു വയസ്സ് ഉള്ളപ്പോൾ മുതലുള്ളത്.\nഅവളുടെ ഫോട്ടോസ് നോക്കിക്കോണ്ടിരിക്കുമ്പോ ഒരാൾ വന്നു… ഒരു കറുത്ത ഹൂഡി ഇട്ട രൂപം… ഒരു ബ്ലാക്ക് മാസ്കും അയാൾ വച്ചിരുന്നു. എന്റെ അടുത്തേക്ക് നടന്ന് അയാൾ സംസാരിച്ചു തുടങ്ങി.\nബ്ലാക്ക് ഹൂഡി :ഹായ് കാർത്തി….. എന്തിനാ എന്റെ പെണ്ണിനെ ഇങ്ങനെ നോക്കുന്നെ…. അധികം നോക്കണ്ട… ഇങ്ങനെ നോക്കിയവരെയൊക്കെ ഞാൻ എന്താ ചെയ്തതെന്ന് അറിയുമോ?\nഎന്റെ അടുത്തേക്ക് വന്ന് എന്റെ ചെവിയിൽ അയാൾ പറഞ്ഞു… “ഞാൻ അവരുടെയൊക്കെ കണ്ണ് അങ്ങ് എടുത്തു.. ഹഹാ..ഹഹാ… ”\nഒരു ഭ്രാന്തനെപ്പോലെ അയാൾ ചിരിച്ചു…\nസത്യം പറഞ്ഞാൽ എനിക്ക് പേടിയാവുന്നുണ്ടായിരുന്നു… അത് കണ്ട് അയാൾ എന്നെയൊന്നു നോക്കി.. എന്നിട്ട് വീണ്ടും പറഞ്ഞ് തുടങ്ങി.,\n“വെയിറ്റ് … വെയിറ്റ്.. ഞാൻ എന്തിനാ അങ്ങനെ ചെയ്തതെന്നല്ലേ.. ബികോസ് ഐ ലവ് പാറു…. മാഡ്‌ലി… ഡീപ്ലി…\nപക്ഷെ.. പക്ഷെ… അതവൾ അറിഞ്ഞില്ല… അവൻ കാരണം.. അവൻ എന്നോട് 10 വര്ഷങ്ങളായി പറഞ്ഞു. എനിക്ക് അവളെ നേടിത്തരാമെന്ന് എന്നിട്ട്… മഹി നേടി അവളെ..\nസമ്മതിക്കില്ല ഞാൻ. അകറ്റും… അതിനു വേണ്ടത് ചെയ്തോണ്ടേയിരിക്കും….. അതിനിടയിൽ വേറൊരുത്തൻ വന്നു.. ഒരു നന്തി… അവൻ എന്നെ കണ്ടെത്താൻ ശ്രമിക്കുന്നു… പക്ഷെ അവനു അതിന് സാധിക്കില്ല.\nപാറുവിനെ ഞാൻ ഒന്നും ചെയ്യില്ലെന്നാ അവന്റെ വിചാരം… പക്ഷെ ഞാൻ ചെയ്യും.. എനിക്ക് അവളെ കിട്ടിയില്ലെങ്കിൽ വേറൊരാൾക്ക് കിട്ടാൻ ഞാൻ സമ്മതിക്കില്ല… അല്ലെങ്കിൽ മഹിയെ ഞാൻ ഇല്ലാതാക്കും.. ഹാ…അതിനി ഏത് നന്തി വിചാരിച്ചാലും തടുക്കാൻ പറ്റില്ല…. ”\nപിന്നെ ഓടി എന്റെ തൊട്ടടുത്തെക്ക് വന്നിട്ട് എന്നെ തലോടിക്കൊണ്ട് തുടർന്നു.\n“സോറി കാർത്തി… തന്നെ കൊണ്ട്വന്നത് അത് പറയാനല്ല… താൻ എന്റെ പാറുവിനെ തൊട്ടു…. അതിനു തന്റെ ഈ കയ്യെങ്കിലും ഞാൻ എടുക്കണ്ടേ..? ”\nഎനിക്ക് വല്ലാത്ത പേടി തോന്നി. ഞാൻ വേണ്ടെന്ന് അലറി… പെട്ടന്ന് അവനെന്നെ വന്ന് ചേർത്ത് പിടിച്ചു.. എന്നിട്ട് പറഞ്ഞു..\n“നോ ഞാൻ നിന്നെ ഒന്നും ചെയ്യില്ല.. നീ എന്റെ പാറുവിന്റെ ബെസ്റ്റി ആണ്… സൊ നിനക്ക് വേദനിച്ചാൽ അവൾക്ക് സങ്കടമാവും… അതോണ്ട് നീ പൊയ്ക്കോ.. ”\nഅവനെന്റെ കയ്യിലെ കെട്ടൊക്കെ അഴിച്ച് തന്നു.\nഞാനൊന്ന് മടിച്ചിട്ട്.. എഴുന്നേറ്റു തിരിഞ്ഞു നടന്നു… പെട്ടന്ന് പിന്നിൽ നിന്ന് ഒരടി കിട്ടി…\nപിന്നെ കണ്ണ് തുറന്നപ്പോ ദാ ഇവിടെയാണ്…\nകാർത്തി പറഞ്ഞ് തീർന്നതും. വായ തുറന്ന് കേട്ടോണ്ടിരുന്ന വിച്ചു പറഞ്ഞു…\n“അൽ സൈക്കോ ”\nകാർത്തി :ആഹ് ഡാ. അതന്നെ… അവളെയെങ്ങാൻ അവന്റെ കയ്യിൽ കിട്ടിയാൽ…\nഅത് പോട്ടെ നിന്റെ ചേട്ടനെ കിട്ടിയാൽ\nവിച്ചു :എന്റെ ചേട്ടനെ കിട്ടിയാ അവന്റെ വട്ട് മാറും. അത്രന്നെ. നിനക്ക് എന്റെ ഏട്ടനെ അറിയില്ല…\nവിച്ചു :ഡാ നമുക്ക് എന്റെ ഏട്ടനോട് പറഞ്ഞാലോ?\nകാർത്തി :ബെസ്റ്റ്… പാറു ഇന്നലെ രാത്രിലത്തെ കാര്യം പറഞ്ഞത് നീ കേട്ടില്ലേ.. അങ്ങേര് ഒന്നും വിശ്വസിക്കാൻ പോണില്ല..\nവിച്ചു :ഹ്മ്മ്… അത് പോട്ടെ.. നീ എന്താ പാറുവിനോട് പറയാത്തത്?\nകാർത്തി :ഡാ നീ അവളുടെ മുഖം കണ്ടോ. അവൾ കരഞ്ഞ് വല്ലതിരിക്കുവല്ലേ… അവളുടെ മുഖം ഒന്ന് മാറിയാൽ എനിക്ക് സഹിക്കില്ലെടാ.. അവളെന്റെ ചങ്കല്ലേ…\nവിച്ചു :മ്മ് ശെരിയാ.. അല്ലെങ്കിൽതന്നെ അവളാകെ വിഷമിച്ച് ഇരിക്കുവാ… ഇനി ഇത് പറഞ്ഞ് അവളെ പേടിപ്പിക്കേണ്ട..\nവൈകുന്നേരം മഹി എത്തിയപ്പോൾ അച്ഛന്റെയും അമ്മയുടെയും കൂടെ പൂന്തോട്ടം ഒരുക്കുകയായിരുന്നു പാറു… മഹിയെ കണ്ടതും പാറുവിന്റെ മുഖം ദേഷ്യത്താൽ ചുവന്നു…\nമഹി മുറിയിലേക്ക് പോയി\nലക്ഷ്മി :മോള് പൊയ്ക്കോ.. അവനു ചായ കൊടുത്തേക്ക്.. ബാക്കി അച്ഛനും അമ്മയും ചെയ്തോളാം…\nപാറു :ശരി അമ്മേ\nപാറു ചായയുമായി മുറിയിലേക്ക് കയറി.. ഫ്രഷ് ആയി വന്ന മഹി മുഖം തുടക്കുകയായിരുന്നു. പാറു ചായ മേശപുറത്ത് വച്ചു.\nമഹി അവളെ കണ്ടെങ്കിലും ശ്രദ്ധിക്കാതെ അവളെ മറികടന്ന് പോകാൻ തുടങ്ങി…\nപാറു : മിസ്റ്റർ മഹാദേവ്… ഒരു മിനിറ്റ്…\nമഹി ഞെട്ടി തിരിഞ്ഞ് നോക്കി..\nപാറു :താൻ ഇത്ര ചീപ്പ് ആവുമെന്ന് ഞാൻ കരുതിയില്ല… ആ പാവത്തിനെ ഉപദ്രവിക്കാൻ എങ്ങനെ തോന്നി?\nഅത് കേട്ടതും മഹിക്ക് എവിടുന്നോ ദേഷ്യം ഇരച്ചു കയറി.\nമഹി :ഞാൻ ആരെയും ഉപദ്രവിച്ചിട്ടില്ല.. അല്ല\nഞാൻ അവനെ എന്തെങ്കിലും ചെയ്താൽത്തന്നെ നിനക്ക് എന്താ ഇത്ര പൊള്ളുന്നെ. അവൻ നിന്റെ കെട്ടിയോൻ ഒന്നുമല്ലല്ലോ… ഓഹ് സോറി മറന്നു… നിനക്ക് അവനാണല്ലോ അല്ലേ നിന്റെ കെട്ടിയോൻ.\nപാറു : ഛെ…. തന്നെ പറഞ്ഞ് മനസിലാക്കാൻ എനിക്ക് മനസില്ല.. തനിക് ഇഷ്ടമുള്ളത് വിചാരിച്ചോ. പക്ഷെ എന്റെ പേര് പറഞ്ഞ് ഇനി അവനെ തൊട്ടാൽ… അന്ന് താനറിയും ഈ പാർവതി ആരാണെന്ന്..\nഅത് പറഞ്ഞ് പാറു മുറി വിട്ട് ഇറങ്ങി.. മഹി അവന്റെ ദേഷ്യം അവിടെയുണ്ടായിരുന്ന ഫ്ലവർ വെയ്‌സിൽ തീർത്തു.\nരാത്രി ഭക്ഷണം കഴിക്കാൻ ഇരുന്നപ്പോ പാറു അച്ഛനോട് സംസാരിച്ച് തുടങ്ങി.\nപാറു :അച്ഛാ ഞാൻ നാളെ മുതൽ കുഞ്ഞേട്ടന്റെ കമ്പനിയിൽ പോയിത്തുടങ്ങിയാലോന്ന് ആലോചിക്കുവായിരുന്നു. എന്താ അച്ഛന്റെ അഭിപ്രായം?\nപ്രതാപൻ :അല്ല മോളെ.. മഹിയുടെ കമ്പനി ഉള്ളപ്പോ അവിടെ എന്തെങ്കിലും പോസ്റ്റ് നോക്കിയാ പോരെ?\nപ്രതാപൻ മഹിയെ നോക്കികൊണ്ട് പാറുവിനോട് ചോദിച്ചു.എന്നാൽ മഹി ഇതൊന്നും തന്നെ ബാധിക്കുന്നതല്ല എന്ന രീതിയിലിരുന്ന് കഴിക്കൽ തുടർന്നു.\nപാറു :അല്ലാച്ചാ ഞാൻ നേരത്തെ കുഞ്ഞേട്ടനോട് പറഞ്ഞ കാര്യമായിരുന്നു.\nപ്രതാപൻ :ആണോ എന്നാൽ. മോള് അത് തന്നെ നോക്കിയാ മതി…\nപ്രതാപൻ അവളോട് അങ്ങനെ പറഞ്ഞെങ്കിലും അവര് തമ്മിൽ എന്തോ അകൽച്ചയുള്ളതായി അയാൾക്ക് തോന്നി. സാഹചര്യം അനുസരിച്ച് അവരോട് സംസാരിക്കാമെന്ന് അയാൾ മനസ്സിൽ ഉറപ്പിച്ചു.\nപാറുവിന്റെ ഫോട്ടോസ് നോക്കി ആസ്വദിക്കുകയായിരുന്നു കറുത്ത ഹൂഡി ഇട്ട രൂപം.\nഇത് കണ്ട് വന്ന വെളുത്ത കുർത്ത ഇട്ട വ്യക്തി അവനു നേരെ ആക്രോശിച്ചു…\n“നീ എടുത്ത് ചാടി ഒന്നും തീരുമാനിക്കരുത് അവളെ നമുക്ക് ആവശ്യമുണ്ട് ”\nബ്ലാക്ക് ഹൂഡി :അതെ ആവശ്യമുണ്ട്… പക്ഷെ എനിക്ക് അവളെ കിട്ടിയില്ലെങ്കിൽ മറ്റാർക്കും അവളെ കിട്ടാൻ ഞാൻ അനുവദിക്കില്ല…\n“നിനക്ക് എന്താ വട്ടായോ? അവളെക്കൊണ്ട് നമുക്കുള്ള നേട്ടം നീ മറക്കരുത് ”\nബ്ലാക്ക് ഹൂഡി :വട്ട് തന്നെയാ… അവളാണ് എന്റെ വട്ട്.. എന്റെ നേട്ടവും അവൾ മാത്രമാണ്.. അല്ലാതെ അവള്മൂലം ലഭിക്കുമെന്ന് നീ പറയുന്ന സ്വത്ത് എന്നെ മത്ത്പിടിപ്പിക്കുന്നില്ല….\n“നോ.. അവൾ ജീവനോടെ വേണം.. നിനക്ക് ഞാൻ അവളെ നേടിത്തരാം… ”\nബ്ലാക്ക് ഹൂഡി :വേണം.. നീ തന്നെ നേടിത്തരണം. ഇല്ലെങ്കിൽ.. അറിയാല്ലോ എന്നെ…\nഅത് പറഞ്ഞ് ഒന്ന് പുച്ഛിച്ചു ചിരിച്ചുകൊണ്ട് ആ കറുത്ത രൂപം മുറി വിട്ട് ഇറങ്ങി.\nഎനിക്ക് അറിയാം നിന്നെ.. പക്ഷെ നിനക്ക് എന്നെ അറിയില്ല…. നിനക്ക് വേണ്ടത് അവളെ മാത്രമാണ്… അതിനു വേണ്ടി എന്തും ചെയ്യുന്ന ഒരു ഭ്രാന്തൻ മാത്രമാണ് നീ… നിന്റെ ബലഹീനതയും അവളാണ്.. നിന്നിലൂടെ അവളുടെ സ്വത്തുക്കൾ ഞാൻ നേടും. പിന്നെ നീയും അവളും മഹിയും ഓർമ്മകൾ മാത്രം…… (വെളുത്ത കുർത്ത ഇട്ട രൂപം )\n← ദ്രുവസായൂജ്യം: ഭാഗം 14- അവസാനിച്ചു\nനിലാവ് പോലെ: ഭാഗം 31 →


റോഡരികിൽ ഇരിക്കുന്ന യുവതിയുടെ ചുറ്റും കുറേയധികം പാത്രങ്ങളും അവയിൽ ആഹാര സാധാനങ്ങൾ, ഇതു കണ്ടതോടെ തെരുവിലും മറ്റും ജീവിക്കുന്ന കുറേയധികം പേർ അവർക്കു ചുറ്റും കൂടി, സ്‌നേഹത്തോടെ തന്റെ അടുത്തു വരുന്ന ഓരോരുത്തർക്കും ഭക്ഷണം വിതരണം ചെയ്യുന്നു സ്ത്രീ....ഇവരെ മാതൃകയാക്കണെന്ന് സോഷ്യൽമീഡിയ\nHome LATEST NEWS റോഡരികിൽ ഇരിക്കുന്ന യുവതിയുടെ ചുറ്റും കുറേയധികം പാത്രങ്ങളും അവയിൽ ആഹാര സാധാനങ്ങൾ, ഇതു കണ്ടതോടെ തെരുവിലും...\nറോഡരികിൽ ഇരിക്കുന്ന യുവതിയുടെ ചുറ്റും കുറേയധികം പാത്രങ്ങളും അവയിൽ ആഹാര സാധാനങ്ങൾ, ഇതു കണ്ടതോടെ തെരുവിലും മറ്റും ജീവിക്കുന്ന കുറേയധികം പേർ അവർക്കു ചുറ്റും കൂടി, സ്‌നേഹത്തോടെ തന്റെ അടുത്തു വരുന്ന ഓരോരുത്തർക്കും ഭക്ഷണം വിതരണം ചെയ്യുന്നു സ്ത്രീ….ഇവരെ മാതൃകയാക്കണമെന്ന് സോഷ്യൽമീഡിയ\nബംഗാളിലെ റാണാഘട്ടിൽ നിന്നുള്ള ഒരു യുവതിയുടെ ചിത്രം സമൂഹ മാധ്യമങ്ങളിൽ വൈറലാകുകയാണ്. വിശേഷാവസരങ്ങളിൽ ധരിക്കുന്ന വേഷവും ആഭരണങ്ങളും യുവതി ധരിച്ചിട്ടുണ്ട്. എന്നാൽ, വേഷം കൊണ്ടോ ആഭരണങ്ങളുടെ പ്രത്യേകത കൊണ്ടോ ഒന്നുമല്ല യുവതി\nശ്രദ്ധിക്കപ്പെട്ടിരിക്കുന്നത്. അവരുടെ അപൂർവമായ പ്രവർത്തിയാലാണ്.\nറോഡരികിൽ ഇരിക്കുന്ന യുവതിയുടെ ചുറ്റും കുറേയധികം പാത്രങ്ങളും അവയിൽ ആഹാര സാധാനങ്ങളുമുണ്ട്. ഇതു കണ്ടതോടെ തെരുവിലും മറ്റും ജീവിക്കുന്ന കുറേയധികം പേർ അവർക്കു ചുറ്റും കൂടി. സ്‌നേഹത്തോടെ തന്റെ അടുത്തു വരുന്ന ഓരോരുത്തർക്കും ഭക്ഷണം വിതരണം ചെയ്യുകയാണ് സ്ത്രീ.\nരാത്രി വൈകിയായിരുന്നു യുവതി എത്തിയത്. എന്നിട്ടും ഒട്ടേറെ പേർ ഭക്ഷണം തേടിയെത്തി.\nഅവർക്കെല്ലാം ആവശ്യത്തിലധികം ആഹാരവും കൊടുത്തു.പിന്നീടുള്ള അന്വേഷണത്തിൽ യുവതിയുടെ പേര്\nവെളിപ്പെട്ടു. പപിയ കൗർ. സഹോദരന്റെ വിവാഹ പാർട്ടിയിൽ മിച്ചം വന്ന ആഹാരമാണ് അവർ\nതെരുവിൽ എത്തിച്ച് പാവപ്പെട്ടവർക്കും ദരിദ്രർക്കും വിതരണം ചെയ്തതെന്ന വിവരവും പുറത്തായി.\nഈ പ്രവർത്തിയിലൂടെ അരവയർ പോലും നിറയാതെ ഉറങ്ങാൻ കിടന്നവരും വിശപ്പു കൊണ്ട് ഉറക്കം\nവരാത്തവരുമായ ഒട്ടേറെപ്പേരുടെ വിശപ്പും മാറ്റി. അവരൊക്കെ സുഖമായി സംതൃപ്തിയോടെ അന്നു\nരാത്രി ഉറങ്ങി. മനസ്സിൽ പപിയ കൗറിനു നന്ദി പറഞ്ഞുകൊണ്ട്.\nനീലാഞ്ജൻ മൊണ്ഡൽ എന്ന ഫോട്ടോഗ്രഫറാണ് യുവതി ഭക്ഷണം വിതരണം ചെയ്യുന്ന ചിത്രം സമൂഹ മാധ്യമങ്ങളിൽ പങ്കുവച്ചത്. വേഗംതന്നെ സംഭവം വൈറലായി . ആദ്യം കൊൽക്കത്തയിലും പിന്നീട് ബംഗാളിലും വ്യാപകമായി പ്രചരിച്ചചിത്രം പിന്നീട് രാജ്യമാകെ പ്രചരിക്കുകയായിരുന്നു.\nപാഴാക്കി കളയുന്നതിനു പകരം വിരുന്നിൽ ബാക്കി വന്ന ആഹാരം പാവപ്പെട്ടവർക്കു വിതരണം\nചെയ്യാനും ആ പ്രവർത്തിക്ക് നേതൃത്വം കൊടുക്കാനും തയാറായ പപിയയെ അപരിചിതരായ ആളുകൾ പോലും\nഅഭിന്ദിക്കുകയാണ്. എല്ലാവരും കണ്ടുപഠിക്കേണ്ട മാതൃകയാണിതെന്നും വാഴ്ത്തുന്നു.കണ്ണു തുറപ്പിക്കുന്ന\nസംഭവം എന്നാണ് പപിയയുടെ പ്രവർത്തിയെ സമൂഹ മാധ്യമങ്ങൾ വാഴ്ത്തുന്നത്.\nPrevious articleവാട്ട്സ്ആപ്പില് വോയിസ് മെസേജ് അയക്കുന്നവര് അറിയുക; പുതിയ മാറ്റം വരുന്നു\nNext articleഡൽഹിയിൽ മോദി– പുടിന് കൂടിക്കാഴ്ച തുടങ്ങി\nസുന്ദരിയാകാൻ ഇനി ഹോം മെയ്ഡ് ക്ലെന്‍സറുകള്\nനിലപാടുറച്ച് തന്നെ… ; കാർഷിക നിയമങ്ങൾക്കെതിരെ കർഷക സംഘടനകളുടെ വഴിതടയൽ സമരം ഇന്ന്\nകപ്പൽ തകർത്ത് ബ്രഹ്മോസ് മിസൈൽ\nചേച്ചീന്നു വിളിച്ചാല് തിരിച്ചു പപ്പു എന്ന് വിളിക്കുന്ന രതി ചേച്ചീ ആകുമെന്നാണോ പ്രതീക്ഷിക്കുന്നത്: സീമ വിനീത്\nഅഴീക്കലില് മത്സ്യബന്ധന വള്ളം മറിഞ്ഞ് നാലു പേര് മരിച്ചു, വള്ളത്തിലുണ്ടായിരുന്ന അഞ്ചുപേരെ ആശുപത്രികളില് പ്രവേശിപ്പിച്ചു


Anaflam P in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Anaflam P upayogangal, dossge, parswafalangal, prayojanangal, prathipravarthanangal, munnariyippu\nZymor AP (1 प्रकार उपलब्ध) Qustain P (1 प्रकार उपलब्ध) Hifenac Max (1 प्रकार उपलब्ध) Paratas (1 प्रकार उपलब्ध) Nimotas P (1 प्रकार उपलब्ध) Ascoril Flu P (1 प्रकार उपलब्ध) Alex Plus (2 प्रकार उपलब्ध) Aceclobest SP (1 प्रकार उपलब्ध) Zedex P (1 प्रकार उपलब्ध)\nAnaflam P के सारे विकल्प देखें\nAnaflam P വിവരങ്ങൾ\nAnaflam P നേട്ടങ്ങളും ഉപയോഗങ്ങളും- Anaflam P Benefits & Uses in Malayalam- Anaflam P nettangalum upayogangalum\nAnaflam P ഡോസേജും കഴിക്കേണ്ട വിധവും- Anaflam P Dosage & How to Take in Malayalam - Anaflam P dosagum kazhikkenda vidavum\nAnaflam P പാർശ്വഫലങ്ങൾ- Anaflam P Side Effects in Malayalam- Anaflam P paarswafalangal\nAnaflam P ബന്ധപ്പെട്ട മുന്നറിയിപ്പുകൾ- Anaflam P Related Warnings in Malayalam- Anaflam P bandhappeṭṭa munnaṟiyippukaḷ\nAnaflam P-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Anaflam P with Other Drugs in Malayalam- Anaflam P-nu marunnukaḷumāyulla theevra pravarthanam\nAnaflam P വൈരുദ്ധ്യങ്ങൾ- Anaflam P Contraindications in Malayalam- Anaflam P vairudyangal\nAnaflam P സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Anaflam P in Malayalam- Anaflam P sambandhichu pothuveyulla chodyangal\nAnaflam P ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Anaflam P Interactions with Food and Alcohol in Malayalam- Anaflam P bhakshnavum madyavumaayulla prathipravarthanangal\nAnaflam P നേട്ടങ്ങളും ഉപയോഗങ്ങളും - Anaflam P Benefits & Uses in Malayalam - Anaflam P nettangalum upayogangalum\nAnaflam P പിൻവരുന്നവ ചികിത്സിക്കാൻ ഉപയോഗിക്കുന്നു\nAnaflam P ഡോസേജും കഴിക്കേണ്ട വിധവും - Anaflam P Dosage & How to Take in Malayalam - Anaflam P dosagum kazhikkenda vidavum\nAnaflam P-ന്റെ ചേരുവകൾ - Anaflam P Active Ingredients in Malayalam - Anaflam P-nte cheruvakal\nAnaflam P പാർശ്വഫലങ്ങൾ - Anaflam P Side Effects in Malayalam - Anaflam P paarswafalangal\nAnaflam P ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nAnaflam P ബന്ധപ്പെട്ട മുന്നറിയിപ്പുകൾ - Anaflam P Related Warnings in Malayalam - Anaflam P bandhappeṭṭa munnaṟiyippukaḷ\nAnaflam P-ന്റെ ഉപയോഗം ഗർഭിണികൾക്കു സുരക്ഷിതമാണോ?\nAnaflam P-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nAnaflam P വൃക്കകളെ എങ്ങനെയാണ് ബാധിക്കുന്നത്?\nAnaflam P വൃക്ക-നെ ബാധിച്ചേക്കാം. ഈ മരുന്നിന്റെ അനാവശ്യ ഫലങ്ങൾ നിങ്ങൾക്ക് ഉണ്ടാകുന്നെങ്കിൽ അത് കഴിക്കുന്നത് നിർത്തുക. വൈദ്യോപദേശം തേടിയ ശേഷമേ അതു വീണ്ടും കഴിക്കാവൂ.\nAnaflam P കരളിനെ എങ്ങനെ ബാധിക്കുന്നു?\nAnaflam P കഴിച്ചശേഷം കരൾ-നുമേൽ പാർശ്വഫലങ്ങൾ നിങ്ങൾക്ക് ഉണ്ടായേക്കാം. അങ്ങനെ സംഭവിക്കുന്നെങ്കിൽ അതിന്റെ ഉപയോഗം നിർത്തുക. ഡോക്ടറുടെ ഉപദേശം തേടുകയും അദ്ദേഹം പറയുന്നതുപോലെ ചെയ്യുകയും ചെയ്യുക.\nAnaflam P ഹൃദയത്തെ എങ്ങനെ ബാധിക്കുന്നു?\nAnaflam P-ന് ഹൃദയം-നുമേൽ മിതമായ പാർശ്വഫലങ്ങൾ ഉണ്ടായിരിക്കാം. നിങ്ങൾ ഹാനികരമായ ഫലങ്ങൾ കാണുന്നെങ്കിൽ ഉടൻ അത് കഴിക്കുന്നത് നിർത്തുക. ഈ മരുന്ന് വീണ്ടും ഉപയോഗിക്കുന്നതിനു മുമ്പ് ഡോക്ടറുടെ ഉപദേശം തേടുക.\nAnaflam P-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Anaflam P with Other Drugs in Malayalam - Anaflam P-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Anaflam P പിൻവരുന്ന മരുന്നുകളോടൊപ്പം ഉപയോഗിക്കരുത് -\nAnaflam P വൈരുദ്ധ്യങ്ങൾ - Anaflam P Contraindications in Malayalam - Anaflam P vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Anaflam P കഴിക്കരുത് -നിങ്ങളോട്\nAnaflam P സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Anaflam P in Malayalam - Anaflam P sambandhichu pothuveyulla chodyangal\nAnaflam P ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, Anaflam P ആസക്തി ഉളവാക്കുന്നതായി ഒരു തെളിവും ഇല്ല.\nഅതെ, Anaflam P കഴിച്ചശേഷം ഈ പ്രവർത്തനങ്ങളിൽ ഏർപ്പെടുന്നത് സുരക്ഷിതമാണ്. കാരണം അത് നിങ്ങളിൽ മയക്കം ഉണ്ടാക്കുന്നില്ല.\nഅതെ, എന്നാൽ Anaflam P ഡോക്ടറുടെ ഉപദേശപ്രകാരം മാത്രം കഴിക്കുക.\nഇല്ല, Anaflam P മാനസികരോഗങ്ങൾക്ക് ഫലപ്രദമല്ല.\nAnaflam P ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Anaflam P Interactions with Food and Alcohol in Malayalam - Anaflam P bhakshnavum madyavumaayulla prathipravarthanangal\nആഹാരവും Anaflam P-ഉം തമ്മിലുള്ള പ്രതിപ്രവർത്തനം\nഭക്ഷണത്തോടൊപ്പം Anaflam P കഴിക്കുന്നത് സുരക്ഷിതമാണ്.\nമദ്യവും Anaflam P-ഉം തമ്മിലുള്ള പ്രതിപ്രവർത്തനം\nAnaflam P-ന്റെയും മദ്യത്തിന്റെയും ഫലത്തെ കുറിച്ച് എന്തെങ്കിലും പറയുക ദുഷ്ടകരമാണ്. ഇക്കാര്യത്തിൽ ഗവേഷണമൊന്നും നടന്നിട്ടില്ല.\nसामग्री For 1 Bottle(S) (100 Ml Suspension Each)\nAnaflam P ന് പകരമുള്ള മറ്റു മരുന്നുകൾ എല്ലാം കാണുക - Substitutes for Anaflam P in Malayalam\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Anaflam P കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Anaflam P കഴിച്ചുവോ ?\nനിങ്ങൾ എത്രമാത്രം Anaflam P ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Anaflam P കഴിച്ചത്?\nനിങ്ങൾ എപ്പോഴാണ് Anaflam P ഉപയോഗിക്കുന്നത് ?


Sabarimala news | ഭക്തരുടെ ആരോഗ്യ പരിരക്ഷയിൽ ശ്രദ്ധയൂന്നി ഡോക്ടർമാർ; 24 മണിക്കൂറും കർമ്മനിരതമായി സന്നിധാനത്തെ സർക്കാർ ഡിസ്പൻസറി - MarunadanMalayalee.com\nഭക്തരുടെ ആരോഗ്യ പരിരക്ഷയിൽ ശ്രദ്ധയൂന്നി ഡോക്ടർമാർ; 24 മണിക്കൂറും കർമ്മനിരതമായി സന്നിധാനത്തെ സർക്കാർ ഡിസ്പൻസറി\nNovember 30, 2016 | 10:12 AM IST | Permalink\nശബരിമല: ശബരിമല സന്നിധാനത്ത് ദിനംപ്രതി എത്തുന്ന പതിനായിരക്കണക്കിന് ഭക്തന്മാരുടെ ആരോഗ്യപരിചരണത്തിൽ ശ്രദ്ധയൂന്നിയുള്ള ഗവണ്മെന്റ് ഡിസ്‌പെൻസറി പ്രവർത്തനം ശ്രദ്ധേയമാകുന്നു. ഈ ആശുപത്രി 24 മണിക്കൂറും പ്രവർത്തിക്കുന്നു.\nഎല്ലാവിധ സംവിധാനങ്ങളോടും കൂടി പ്രവർത്തിക്കുന്ന ആശുപത്രിയിൽ രണ്ടു കാർഡിയോളജിസ്റ്റ്, ഒരു സർജൻ, ഒരു ഓർത്തോപീഡിക് സർജൻ, ഒരു അനസ്‌തെറ്റിസ്റ്റ്, ഒരു പീഡിയാട്രീഷ്യൻ, രണ്ട് അസിസ്റ്റന്റ് സർജൻ, പാരാ മെഡിക്കൽ സ്റ്റാഫ് എന്നിവർ ഏത് അടിയന്തിര സാഹചര്യവും നേരിടാൻ സജ്ജരായി രംഗത്തുണ്ട്. വിവിധ പരിശോധനയ്ക്കായി ലബോറട്ടറി സൗകര്യവും ലഭ്യമാക്കിയിട്ടുണ്ട്. എക്‌സ് റേ സൗകര്യം പമ്പയിൽ ലഭ്യമാക്കിയിട്ടുണ്ട്. അടിയന്തര സാഹചര്യങ്ങളിൽ രോഗികളെ പമ്പയിൽ എത്തിക്കുവാൻ ഓഫ് റോഡ് ആംബുലൻസ് സൗകര്യവും ഏർപ്പെടുത്തിയിട്ടുണ്ട്.\nനവംബർ 27 വരെ 29355 അയ്യപ്പന്മാർ ചികിത്സതേടി എത്തി. ഇതിൽ 3017 പേർക്ക് ഹൃദയ സംബന്ധമായ അസുഖങ്ങളായിരുന്നു. ഇതുവരെ ആറ് ഹൃദ്രോഗ മരണങ്ങളും രണ്ട് റോഡ് ആക്‌സിഡന്റ് മരണങ്ങളും റിപ്പോർട്ട് ചെയ്യപ്പെട്ടിട്ടുള്ളതായി ഹെൽത്ത് നോഡൽ ഓഫീസർ ഡോ. ജി.സുരേഷ് ബാബു അറിയിച്ചു.\nസ്വപ്നയുടെ വക എല്ലാ ദിവസവും നിശാ പാർട്ടി; ഭർത്താവിന്റെ നിർബന്ധത്തിന് വഴങ്ങി ഒരിക്കൽ പോയപ്പോൾ കണ്ടത് കുടിച്ചു കൂത്താടിയ ഐടി സെക്രട്ടറി ശിവശങ്കറെ; സ്വപ്നയുമായുള്ള കറക്കം എതിർത്തപ്പോൾ പീഡനം തുടങ്ങി; 80 പവന്റെ സ്വർണം അടിച്ചു മാറ്റിയതിൽ കൈരളി ടിവി മുൻ വാർത്താ അവതാരകയായിരുന്ന സഹോദരിക്കും പങ്ക്; കേസ് കൊടുത്താൽ തീർക്കുമെന്ന് പറഞ്ഞ ഭർത്താവിന്റെ അച്ഛൻ സാദന കുമാറും; സ്വർണ്ണ കടത്തിൽ ജീവിതം പോയ യുവതിയുടെ കഥ; പാച്ചല്ലൂരിലെ കുടുംബവും ചില്ലറക്കാരല്ല


Jaganmohan Reddy's Swearing-in Ceremony Tomorrow ആന്ധ്രാപ്രദേശ് മുഖ്യമന്ത്രിയായി ജഗൻ മോഹൻ റെഡ്ഡി ഇന്ന് അധികാരമേൽക്കും\nസത്യപ്രതിജ്ഞക്ക് ശേഷം ജഗന് മോഹന് റെഡ്ഡി നരേന്ദ്ര മോദിയുടെ സത്യപ്രതിജ്ഞ ചടങ്ങില് പങ്കെടുക്കാനായി രാജ്യതലസ്ഥാനത്തേക്ക് തിരിച്ചു\nUpdated: May 30, 2019 3:02:40 pm\nഅമരാവതി: ആന്ധ്രാപ്രദേശ് മുഖ്യമന്ത്രിയായി വൈഎസ്ആർ കോൺഗ്രസ് അധ്യക്ഷൻ ജഗൻ മോഹൻ റെഡ്ഡി അധികാരമേറ്റു. വിജയവാഡയിൽ നടന്ന ചടങ്ങിൽ ഗവർണർ ഇ.എസ്.എൽ.നരസിംഹൻ സത്യവാചകം ചൊല്ലിക്കൊടുത്തു. 3,000ത്തോളം പേരാണ് സത്യപ്രതിജ്ഞാ ചടങ്ങിന് സാക്ഷികളായത്. തെലങ്കാന മുഖ്യമന്ത്രി ചന്ദ്രശേഖര റാവു, ഡിഎംകെ നേതാവ് എം.കെ.സ്റ്റാലിന് എന്നിവര് ചടങ്ങിലെത്തി. ക്രിസ്ത്യന്-ഇസ്‌ലാമിക്-ഹിന്ദു പ്രാർഥനകള് വേദിയില് ചൊല്ലിയതിന് ശേഷമാണ് ചടങ്ങ് അവസാനിച്ചത്.\nസത്യപ്രതിജ്ഞയ്ക്ക് ശേഷം ഗവര്‍ണര് ഇ.എസ്.എല്.നരസിംഹനും ചന്ദ്രശേഖര റാവുവും ജഗന് മോഹന് റെഡ്ഡിയും നരേന്ദ്ര മോദിയുടെ സത്യപ്രതിജ്ഞ ചടങ്ങില് പങ്കെടുക്കാനായി രാജ്യതലസ്ഥാനത്തേക്ക് തിരിച്ചു. വിഭജനത്തിന് ശേഷമുള്ള ആന്ധ്രയുടെ രണ്ടാമത്തെ മുഖ്യമന്ത്രിയായാണ്, വൈ.എസ്.രാജശേഖര റെഡ്ഡിയുടെ മകനായ നാൽപ്പത്തിയാറുകാരൻ ജഗൻ അധികാരമേൽക്കുന്നത്. മന്ത്രിസഭാ വിപുലീകരണം ജൂൺ ഏഴിന് നടക്കാനാണ് സാധ്യത.\nചടങ്ങിലേക്ക് ആന്ധ്രയുടെ മുന് മുഖ്യമന്ത്രി ചന്ദ്രബാബു നായിഡുവിനും ക്ഷണമുണ്ടായിരുന്നെങ്കിലും അദ്ദേഹം പങ്കെടുത്തില്ല. ചന്ദ്രബാബു നായിഡുവിന്‍റെ ടിഡിപിയെ നിലംപരിശാക്കി 175 നിയമസഭാ സീറ്റുകളില് 151 ഉം സ്വന്തമാക്കി ഉജ്ജ്വല വിജയമായിരുന്നു ആന്ധ്രയില് വൈഎസ്ആര് കോണ്‍ഗ്രസ് നേടിയത്.\nRead More: ജഗന്‍മോഹന് റെഡ്ഡി നരേന്ദ്ര മോദിയുമായി കൂടിക്കാഴ്ച നടത്തി\nചന്ദ്രബാബു നായിഡുവിനെ ജഗന് മോഹന് റെഡ്ഡി ഫോണില് വിളിച്ച് സത്യപ്രതിജ്ഞാ ചടങ്ങിലേക്ക് ക്ഷണിച്ചെന്നാണ് അടുത്ത വൃത്തങ്ങള് പറയുന്നത്. തിരഞ്ഞെടുപ്പിന് പിന്നാലെ ആന്ധ്രാ ഭവനില് നടത്തിയ വാര്‍ത്താ സമ്മേളനത്തില് ചന്ദ്രബാബു നായിഡുവിനോട് ഒരു വിരോധവുമില്ലെന്ന് ജഗന് പറഞ്ഞിരുന്നു.\nസ്ഥാനാരോഹണത്തിന് മുന്നോടിയായി ജഗന് നരേന്ദ്ര മോദിയേയും അമിത് ഷായേയും ഡല്‍ഹിയില് കണ്ടിരുന്നു. സംസ്ഥാനത്തിന് പ്രത്യേക പദവി അനുവദിച്ചു തരേണ്ടതിന്റെ ആവശ്യകതയെക്കുറിച്ച് മോദിയെ ബോധ്യപ്പെടുത്തിയതായി ജഗന് പറഞ്ഞു. നിലവില് 2.53ലക്ഷം കോടി രൂപയുടെ കടബാധ്യതയുണ്ട് ആന്ധ്രയ്ക്ക്.\nതിരഞ്ഞെടുപ്പിന് മുന്നോടിയായി കേന്ദ്രത്തില് തൂക്കു പാര്‍ലമെന്റ് വരുമെന്ന് ജഗന് കണക്കു കൂട്ടിയിരുന്നു. എന്നാല് ബിജെപി ഒറ്റയ്ക്ക് 303 സീറ്റുകള് നേടിയത് അദ്ദേഹത്തിന്റെ കണക്കു കൂട്ടലുകള് തെറ്റിക്കുകയായിരുന്നു.\nസംസ്ഥാനത്തിന്റെ പ്രത്യക പദവിയെ ചൊല്ലിയുള്ള തര്‍ക്കത്തിന് പിന്നാലെയായിരുന്നു ആന്ധ്രപ്രദേശിന്റെ മുന്‍മുഖ്യമന്ത്രി ചന്ദ്രബാബു നായിഡു ബിജെപിയുമായുള്ള സഖ്യം അവസാനിപ്പിച്ചത്. 2014ലെ സംസ്ഥാന വിഭജനത്തിന് ശേഷം ആന്ധ്രയ്ക്ക് തലസ്ഥാന നിര്‍മാണത്തിനും മറ്റുമായി ഭീമമായ തുക ആവശ്യമായി വന്നിരുന്നു.\nAndhra PradeshBJPChief minister\nWeb Title: Jagan reddy sworn in as andhra pradesh chief minister


Meladryl in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Meladryl upayogangal, dossge, parswafalangal, prayojanangal, prathipravarthanangal, munnariyippu\nसामग्री / साल्ट: Diphenhydramine\nMeladryl के प्रकार चुनें\nMeladryl 1% W/V Lotion - ₹36 (₹45, 20% छूट)\nMeladryl വിലയും പാക്ക് സൈസും - Meladryl Price and Pack Size in Malayalam - Meladryl vilayum pack saisum\nMeladryl 1% W/V Lotion ₹36.0 दवा खरीदें\nMeladryl നേട്ടങ്ങളും ഉപയോഗങ്ങളും- Meladryl Benefits & Uses in Malayalam- Meladryl nettangalum upayogangalum\nMeladryl ഡോസേജും കഴിക്കേണ്ട വിധവും- Meladryl Dosage & How to Take in Malayalam - Meladryl dosagum kazhikkenda vidavum\nMeladryl പാർശ്വഫലങ്ങൾ- Meladryl Side Effects in Malayalam- Meladryl paarswafalangal\nMeladryl ബന്ധപ്പെട്ട മുന്നറിയിപ്പുകൾ- Meladryl Related Warnings in Malayalam- Meladryl bandhappeṭṭa munnaṟiyippukaḷ\nMeladryl-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Meladryl with Other Drugs in Malayalam- Meladryl-nu marunnukaḷumāyulla theevra pravarthanam\nMeladryl വൈരുദ്ധ്യങ്ങൾ- Meladryl Contraindications in Malayalam- Meladryl vairudyangal\nMeladryl സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Meladryl in Malayalam- Meladryl sambandhichu pothuveyulla chodyangal\nMeladryl ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Meladryl Interactions with Food and Alcohol in Malayalam- Meladryl bhakshnavum madyavumaayulla prathipravarthanangal\nMeladryl നേട്ടങ്ങളും ഉപയോഗങ്ങളും - Meladryl Benefits & Uses in Malayalam - Meladryl nettangalum upayogangalum\nMeladryl പിൻവരുന്നവ ചികിത്സിക്കാൻ ഉപയോഗിക്കുന്നു\nMeladryl ഡോസേജും കഴിക്കേണ്ട വിധവും - Meladryl Dosage & How to Take in Malayalam - Meladryl dosagum kazhikkenda vidavum\nबीमारी चुनें परागज ज्वर (एलर्जिक राइनाइटिस) पित्ती (शीतपित्त) सफर में उल्टी आना (मोशन सिकनेस) खुजली अनिद्रा (नींद न आना) एलर्जी सर्दी जुकाम खांसी नाक बहना\nMeladryl-ന്റെ ചേരുവകൾ - Meladryl Active Ingredients in Malayalam - Meladryl-nte cheruvakal\nMeladryl പാർശ്വഫലങ്ങൾ - Meladryl Side Effects in Malayalam - Meladryl paarswafalangal\nMeladryl ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nMeladryl ബന്ധപ്പെട്ട മുന്നറിയിപ്പുകൾ - Meladryl Related Warnings in Malayalam - Meladryl bandhappeṭṭa munnaṟiyippukaḷ\nMeladryl-ന്റെ ഉപയോഗം ഗർഭിണികൾക്കു സുരക്ഷിതമാണോ?\nMeladryl-നിൽനിന്ന് ഗർഭിണികൾക്ക് ചെറിയ തോതിലുള്ള പാർശ്വഫലങ്ങൾ ഉണ്ടായേക്കാം. നിങ്ങൾക്ക് അങ്ങനെ തോന്നുന്നുവെങ്കിൽ, അതു കഴിക്കുന്നത് നിർത്തിയിട്ട് ഡോക്ടറുടെ ഉപദേശപ്രകാരം മാത്രം തുടങ്ങുക.\nMeladryl-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nMeladryl മുലയൂട്ടുന്ന സ്ത്രീകളിൽ ഗുരുതരമായ പാർശ്വഫലങ്ങൾ ഉണ്ടാക്കിയേക്കാം. അതിനാൽ ഡോക്ടറുടെ അനുമതി കൂടാതെ ഈ മരുന്ന് കഴിക്കരുത്.\nMeladryl വൃക്കകളെ എങ്ങനെയാണ് ബാധിക്കുന്നത്?\nMeladryl-ന് വൃക്ക-നുമേൽ വളരെ മൃദുവായ പാർശ്വഫലങ്ങൾ ആണുള്ളത്.\nMeladryl കരളിനെ എങ്ങനെ ബാധിക്കുന്നു?\nMeladryl കരൾ ഹാനികരമായി ബാധിച്ചേക്കാം. അത്തരം ഫലം ഉള്ളതായി നിങ്ങൾക്കു തോന്നുന്നെങ്കിൽ ഈ മരുന്ന് കഴിക്കുന്നത് നിർത്തിയിട്ട് ഡോക്ടറുടെ ഉപദേശം ഉണ്ടെങ്കിൽ മാത്രം വീണ്ടും കഴിച്ചുതുടങ്ങാവുന്നതാണ്.\nMeladryl ഹൃദയത്തെ എങ്ങനെ ബാധിക്കുന്നു?\nMeladryl-ന് ഹൃദയം-നുമേൽ വളരെ മൃദുവായ പാർശ്വഫലങ്ങൾ ആണുള്ളത്.\nMeladryl-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Meladryl with Other Drugs in Malayalam - Meladryl-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Meladryl പിൻവരുന്ന മരുന്നുകളോടൊപ്പം ഉപയോഗിക്കരുത് -\nMeladryl വൈരുദ്ധ്യങ്ങൾ - Meladryl Contraindications in Malayalam - Meladryl vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Meladryl കഴിക്കരുത് -നിങ്ങളോട്\nMeladryl സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Meladryl in Malayalam - Meladryl sambandhichu pothuveyulla chodyangal\nMeladryl ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, Meladryl ആസക്തി ഉളവാക്കുന്നതായി ഒരു തെളിവും ഇല്ല.\nMeladryl കഴിച്ചശേഷം നിങ്ങൾക്ക് ഉറക്കമോ ക്ഷീണമോ തോന്നാം. അതുകൊണ്ട് വാഹനമോടിക്കാതിരിക്കുന്നതാണ് ഉത്തമം.\nഅതെ, Meladryl കഴിക്കുന്നതിനു മുമ്പ് ഡോക്ടറുടെ അഭിപ്രായം തേടുന്നത് പ്രധാനമാണ്.\nMeladryl കൊണ്ട് മാനസിക വൈകല്യങ്ങൾ ചികിത്സിക്കാൻ സാധ്യമല്ല.\nMeladryl ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Meladryl Interactions with Food and Alcohol in Malayalam - Meladryl bhakshnavum madyavumaayulla prathipravarthanangal\nആഹാരവും Meladryl-ഉം തമ്മിലുള്ള പ്രതിപ്രവർത്തനം\nഭക്ഷണസാധനങ്ങൾ Meladryl-വുമായി പ്രതിപ്രവർത്തിക്കുന്നതു സംബന്ധിച്ചുള്ള വിവരങ്ങൾ ലഭ്യമല്ല. ഇതിൽ ഗവേഷണം നടക്കാത്തതാണ് കാരണം.\nമദ്യവും Meladryl-ഉം തമ്മിലുള്ള പ്രതിപ്രവർത്തനം\nമദ്യത്തോടൊപ്പം Meladryl കഴിക്കുന്നതുകൊണ്ട് നിങ്ങളുടെ ആരോഗ്യത്തിന് സാരമായ ഹാനി സംഭവിക്കാം.\nMeladryl ന് പകരമുള്ള മറ്റു മരുന്നുകൾ എല്ലാം കാണുക - Substitutes for Meladryl in Malayalam\nMeladryl के लिए सारे विकल्प देखें\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Meladryl കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Meladryl കഴിച്ചുവോ ?\nനിങ്ങൾ എത്രമാത്രം Meladryl ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Meladryl കഴിച്ചത്?\nനിങ്ങൾ എപ്പോഴാണ് Meladryl ഉപയോഗിക്കുന്നത് ?


മലയോര മേഖലയിൽ മഴ കനക്കുന്നു: ചാലിയാർ നിവാസികൾക്കു ജാഗ്രതാ നിർദേശം : Deepika.com Nattu Visesham\nനിലന്പൂർ: മലയോര മേഖലയിൽ കാലവർഷം കനത്തതോടെ ചാലിയാറിന്‍റെ തീരത്തുള്ളവരോട് കൂടുതൽ ജാഗ്രതയിലിരിക്കാൻ അധികൃതർ നിർദേശിച്ചു. മഴ തുടർച്ചയായി മൂന്നാം ദിവസം തുടരുന്നതിനിടെയാണ് നിർദേശം നൽകിയിരിക്കുന്നത്. വ്യാഴാഴ്ചയോടെയാണ് ചാലിയാറിൽ ജലനിരപ്പുയരാൻ തുടങ്ങിയത്. വ്യാഴാഴ്ച ഉച്ചകഴിഞ്ഞതോടെ പോത്തുകല്ല് പനങ്കയം പാലത്തിനടിയിൽ 12 അടിയോളം വെള്ളം ഉയർന്നതോടെ തന്നെ അധികൃതർ ജാഗ്രതാ നിർദേശം നൽകിയിരുന്നു. വയനാട്, നാടുകാണി, ഉൗട്ടി മലനിരകളിൽ കനത്ത മഴ തുടരുന്ന സാഹചര്യത്തിൽ ചാലിയാറിനു പുറമേ മറ്റു പുഴകളുടെ തീരത്തുള്ളവരും ജാഗ്രത പാലിക്കണമെന്നു റവന്യു അധികൃതർ അറിയിച്ചിട്ടുണ്ട്. പോത്തുകല്ലിലെ മുണ്ടേരി മുതൽ ചാലിയാറിന്‍റെ തീരങ്ങളിൽ താമസിക്കുന്നവർക്കാണ് അധികൃതർ മുന്നറിയിപ്പ് നൽകിയിട്ടുള്ളത്. പുഴയിൽ വെള്ളം കലങ്ങി വരികയോ നിരപ്പ് ഉയരുകയോ ചെയ്യുന്പോൾ തന്നെ സുരക്ഷിതമായി മറ്റൊരിടത്തേക്ക് മാറാനാണ് അധികൃതരുടെ പ്രധാന നിർദേശം. അതത് താലൂക്കുകളിൽ കണ്‍ട്രോൾറൂമുകൾ പ്രവർത്തനം തുടങ്ങിയിട്ടുണ്ട്. അടുത്ത പോലീസ് സ്റ്റേഷൻ, വനം ഓഫീസ്, ട്രോമകെയർ പ്രവർത്തകർ, മറ്റു സന്നദ്ധ സേവന പ്രവർത്തകർ, സംഘടനകൾ തുടങ്ങിയവയുടെ ഫോണ് നന്പറുകൾ ശേഖരിച്ചുവയ്ക്കാനും ആവശ്യപ്പെട്ടിട്ടുണ്ട്. നിലന്പൂർ താലൂക്ക് കണ്‍ട്രോൾ റൂം നന്പർ: 04931 221471, ഏറനാട് താലൂക്ക് കണ്‍ട്രോൾ റൂം: 04832766121.\nഇതിനിടെ ആഢ്യൻപാറക്കടുത്ത് മുട്ടിയേൽ ആനക്കുളത്ത് ഉരുൾപൊട്ടിയതായി സൂചന. ചാലിയാർ പഞ്ചായത്തിലെ മുട്ടിയേൽ ആനക്കുളത്താണ് വെള്ളിയാഴ്ച്ച 2.45 ഓടെ ഉരുൾപൊട്ടലിനെ തുടർന്നുള്ളതു പോലെ കനത്ത മലവെള്ളപ്പാച്ചിലുണ്ടായത്. അത്തിക്കൽ പാലിശേരി ഹബീബയുടെ വീട്ടുമുറ്റത്തു കൂടിയാണ് മലവെള്ളപാച്ചിൽ എത്തിയത്. ആറോളം കുടുംബങ്ങൾ അത്ഭുതകരമായാണ് രക്ഷപ്പെട്ടത്. കൃഷിയിടങ്ങളും നശിച്ചിട്ടുണ്ട്. ഈ പ്രദേശത്ത് നിന്നു ഒന്പതു കുടുംബങ്ങളോട് സുരക്ഷിത സ്ഥലങ്ങളിലേക്കു മാറാൻ റവന്യൂ അധികൃതർ ആവശ്യപ്പെട്ടിട്ടുണ്ട്. 18 വില്ലേജുകളിലായി 48 ദുരിതാശ്വാസ ക്യാന്പുകൾ തയാറാക്കിയിട്ടുണ്ട്. 26 വരെയുള്ള ദിവസങ്ങളിൽ മേഖലയിൽ യെല്ലോ അലർട്ടാണ്.\nനിലന്പൂർ: പന്തീരായിരം ഉൾവനത്തിൽ കനത്ത മഴ തുടരുന്ന സാഹചര്യത്തിൽ കഞ്ഞിരപ്പുഴയിൽ ആശങ്ക സൃഷ്ടിച്ച് ജലവിതാനം ഉയരുന്നു. മേഖലയിലെ ശക്തമായ മഴയാണ് കാഞ്ഞിരപ്പുഴയിലെ ജലവിതാനം ഉയരാൻ കാരണമെന്നു കരുതുന്നു.\nവനമേഖലയിൽ ഉരുൾപൊട്ടിയിട്ടുണ്ടോയെന്നും സമീപവാസികൾ സംശയിക്കുന്നുണ്ട്. 2018-ലും 2019-ലും കാഞ്ഞിരപ്പുഴയിൽ ജലവിതാനം ഉയർന്നതിനെ തുടർന്ന് മതിൽമൂല കോളനിയിൽ 52 വീടുകൾ തകരുകയും അകന്പാടം-എരുമമുണ്ട റോഡിൽ മതിൽമൂല ഭാഗം പ്രളയം എടുക്കുകയും ചെയ്തിരുന്നു. കനത്ത മഴയിൽ വെള്ളിയാഴ്ച്ച ഉച്ചക്ക് രണ്ടര മണിയോടെ റോഡിലേക്കു വെള്ളമെത്തിയത് ആശങ്ക സൃഷ്ടിക്കുകയാണ്. നന്പൂരിപ്പൊട്ടി കാലിക്കടവിലെ ഒന്പതു കുടുംബങ്ങളും ഭീതിയിലാണ്. മഴ തുടർന്നാൽ റോഡിലേക്കു വെള്ളം കയറുകയും പെരുന്പത്തൂർ, മുട്ടിയേൽ നിവാസികൾ ഉൾപ്പെടെ ഒറ്റപ്പെടുകയും ചെയ്യും. പന്തീരായിരം ഉൾവനത്തിലെ വെള്ളരിമലയിൽ നിന്നുമാണ് കാഞ്ഞിരപ്പുഴയും കുറുവൻ പുഴയും ഉത്ഭവിക്കുന്നത്. കുറുവൻപുഴയിലും ജലവിതാനം ഉയർന്നു തുടങ്ങിയതായാണ് വിവരം. കാഞ്ഞിരപ്പുഴയിലും കറുവൻപുഴയിലും ജലവിതാനം ഉയർന്നതോടെ ചാലിയാറും കരകവിഞ്ഞു ഒഴുകുകയാണ്.


രക്ഷാധികാരി ബൈജു (ഒപ്പ്)…. ഈ സിനിമയ്ക്ക് ഇതു എന്തുപറ്റി തീരെ ശബ്ദമില്ലല്ലോ?; വിശദീകരണവുമായി സംവിധായകൻ രഞ്ജൻ പ്രമോദ് | Malayalam UK\nApril 25 10:16 2017 by News Desk 6\tPrint This Article\nരക്ഷാധികാരി ബൈജു (ഒപ്പ്) എന്ന ചിത്രത്തിന്റെ ട്രെയിലർ പുറത്തിറങ്ങിയപ്പോഴും പിന്നീട് ചിത്രം തീയറ്ററുകളിൽ നിറഞ്ഞോടുമ്പോഴും ജനങ്ങൾ എഴുന്നേറ്റു നിന്ന് കയ്യടിക്കുകയാണ്. അന്യഭാഷ ചിത്രത്തിനു വേണ്ടിയുള്ള മത്സരത്തിന്റെ തിരക്കിൽ നിൽക്കുന്നവർക്കിടയിൽ നിന്ന് ഈ സിനിമയെ സ്വീകരിക്കാനെത്തിയത് വളരെ കുറച്ച് തീയറ്ററുകളായിരുന്നു. എന്നാൽ അവി‍ടങ്ങളിലും ഇപ്പോൾ പ്രശ്നമാണ്. സിനിമയുടെ ശബ്ദം ശരിയല്ല എന്നാണു കാരണം പറയുന്നത്. കേരളത്തിൽ വളരെ പണ്ടുനിർമിക്കപ്പെട്ടിട്ടുള്ള ചില തിയറ്ററുകളിലാണ് സിനിമയുടെ ശബ്ദത്തിന്റെ കാര്യത്തിൽ പ്രശ്നങ്ങൾ പറയുന്നത്. ഇതിന്റെ സത്യാവസ്ഥ എന്താണ്.\nസംവിധായകൻ ര‍ഞ്ജൻ പ്രമോദ് സംസാരിക്കുന്നു……………..\nറിലീസ് ചെയ്തതു തന്നെ കഷ്ടപ്പെട്ട്..എന്റെ സിനിമയ്ക്ക് വൈഡ് റീലീസ് മാത്രമാണു സാധിച്ചത്. അതായത് നല്ല തീയറ്ററുകൾ തിര‍ഞ്ഞുപിടിച്ച് സിനിമ റിലീസ് ചെയ്യാനുള്ള സാഹചര്യം ഇല്ലായിരുന്നുവെന്നതാണ് കാര്യം. ആഗോളവൽക്കരണത്തിന്റെ കാലത്ത് ഏതൊരു പ്രാദേശിക സിനിമയും നേരിടേണ്ടി വരുന്ന വെല്ലുവിളിയാണ് അതിനു കാരണം. കിട്ടിയ തീയറ്ററിൽ റിലീസ് ചെയ്യുകയായിരുന്നു. മികച്ച തീയറ്റർ നോക്കി വൻകിട അന്യഭാഷ ചിത്രങ്ങൾ വൻ തുക നൽകി തീയറ്ററുകൾ പിടിച്ചെടുക്കുമ്പോൾ ഇതുപോലുള്ള ചെറിയ ചിത്രങ്ങൾക്ക് തീയറ്റർ ലഭിക്കാറില്ല. ബാഹുബലി വരുമ്പോൾ മാറിക്കൊടുക്കണം എന്നു സമ്മതിച്ചതു കൊണ്ടാണ് ചില തീയറ്ററുകൾ സമ്മതിച്ചതു തന്നെ. അവിടങ്ങളിലാണ് സിനിമ പ്രദര്‍ശിപ്പിക്കുന്നത്.\nതീയറ്ററുകാർ പറയുന്നത് തെറ്റ്…\nസിനിമ ഷൂട്ട് ചെയ്യുമ്പോൾ തന്നെ ശബ്ദവും റെക്കോർഡ് ചെയ്യുന്ന രീതിയാണ് രക്ഷാധികാരി ബൈജുവിൽ ഉപയോഗിച്ചത്. സിങ്ക് സൗണ്ട് റെക്കോർഡിങ് എന്നാണ് പറയുന്നത്. നല്ല സൗണ്ട് സിസ്റ്റം ഇല്ലാത്ത തീയറ്ററിൽ അല്ലെങ്കിൽ നല്ല സംവിധാനം ഉണ്ടായിട്ടും അതു വേണ്ട വിധത്തില് ഉപയോഗിക്കാത്ത സ്ഥലങ്ങളിൽ ശബ്ദം വ്യക്തമായി നമുക്ക് കേൾക്കാനാകില്ല. കോഴിക്കോട് കൊറോണേഷൻ തീയറ്ററിൽ അതിന്റെ മാനേജർ എഴുതി വച്ചിരിക്കുന്നത് സിങ്ക് സൗണ്ട് സിസ്റ്റ് ആയതിനാല് ചിത്രത്തിന്റെ ശബ്ദത്തിനു നിലവാരം ഇല്ലെന്നും കേൾക്കാൻ ബുദ്ധിമുട്ടുണ്ട് എന്നുമാണ്. തീർത്തും തെറ്റാണത്. തീയറ്ററിന്റെ ഭാഗത്തെ പ്രശ്നമാണ് അത്. അവർ അത് തിരിച്ചറിയുന്നില്ലെന്നതാണ് വാസ്തവം.\nഇതേ ചിത്രം അതേ നഗരത്തിലെ മറ്റൊരു തീയറ്ററിൽ അതിമനോഹരമായി ആസ്വദിക്കാനായി. ഒരു മൈതാനത്തിന്റെ നടുക്കിരിക്കുന്ന പോലെ സിനിമ കാണാന് പറ്റിയെന്നായിരുന്നു ആളുകള് എന്നോടു പറഞ്ഞത്. അങ്ങനെ തന്നെയാണ് ആ ചിത്രം ആസ്വദിക്കേണ്ടത്. ആ രീതിയിലാണു ഞങ്ങൾ സിനിമ എടുത്തിരിക്കുന്നതു തന്നെ.\nപ്രൊജക്ടർ ഓപ്പറേറ്റർ വിചാരിച്ചാൽ തീരാവുന്ന പ്രശ്നം\nസൗണ്ട് പ്രൊജക്ഷനും കെട്ടിടവും മാത്രം നവീകരിച്ച എറണാകുളം സരിതയിൽ ആദ്യ ഷോ കാണുമ്പോൾ എനിക്കു സങ്കടം വന്നു. പിക്ചറിനും സൗണ്ടിനും ക്വാളിറ്റിയില്ലെന്നാണ് എനിക്കു തോന്നിയത്. പക്ഷേ രണ്ടാമത്തെ ഷോയിൽ അത് മികച്ചതായി. അവിടത്തെ ഓപ്പറേറ്റർ സിനിമയ്ക്കു ചേരുന്ന പോലെ സൗണ്ടും ലൈറ്റുമൊക്കെ അഡ്ജസ്റ്റ് ചെയ്താണ് കാണിച്ചത്.\nസിനിമയോടു സ്നേഹമുള്ള ഒരു പ്രൊജക്ടർ ഓപ്പേററ്റർക്കു ചെയ്യാവുന്നതേയുള്ളൂ സൗണ്ട് അഡ്ജസ്റ്റ്മെന്റ്. തീയറ്ററിന്റെ ഹോളിന് എത്ര വലിപ്പമുണ്ടോ ആ വലിപ്പത്തിന് അനുസരിച്ചു ഔട്ട്പുട്ട് വോളിയം അഡ്ജസ്റ്റ് ചെയ്തു വയ്ക്കണം. അതായത് ചെറിയ തീയറ്ററായാലും വലുതായാലും പ്രൊജക്ടർ ഓപ്പറേറ്റർ വിചാരിച്ചാൽ തീരാവുന്ന പ്രശ്നമേയുള്ളൂ.\nഎറണാകുളത്തെ ഒരു മൾടിപ്ലക്സ് തിയറ്ററിൽ സിനിമ കാണാൻ പോയപ്പോൾ ചിത്രം തലേദിവസം അവിടെ കണ്ട ബിജു മേനോൻ പറഞ്ഞിരുന്നു സൗണ്ട് മോശമാണ് എന്തെങ്കിലുമൊന്ന് ചെയ്യണമെന്ന്. അതുകൊണ്ട് അന്ന് ഞാൻ അവിടത്തെ ഓപ്പറേറ്ററുമായി സംസാരിക്കാനെത്തിയത്. കാരണം അപ്പുറത്തെ സ്ക്രീനിൽ ഓടുന്ന സഖാവിന്റെ സൗണ്ട് ഇപ്പുറത്ത് കേൾക്കാവുന്ന വിധത്തിലായിരുന്നു. എന്റെ സിനിമയുടെ സൗണ്ട് കേൾക്കാനേ കഴിയില്ലായിരുന്നു. പ്രൊജക്ട് ഓപ്പറേറ്ററുമായി സംസാരിച്ചപ്പോൾ അദ്ദേഹം പറഞ്ഞത് സഖാവിന്റേയും രക്ഷാധികാരി ബൈജുവിന്റേയും സൗണ്ടിന്റെ ഔട്ട്പുട്ട് ലെവൽ ഒരേപോലെയാക്കി വച്ചിരിക്കുകയാണെന്നാണ്.\nഇതേ തീയറ്ററിൽ മറ്റൊരു സ്ക്രീനിൽ ഫാസ്റ്റ് ആൻഡ് ഫ്യൂരിയസ് ഓടുന്നുണ്ടായിരുന്നു. അതിന് എത്രയാണ് സൗണ്ട് ലെവൽ എന്നു ചോദിച്ചപ്പോൾ അഞ്ച് ആണെന്ന് പറഞ്ഞു. മുന്നിൽ കേൾക്കുന്ന ശബ്ദം, അകലെ നിന്നുള്ളത്, പിന്നിൽ നിന്നുള്ളത്, അടുത്ത് നിന്നുള്ളത്, ഇടതുഭാഗത്ത് നിന്നുള്ളത് പിറകിൽ നിന്നുള്ളത് ചെവിയ്ക്ക് അരികെ നിന്ന് നിശബ്ദത എന്നിവയൊക്കെ വ്യക്തമായി കേൾക്കുവാൻ പാകത്തിലൊരു ത്രീ ഡൈമെന്‍ഷണൽ സിസ്റ്റത്തിലാണ് ഇംഗ്ലിഷ് സിനിമകളിൽ സൗണ്ട് ക്രമീകരിച്ചിരിക്കുന്നത്.\nഅതുകൊണ്ട് ചിത്രം നല്ല തീയറ്ററിൽ നല്ല സൗണ്ട് സിസ്റ്റമാണെങ്കില് സൗണ്ട് ലെവൽ അഞ്ചിൽ വച്ച് കാണുവാൻ സാധിക്കും. അങ്ങനെ ഞാൻ അദ്ദേഹത്തോടു പറഞ്ഞ് സൗണ്ട് ലെവൽ അഞ്ച് ആക്കി മാറ്റി. എനിക്ക് വളരെ സംതൃപ്തിയോടെ എന്റെ ചിത്രം കാണാനും സാധിച്ചു. നല്ല ഒരു ഇന്റർനാഷണൽ ചിത്രത്തിന്റെ അതേ നിലവാരത്തിലുള്ള സൗണ്ട് മിക്സിങാണ് രക്ഷാധികാരി ബൈജുവിനും നല്‍കിയത്. അതുകൊണ്ട് അതേ നിലവാരത്തിൽ വേണം തീയറ്ററുകളിൽ പ്രൊജക്ടർ ഓപ്പറേറ്റർമാർ എന്റെ ചിത്രത്തിനുള്ള ഔട്ട്പുട്ട് സൗണ്ട് ക്രമീകരിക്കുവാന്.\nസിനിമയ്ക്ക് ഒരു മൂഡ് ഉണ്ട്. ആ തലത്തിലേക്കു ഓരോ പ്രേക്ഷകനും ഇറങ്ങിവന്ന് സിനിമയെ അനുഭവിക്കണം എന്ന ഉദ്ദേശത്തോടു കൂടിയാണ് സൗണ്ട് മിക്സിങിന് അത്രയേറെ വലിയ ഒരുക്കം നടത്തിയത്. കഥാപാത്രങ്ങൾ ചെവിയിൽ പറയുന്നത് മുറുമുറുക്കന്നത് എന്നിവയൊക്കെ ശ്രദ്ധിച്ചിരുന്നാലേ കേൾക്കാനാകൂ. ജാഗരൂകരായിരുന്നു ആസ്വദിച്ചു വേണം സിനിമ കാണാൻ. അതിനു നല്ല സൗണ്ട് സിസ്റ്റമുള്ള തീയറ്റർ തന്നെ വേണം. അറുപത് രൂപ ടിക്കറ്റെടുത്ത് 150 രൂപ ടിക്കറ്റിന്റെ നിലവാരത്തിലുള്ള സിനിമ കാണണമെന്ന് വാശിപിടിക്കരുത്. ലോകത്ത് ഒരിടത്തും അങ്ങനെ സാധിക്കില്ല.\nഒരു വലിയ മുറിയുടെ ഇങ്ങേയറ്റത്ത് ഇരിയ്ക്കുന്ന ആളിനും സിനിമയിലെ ശബ്ദത്തെ ശബ്ദത്തെ വ്യക്തമായി തിരിച്ചറിയും വിധമാണ് സൗണ്ട് ക്രമീകരിക്കേണ്ടത്. കോഴിക്കോട് കോർണേഷൻ തീയറ്റർ ഒരു വലിയ തീയറ്ററാണ്. അവിടെ സൗണ്ട് ക്രമീകരിക്കുമ്പോൾ പ്രത്യേകം ശ്രദ്ധിക്കണം.\nദക്ഷിണേന്ത്യയിലെ ഏറ്റവും മികച്ച സൗണ്ട് മിക്സിങ് സ്റ്റുഡിയോയിലാണ് എന്റെ ചിത്രത്തിന്റെ സൗണ്ട് മിക്സിങും നടത്തിയത്. സിനിമയുടെ ശബ്ദത്തെ കുറിച്ച് അത്രയേറെ ആശങ്കയോടെ അവിടെയെത്തിയ എനിക്കു മനസു നിറഞ്ഞ് ചിരിച്ച് തിരികെ പോകാനായി. പ്രമോദ് തോമസ് എന്ന സൗണ്ട് മിക്സിങ് വിദഗ്ധന്റെ കൈകളിലേക്കാണു സിനിമയെത്തിച്ചത്. ചെയ്ത സിനിമകളിൽ മിക്കതിനും ദേശീയ പുരസ്കാരമോ സംസ്ഥാന പുരസ്കാരമോ നേടിയിട്ടുള്ളൊരാളാണ് അദ്ദേഹം.\nഅനുരാഗ് കശ്യപിന്റെ ദേവ് ഡി, രജനീകാന്തിന്റെ യന്തിരന് തുടങ്ങിയ ചിത്രങ്ങൾക്ക് സൗണ്ട് മിക്സ് ചെയ്ത ആളാണ്. മന്ത്രയുടെ ഉടമയും എവിഎം സ്റ്റുഡിയോയിലെ സീനിയർ എഞ്ചിനീയറുമായ അങ്ങനെയുള്ളൊരാൾ ചെയ്ത മഹത്തായ ഒരു സൃഷ്ടിയെയാണ് മോശം എന്ന് ഇവിടെ സ്ഥാപിക്കാൻ ശ്രമിക്കുന്നത്. അല്ലെങ്കിൽ തെറ്റിദ്ധരിക്കുന്നത്. നല്ല സൗണ്ട് സിസ്റ്റമുള്ള തീയറ്ററിൽ ഒരു ഇംഗ്ലിഷ് ചിത്രത്തിന് എങ്ങനെയാണോ സൗണ്ട് ക്രമീകരിക്കുന്നത് ആ വിധത്തിൽ വേണം എന്റെ ചിത്രത്തിനും പ്രൊജക്ടർ ഓപ്പറേറ്റർമാർ ചെയ്യേണ്ടത്.\nപലയിടത്തു നിന്നും സിനിമയുടെ ശബ്ദത്തെ കുറിച്ച് പരാതി വരുന്നുണ്ട്. എനിക്കൊന്നേ പറയാനുള്ളൂ. നിങ്ങൾ ഞങ്ങളോടു പറയൂ…എന്നെയോ പ്രൊഡക്ഷനിലെ ആരുടെയടുത്തെങ്കിലുമോ പറയൂ. എങ്ങനെയാണ് സൗണ്ട് ക്രമീകരിക്കേണ്ടതെന്ന് ഞങ്ങൾ പ്രൊജക്ടർ ഓപ്പറേറ്ററോടു പറയാം. ഡോൾബിയുടെ ഒറിജിനൽ സൗണ്ട് സിസ്റ്റമല്ല പലയിടത്തും ഉപയോഗിക്കുന്നത്. ഓരോ തീയറ്ററിലും പരമാവധി ഔട്ട്പുട്ട് സൗണ്ട്6വരെയാകാം. അതിൽ കൂടരുത്. 5,5.25,5.5,5.75 എന്നീ പോയിന്റുകളൊക്കെ പരീക്ഷിക്കാം.\nഒരുപാട് ശ്രമകരമായി എടുത്ത സൃഷ്ടിയെ ഈ വിധത്തിൽ കാണരുത്. സാങ്കേതിക മികവിൽ വിപ്ലവം തീർക്കുന്ന സിനിമകളാണു വരാനിരിക്കുന്നത്. അതിനെ തുറന്ന മനസോടെ കാണണം. നല്ല ചിന്താഗതിയോടെ അതിനെ സ്വീകരിക്കാം.\nചെന്നൈ ഉൾപ്പെടെ സിനിമ പ്രദർശിപ്പിച്ച തീയറ്ററുകളിലെല്ലാം ആളുകൾ എഴുന്നേറ്റു നിന്നാണ് കയ്യടിച്ചത്. അത് വല്ലാത്തൊരു ഊർജമാണ്. നിങ്ങൾ സിനിമ ഇഷ്ടപ്പെടുന്നുവെങ്കിൽ എഴുന്നേറ്റു നിന്ന് കയ്യടിക്കണം. നിങ്ങളുടെ ഇഷ്ടം ആവോളം പ്രകടിപ്പിക്കണം. ആസ്വദിച്ചുവെന്നു പറയാൻ ഇഷ്ടപ്പെട്ടുവെന്നത് പ്രകടിപ്പിക്കാൻ മടി കാണിക്കരുത്. അതിനോളം ഊർജം ഒരു കലാകാരനും കൊടുക്കാൻ മറ്റൊന്നിനും സാധിക്കില്ല. ഒരാൾ മരിച്ചു കഴിഞ്ഞിട്ട് സ്നേഹം പറഞ്ഞിട്ടോ കാണിച്ചിട്ടോ കാര്യമുണ്ടോ അതുപോലെ തന്നെയാണിതും…\nനയൻതാരയുടെ പേര് വിവാദം തീരുന്നില്ല, ഏറ്റുപിടിച്ചു സത്യൻ അന്തിക്കാടും; ജോൺ ഡിറ്റോയെ അറിയില്ല, എഴുതികൊടുത്തത് ഞാനും രഞ്ജൻ പ്രമോദും……


പിറന്നാള് ആഘോഷത്തിനിടെ കൂട്ടക്കൊല; അക്രമി ഉള്‍പ്പെടെ ഏഴ് മരണം – Media Mangalam\nഅമേരിക്കയില് പിറന്നാള് ആഘോഷത്തിനിടെ കൂട്ടക്കൊല. ആക്രമണത്തിന് ശേഷം ആത്മഹത്യക്ക് ശ്രമിച്ച അക്രമിയെ ഗുരുതര പരുക്കുകളോടെ കണ്ടെത്തി. അമേരിക്കയിലെ കൊളറാഡോയിലാണ് സംഭവം. ജന്മദിനാഘോഷത്തിലേക്ക് എത്തിയ യുവാവ് അപ്രതീക്ഷിതമായി വെടിവയ്പ് നടത്തുകയായിരുന്നു. ആറ് പേര് വെടിവയ്പില് കൊല്ലപ്പെട്ടു. ഇന്നലെയാണ് സംഭവം നടന്നത്. കിഴക്കന് കൊളറാഡോയിലാണ് ആക്രമണം നടന്നത്.\nപോലീസ് എത്തിയപ്പോള് ആറ് പേര് സംഭവ സ്ഥലത്ത് തന്നെ മരിച്ചിരുന്നു. ആക്രമണത്തിന് ശേഷം ആത്മഹത്യക്ക് ശ്രമിച്ച അക്രമിയെ ഗുരുതര പരുക്കുകളോടെ കണ്ടെത്തി. ഇയാള് പിന്നീട് ആശുപത്രിയില് മരിച്ചു.പിറന്നാള് പാര്‍ട്ടിയില് പങ്കെടുത്ത പെണ്‍കുട്ടിയുടെ കാമുകനാണ് വെടിവയ്പ് നടത്തിയതെന്നാണ് പോലീസ് പറയുന്നത്. കുട്ടികളടക്കം നിരവധിപേര് പാര്‍ട്ടിയില് പങ്കെടുത്തിരുന്നു. ജന്മദിനാഘോഷത്തിലേക്ക് എത്തിയ യുവാവ് അപ്രതീക്ഷിതമായി വെടിയുതിര്‍ത്തുകയായിരുന്നുവെന്നും പോലീസ് പറഞ്ഞു.\namerica birthday celebration Colorado death Massacre suicide attempt of criminal


മെഡല് വേട്ടയില് ഇന്ത്യ റെക്കോഡ് തിരുത്തിയപ്പോള് ഗെയിംസില് മെഡലില്ലാതെ മടങ്ങിയ രാജ്യങ്ങളിവയാണ്\n3 Sep 2018 9:17 AM GMT\n45 രാജ്യങ്ങളില് നിന്ന് 11,000 കായിക താരങ്ങള്, 55 ഇനമത്സരങ്ങള് ലോകത്തിലെ ഏറ്റവും വലിയ രണ്ടാമത്തെ കായിക മാമാങ്കം, 2018 ലെ ഏഷ്യന് ഗെയിംസിനെ ഇങ്ങനെ വിശേഷിപ്പിക്കാം. 15 ദിനങ്ങള്‍ക്കപ്പുറം ഗെയിംസിന് തിരശീല വീണപ്പോള് തങ്ങളുടെ നേട്ടങ്ങളിലൂടെ രാജ്യങ്ങള് ശ്രദ്ധിക്കപ്പെട്ടപ്പോള് ആരും ശ്രദ്ധിക്കാത്ത ഏഷ്യന് ഗെയിംസിലെ രാജ്യങ്ങളുണ്ട്. ഇതില് താരങ്ങളുടെ എണ്ണത്തില് ബലം കാണിച്ച് ഗെയിംസില് എത്തിയവരുമുണ്ട്. എന്നാല് താരങ്ങളുടെ പ്രകടനം മങ്ങിയതോടെ ആ രാജ്യങ്ങള് ഗെയിംസില് ശ്രദ്ധിക്കപ്പെട്ടില്ല. പകരം മെഡല് നേട്ടമില്ലാത്ത രാജ്യങ്ങളുടെ പട്ടികയിലാണ് അവര്‍ക്ക് ഇടം ലഭിച്ചത്.\nനീണ്ട ദിനങ്ങളിലെ അതികഠിനമായ പരീശീലനത്തിനൊടുവില് ട്രാക്കിലും ഫീല്‍ഡിലും റെക്കോര്‍ഡുകള് മറികടന്ന് താരങ്ങള് മുന്നേറിയപ്പോള് മുന് വര്‍ഷങ്ങളിലെ നേട്ടങ്ങള് പഴങ്കഥയാക്കി ഇന്ത്യ ഉള്‍പ്പെടെയുള്ള രാജ്യങ്ങള് മെഡല് പട്ടികയില് റെക്കോര്‍ഡ് തിരുത്തിയപ്പോള് ഒരു മെഡല് നേട്ടം പോലും സ്വന്തമാക്കാതെ ഇന്‍ഡോനേഷ്യയി നിന്ന് മടങ്ങുന്ന രാജ്യങ്ങള് ഏതൊക്കെയാണെന്ന് അറിയാം. അംഗസംഖ്യയുടെ കാര്യത്തില് മുന്നിലുണ്ടായിരുന്ന ഇന്ത്യയുടെ അയല് രാജ്യമായ ശ്രീലങ്കയും ഈ നിരയിലുണ്ട്. 172 പേരടങ്ങുന്ന വലിയ സംഘമാണ് ശ്രീലങ്കയില് നിന്ന് ഗെയിംസില് പങ്കെടുക്കാന് ഇന്‍ഡോനേഷ്യയില് എത്തിയത്. ഒരു താരത്തിന് പോലും തങ്ങളുടെ രാജ്യത്തിനായി മെഡല് നേടാനായില്ല. ഇങ്ങനെ ഗെയിംസില് ഒരു വെങ്കല മെഡല് പോലും നേടാനാകാതെ ഒമ്പതു രാജ്യങ്ങള്‍ക്കാണ് നിരാശരായി മടങ്ങേണ്ടി വന്നത്.\nശ്രീലങ്കയെ കൂടാതെ ബംഗ്ലാദേശ്, യെമന്, ഒമാന്, പലസ്തീന്, ഭൂട്ടാന്, മാലദ്വീപ്, ്രബൂണെ, തിമോര് എന്നീ രാജ്യങ്ങളും മെഡല് നേടാത്ത രാജ്യങ്ങളുടെ പട്ടികയിലുണ്ട്. ബംഗ്ലാദേശ് 117 പേരെയും മാലദ്വീപ് 116 പേരെയും ഗെയിംസിനായി അയച്ചെങ്കിലും താരങ്ങള്‍ക്ക് മെഡല് നേടാനായില്ല. ഏഷ്യന് ഗെയിംസില് ചരിത്രത്തിലെ വലിയ മെഡല് വേട്ടയുമായാണ് ഇന്ത്യ മടങ്ങിയത്. 15 സ്വര്‍ണവും 24 വെള്ളിയും 30 വെങ്കലവും ഉള്‍പ്പെടെ ഇന്ത്യ 69 മെഡല് നേടി. 2010ല് ഗ്വാങ്ചൗവില് 65 മെഡലുകള് നേടിയ റെക്കോര്‍ഡാണ് ഇന്ത്യ പഴങ്കഥയാക്കിയത്. ചൈനയാണ് ഗെയിംസില് ഒന്നാമതെത്തിയത്. 132 സ്വര്‍ണവും 92 വെള്ളിയും 65 വെങ്കലവും ഉള്‍പ്പെടെ 289 മെഡലുകളാണ് ചൈന നേടിയത്. 75 സ്വര്‍ണവും 56 വെള്ളിയും 74 വെങ്കലവും ഉള്‍പ്പെടെ 205 മെഡലുകളുമായി ജപ്പാന് രണ്ടാമതെത്തിയപ്പോള് 49 സ്വര്‍ണവും 58 വെള്ളിയും 70 വെങ്കലവും ഉള്‍പ്പെടെ 177 മെഡലുകളുമായി ദക്ഷിണ കൊറിയ മൂന്നാസ്ഥാനത്താണ്. ആതിഥേയരായ ഇന്തോനേഷ്യ, ഉസ്ബെക്കിസ്ഥാന്, ഇറാന്, ചൈനീസ് തായ്പേയ് എന്നീ രാജ്യങ്ങളാണ് യഥാക്രമം നാലുമുതല് ഏഴുവരെ സ്ഥാനങ്ങളിലുള്ളത്. .\nഏഷ്യന്‍ഗെയിംസില് ചൈന ഇത്തവണ പുതുമുഖതാരങ്ങള്‍ക്കാണ് കൂടുതല് അവസരം നല്‍കിയത്. ടീമിലെ 75 ശതമാനം താരങ്ങളും ഏഷ്യന്‍ഗെയിംസില് ആദ്യമായിരുന്നു. 1998ല് നഷ്ടമായ മെഡല് പട്ടികയിലെ രണ്ടാംസ്ഥാനം ജപ്പാന് തിരിച്ചുപിടിച്ചത് ഇത്തവണയായിരുന്നു. കഴിഞ്ഞ അഞ്ചുതവണയും ദക്ഷിണ കൊറിയയ്ക്കുപിന്നില് മൂന്നാമതായിരുന്നു. കഴിഞ്ഞതവണ 79 സ്വര്‍ണം, 70 വെള്ളി, 79 വെങ്കലം എന്ന നിലയിലായിരുന്നു കൊറിയയുടെ രണ്ടാംസ്ഥാനം. 47 സ്വര്‍ണം, 77 വെള്ളി, 76 വെങ്കലം എന്നതായിരുന്നു മൂന്നാമതുള്ള ജപ്പാന്റെ സമ്പാദ്യം. 2014ല് സ്വന്തംനാട്ടില് നടന്ന ഗെയിംസ് എന്ന ആനുകൂല്യത്തിലായിരുന്നു കൊറിയന്‍കുതിപ്പ്. ഇത്തവണ നീന്തലിലും ജൂഡോ അടക്കമുള്ള മറ്റു പരമ്പരാഗത ഇനങ്ങളിലും മികച്ച പ്രകടനം കാഴ്ചവച്ചതാണ് ജപ്പാന്റെ മുന്നേറ്റത്തിനുപിന്നില്. 2022ല് ചൈനയിലെ ഹ്വാങ്ചൗ നഗരത്തിലായിരിക്കും അടുത്ത ഏഷ്യന് ഗെയിംസ്. ഹ്വാങ്ചൗ നഗരത്തിന്റെ പ്രതിനിധി ഏഷ്യന് ഗെയിംസ് ദീപശിഖ ചടങ്ങില് ഏറ്റുവാങ്ങി. ചൈനയില് 1990ല് ബെയ്ജിങ്ങിലും 2010ല് ഗ്വാങ്ചൗവിലും ഏഷ്യന് ഗെയിംസിന് വേദിയായിട്ടുണ്ട്.\nAsiangames2018 countries india no gain sreelanka


ഭാഗ്യ, ധന സൂചനയാണ് ഈ പ്രത്യേക മറുകുകള് | Moles Of This Places Are Said To Be Lucky - Malayalam BoldSky\n18 min ago 12 രാശിയില് ഭഗവാന് ശിവന്റെ കൃപാകടാക്ഷം എപ്പോഴും ഈ3രാശിക്കൊപ്പം\n| Published: Wednesday, January 30, 2019, 12:23 [IST]\nമറുകുകള് മിക്കവാറും പേരുടെ ശരീരത്തിലുണ്ടാകും. ഇതില്ലാത്തവര് ചുരുങ്ങുമെന്നും പറയേണ്ടി വരും. ശരീരത്തില് ഏതെങ്കിലും ഭാഗത്ത് മറുകില്ലാത്തവര് തീരെ കുറവാണ്. വളരെ വിരളം എന്നു തന്നെ പറയണം.\nമറുകിനെ കുറിച്ചു പഠിയ്ക്കുന്ന പ്രത്യേക ശാസ്ത്രശാഖ തന്നെയുണ്ട്. ശരീരത്തിലെ വിവിധയിടത്തു കാണുന്ന മറുകുകള് പലപ്പോഴും ചില സൂചനകളാണ്. ഒരാളുടെ ശരീരത്തിന്റെ പ്രത്യേക ഭാഗങ്ങളില് കാണപ്പെടുന്ന മറുകുകള് പല കാര്യങ്ങളും വെളിപ്പെടുത്തുന്നുണ്ട്.\nസാധാരണയായി മറുകുകള് വരുന്ന ചില ശരീര ഭാഗങ്ങളുണ്ട്. എന്നാല് ചിലരില് ചില പ്രത്യേക ഇടങ്ങളില് മറുകുകള് വരുന്നതായി കാണാം.\nശരീരത്തിന്റെ വിവിധ ഭാഗങ്ങളില് വരുന്ന മറുകുകള് ഭാഗ്യ മറുകുകളും നിര്‍ഭാഗ്യ മറുകുകളും എന്ന ഗണത്തില് പെടുത്താനുമാകും. ശരീരത്തിന്റെ ചില പ്രത്യേക ഇടങ്ങളില് വരുന്ന മറുകുകുള് ഭാഗ്യ മറുകുകള് എന്ന ഗണത്തില് പെടുന്നവയാണ്. ഇതെക്കുറിച്ചു കൂടുതലറിയൂ,\nചിലരുടെ തലയില് മറുകുണ്ടാകും. തലയില്, പ്രത്യേകിച്ചും തലയിലെ നെറ്റിയും മുടിയുമായി ചേരുന്ന ഭാഗത്ത്, ഇതു മുടി കൊണ്ടു മൂടിയതെങ്കിലും ഭാഗ്യമാണ്. ഇത് അപൂര്‍വമാണ്. പുറത്തേയ്ക്കു കാണാത്ത രീതിയിലും. ഇതു പൊതുവേ ഭാഗ്യ മറുകാണെന്നാണ് പറയുക. മറുകിന് കൂടുതല് കട്ടിയെങ്കിലും കൂടുതല് മറഞ്ഞിരിയ്ക്കുന്ന രീതിയെങ്കിലും കൂടുതല് ഭാഗ്യമെന്നാണ് സൂചന. കറുത്തു തിളക്കമുള്ള മറുകാണെങ്കില് കൂടുതല് നല്ലത്. മങ്ങിയ മറുക് അല്‍പം അപകര്‍ഷതാ ബോധം സൂചിപ്പിയ്ക്കുന്ന ഒന്നാണ്.\nപുരികത്തില് മറഞ്ഞിരിയ്ക്കുന്ന മറുകെങ്കില് ഇതും ഏറെ ഭാഗ്യമെന്നാണ് പറയപ്പെടുന്നത്. ഇവര് ബുദ്ധിശാലികളും പഠനത്തില് മിടുക്കരുമാകും പഠനത്തില് മികച്ച നിലയില് എത്തുന്ന ഇവര് പല നേട്ടങ്ങളും കരസ്ഥമാക്കും. പ്രത്യേകിച്ചും സാഹിത്യത്തില്. ഉയര്‍ന്ന നിലയില് എത്താന് യോഗമുള്ള ഇവര് വലിയ കാര്യങ്ങളും ചെയ്യാന് സാധ്യതയുള്ളവരാണ്.\nപുരികത്തിന്റെ അറ്റത്തായി, അതായത് കീഴ്ഭാഗത്തായാണ് മറുകെങ്കില് ഇവര്‍ക്കു ജീവിത കാലം മുഴുവന് സന്തോഷവും നല്ല രീതിയിലെ ബന്ധങ്ങളുമുണ്ടാകും. ബിസിനസില് ഇവര് തിളങ്ങും. ഇതേ സമയം ഈ മറുക് മങ്ങിയ നിറത്തിലെങ്കില് ഇത് സഹോദരങ്ങള്‍ക്ക് ദുര്‍ഭാഗ്യം പറയുന്നു. അതായത് 33-34 വയസില് സഹോദരങ്ങള് ആരെങ്കിലും വിവാഹേതര ബന്ധത്തില് പെടാനുള്ള സാധ്യതയാണ് പറയുന്നത്.\nചെവിയില് കമ്മലിടുന്നിടത്ത് മറുകെങ്കില് ഇത് ഏറെ ഭാഗ്യകരമാണ്. സത്സ്വഭാവികളും ദീര്‍ഘായുസുള്ളവരുമായ ഇവര്‍ക്ക് പണത്തിന് യാതൊരു ബുദ്ധിമുട്ടുമുണ്ടാകില്ല.\nനെറ്റിയുടെ വശത്തുള്ള മറുക്\nനെറ്റിയുടെ വശത്തുള്ള മറുക് ഒരാളുടെ യാത്ര, പ്രൊമോഷന്, ഇമിഗ്രേഷന് സാധ്യതകളെ കാണിയ്ക്കുന്ന ഒന്നാണ്. ഈ രീതിയിലെ ഭാഗ്യം കാണിയ്ക്കുന്ന ഒന്ന്. ഇത് കറുപ്പും തിളങ്ങുന്നതുമാണെങ്കില് മറ്റുള്ളവരില് നിന്നും എല്ലാ സമയത്തും സഹായം ലഭിയ്ക്കുമെന്നതിന്റെ സൂചനയുമാണ്.\nകവിളിലെ മറുക് കരിയറില് ഉയര്‍ച്ചകളുടെ സൂചനയാണ് നല്‍കുന്നത്. കരിയറില് ഏറെ ഉയരത്തിലെത്തുവാന് സാധിയ്ക്കും. പുരുഷന് ഇത്തരം മറുകെങ്കില് എപ്പോഴും സ്വയം പ്രോത്സാഹിപ്പിയ്ക്കുന്ന, മറ്റുള്ളവരെ പ്രോത്സാഹിപ്പിയ്ക്കുന്ന തരക്കാരാകും. ഇവര് കരിയറില് വിജയിക്കാനും നേതൃഗുണമുള്ളവരാകാനും സാധ്യതയുണ്ട്.\nതാടിയിലെ മറുക് ധനത്തെ സൂചിപ്പിയ്ക്കുന്ന ഒന്നാണ്. പൊതുവേ ഭാഗ്യ സൂചനയായ ഇത് റിയല് എസ്റ്റേറ്റില് നേട്ടമുണ്ടാകുമെന്നതിന്റെ സൂചന കൂടിയാണ് നല്‍കുന്നത്. ജീവിതത്തിലും ഏറെ സന്തോഷമുണ്ടാകും. ജീവിത കാലം മുഴുവന് എന്നു പറയണം.\nRead more about: moles മറുക്\nMoles Of This Places Are Said To Be Lucky\nMoles Of This Places Are Said To Be Lucky, Read more to know about,\nStory first published: Wednesday, January 30, 2019, 12:23 [IST]


'ലോകം മുഴുവന് ശൈലജ ടീച്ചറെ ഉറ്റുനോക്കുന്നത് നിങ്ങള്‍ക്ക് സഹിക്കില്ല'; ചെന്നിത്തലയ്ക്ക് മറുപടി നല്‍കി ഷാന് റഹ്മാന് • ഇ വാർത്ത | evartha Music director Shaan Rahman Criticize Remesh Chennithala\n‘ലോകം മുഴുവന് ശൈലജ ടീച്ചറെ ഉറ്റുനോക്കുന്നത് നിങ്ങള്‍ക്ക് സഹിക്കില്ല’; ചെന്നിത്തലയ്ക്ക് മറുപടി നല്‍കി ഷാന് റഹ്മാന്\nതിരുവനന്തപുരം: ആരോഗ്യമന്ത്രി കെ കെ ഷൈലജയെ വിമര്‍ശിച്ച പ്രതിപക്ഷ നേതാവ് രമേശ് ചെന്നിത്തലയ്ക്ക് മറുപടിയുമായി സംഗീതസംവിധായകന് ഷാന് റഹ്മാന്. സംസ്ഥാനത്ത് നിപ്പ റിപ്പോര്‍ട്ട് ചെയ്ത സാഹചര്യത്തില് നിങ്ങള് മാളങ്ങളില് ഒളിച്ചസമയത്ത് ദീരമായി പോരാടി വിജയം നേടിയ ആരോഗ്യമന്ത്രിയാണ് കെ കെ ഷൈലജയെന്ന് ഷാന് പറഞ്ഞു. ഫെയ്‌സ്ബുക്ക് കുറിപ്പിലൂടെയാണ് ഷാന് തന്റെ പ്രതികരണം അറിയിച്ചത്.\n”ജനങ്ങളുടെ സംരക്ഷണത്തിന് വേണ്ടി രാപ്പകല് വ്യത്യാസമില്ലാതെയാണ് ആരോഗ്യമന്ത്രി പ്രവര്‍ത്തിക്കുന്നത്. ലോകം മുഴുവന് അവരെ ഉറ്റുനോക്കുകയാണ്. ലോകം മുഴുവന് നമ്മളില് നിന്ന് പഠിക്കാന് ശ്രമിച്ചുകൊണ്ടിരിക്കുകയാണ്. നിങ്ങള്‍ക്ക് ഇതൊന്നും സഹിക്കില്ല എന്ന് അറിയാം. പ്രശസ്തി മുഴുവനും അവര് കൊണ്ടുപോകുമോ എന്ന ഭയമാണ് നിങ്ങള്‍ക്ക്. പ്രശസ്തിക്ക് വേണ്ടി ഒന്നും ചെയ്യാന് ആഗ്രഹിക്കാത്തവര് ആരെങ്കിലും ഉണ്ടെങ്കില് അത് ശൈലജ ടീച്ചര് മാത്രമാണ്. അവര് അവരുടെ കടമ ചെയ്യുന്നു എന്നുമാത്രം. പ്രതിപക്ഷത്തിന്റെ പ്രവൃത്തി ലജ്ജാകരമാണ്. എല്ലാവരും ഒരുമിച്ച് നില്‍ക്കേണ്ട സമയത്ത് ചീപ്പ് നാടകമാണ് നിങ്ങള് കളിക്കുന്നത്. ആരോഗ്യമന്ത്രി പറഞ്ഞത് പോലെ ജനങ്ങള് എല്ലാം കാണുന്നുണ്ട്.”\nദിവസവും നാലു പത്രസമ്മേളനങ്ങള് നടത്തുന്ന ആരോഗ്യമന്ത്രിക്ക് മീഡിയാ മാനിയ ആണെന്ന് ചെന്നിത്തല പറഞ്ഞിരുന്നു.\nഎല്ലായിപ്പോഴും വാര്‍ത്താസമ്മേളനം നടത്തേണ്ടതില്ല. വാര്‍ത്താക്കുറിപ്പ് ഇറക്കിയാലും മതി. നിയമസഭയിലെ കാര്യങ്ങള് തനിക്ക് അനുകൂലമായി മന്ത്രി പ്രചരിപ്പിച്ചുവെന്നും രമേശ് ചെന്നിത്തല ആരോപിച്ചു. കൊറോണയുടെ പശ്ചാത്തലത്തില് സഭ നിര്‍ത്തിവെക്കുന്നതിനോട് പ്രതിപക്ഷത്തിന് യോജിപ്പില്ല. ഇത് അനാവശ്യ ഭീതി ജനങ്ങള്‍ക്കിടയില് ഉണ്ടാകാനാണ് വഴിവെക്കുക. ലോക്സഭയോ മറ്റ് സംസ്ഥാന നിയമസഭ സമ്മേളനങ്ങളോ കൊറോണ ഭീതിയുടെ പേരില് നിര്‍ത്തിവെക്കുന്നില്ലല്ലോ എന്നും പ്രതിപക്ഷ നേതാവ് ചോദിച്ചു.\nകൊറോണ പ്രതിരോധ നടപടികളോട് പ്രതിപക്ഷം നല്ല രീതിയില് സര്‍ക്കാരിനോട് സഹകരിക്കുന്നുണ്ട്. സര്‍ക്കാര് നടപടികളില് ഏതെങ്കിലും തരത്തില് വീഴ്ച ഉണ്ടായാല് ചൂണ്ടിക്കാട്ടാനുള്ള ഏക വേദിയാണ് നിയമസഭ. ഇതാണ് പ്രതിപക്ഷം കഴിഞ്ഞദിവസം സഭയില് ഉന്നയിച്ചത്. എന്നാല് ആരോഗ്യമന്ത്രി സോഷ്യല് മീഡിയയിലൂടെ വളരെ മോശമായ പ്രചാരണമാണ് നടത്തിയത്.\nജനങ്ങള് ഞങ്ങളോട് പറയുന്ന ആശങ്കകളാണ് പ്രതിപക്ഷം സഭയില് ഉന്നയിച്ചത്. സഭയില് നടന്ന കാര്യങ്ങള് വെട്ടി, അവര്‍ക്ക് ഇഷ്ടമുള്ള കാര്യങ്ങള് മാത്രം സോഷ്യല് മീഡിയയിലൂടെ പ്രചരിപ്പിച്ച് പ്രതിപക്ഷത്തെ അപമാനിക്കാനാണ് ശ്രമിച്ചത്. ഇമേജ് ബില്‍ഡിംഗ് അല്ല ആവശ്യം. ഈ ഏര്‍പ്പാട് മന്ത്രി നിര്‍ത്തണം. ആളുകള് പരിഭ്രാന്തിയിലാണ്. സംസ്ഥാനത്ത് ആവശ്യത്തിന് മാസ്‌കുകളില്ല, വേണ്ടത്ര സൗകര്യങ്ങളില്ല, ഡോക്ടര്‍മാരുടെ കുറവുണ്ട്. ഇതെല്ലാം പരിഹരിക്കാനുള്ള നടപടികളാണ് വേണ്ടത്. എയര്‍പോര്‍ട്ടുകളില് ഇപ്പോഴും വേണ്ടത്ര പരിശോധന നടക്കുന്നില്ലെന്നും പ്രതിപക്ഷ നേതാവ് ആരോപിച്ചിരുന്നു.\nWhen W.H.O (World Health Organisation) has declared the Corona Virus or Covid19 as Pandemic (a disease that spreads over…\nPosted by Shaan Rahman on Thursday, March 12, 2020\nTopics: chennithala facebook shaan rahman


വെള്ളറട വില്ലേജ് ഓഫീസ് വിവരാവകാശത്തിന് മറുപടി നല്‍കിയില്ല\n01 Jun, 2018 at 04:18 AM\nവിവരാവകാശത്തിന് മറുപടി നല്‍കാത്ത വില്ലേജ് ഓഫീസര് അടക്കമുള്ള ഉദ്യോഗസ്ഥരുടെ നിലപാട് ശരിയല്ലെന്നും കര്‍ശന നടപടി ഉണ്ടാകുമെന്നും മുഖ്യവിവരാവകാശ കമ്മീഷണര് അറിയിച്ചു...\nതിരുവനന്തപുരത്തെ വില്ലേജ് ഓഫീസ് തീയിട്ട് നശിപ്പിച്ച സംഭവത്തില് വിശദാംശങ്ങള് നല്‍കാതിരുന്ന വില്ലേജ് ഓഫീസര്‍ക്കെതിരെ നടപടിക്ക് വിവരാവകാശ കമ്മീഷണറുടെ ശിപാര്‍ശ. വില്ലേജ് ഓഫീസര് വിവരാവകാശ നിയമത്തിന്റെ ലംഘനം നടത്തിയെന്നും വിവരാവകാശ കമ്മീഷണര് അറിയിച്ചു.\nകഴിഞ്ഞ കുറേ നാളുകളായി വെള്ളറട വില്ലേജ് ഓഫീസില് സേവനാവകാശ ലംഘനം നടക്കുന്നുവെന്ന് പരാതിയുണ്ടായിരുന്നു. ഈ സാഹചര്യത്തിലാണ് വില്ലേജ് ഓഫീസിന് തീയിട്ട സംഭവത്തിന്റെ വിശദാംശങ്ങള് ചോദിച്ച് അഡ്വക്കേറ്റ് ഡിബി ബിനു വിവരാവകാശ അപേക്ഷ നല്‍കിയത്. ഇതിന് മറുപടി നല്‍കാന് വില്ലേജ് ഓഫീസര് തയ്യാറായില്ല. തുടര്‍ന്ന് അപ്പീല് നല്‍കിയതോടെയാണ് മുഖ്യവിവരാവകാശ കമ്മീഷണര് വിഷയത്തില് ഇടപെട്ടത്. വിവരാവകാശത്തിന് മറുപടി നല്‍കാത്ത വില്ലേജ് ഓഫീസര് അടക്കമുള്ള ഉദ്യോഗസ്ഥരുടെ നിലപാട് ശരിയല്ലെന്നും കര്‍ശന നടപടി ഉണ്ടാകുമെന്നും മുഖ്യവിവരാവകാശ കമ്മീഷണര് അറിയിച്ചു. എത്രയും വേഗം വിവരങ്ങള് ലഭ്യമാക്കാനും ഉത്തരവിട്ടിട്ടുണ്ട്.\nപോക്ക് വരവ് സര്‍ട്ടിഫിക്കറ്റിനായി പലവതണ വില്ലേജ് ഓഫീസില് കയറി ഇറങ്ങിയ സാംകുട്ടി, അവസാനം ഗതിയില്ലാതെ വില്ലേജ് ഓഫീസിന് തീയിടുകയായിരുന്നു. തീപിടുത്തത്തില് സാംകുട്ടിയുടേതടക്കമുള്ള രേഖകള് നശിച്ചുവെന്നാണ് വില്ലേജ് ഓഫീസര് വിവരാവകാശത്തിന് മറുപടി നല്‍കിയത്. എന്നാല് ഇടത് സര്‍ക്കാര് വന്നതോടെ ഈ സ്ഥലത്തിന്റെ രേഖകള് കണ്ടെത്തി പോക്ക് വരവ് സര്‍ട്ടിഫിക്കറ്റ് നല്‍കുകയും ചെയ്തു. ഈ രേഖകളാണ് ഡിബി ബിനു വിവരങ്ങള് ആവശ്യപ്പെട്ടത്.


യു.ഡി.എഫ്. അധികാരത്തില് വന്നാല് സ്വര്‍ണക്കടത്ത് അന്വേഷിക്കാന് കമ്മിഷന്-സുര്‍ജേവാല | Randeep Singh Surjewala special interview\nയു.ഡി.എഫ്. അധികാരത്തില് വന്നാല് സ്വര്‍ണക്കടത്ത് അന്വേഷിക്കാന് കമ്മിഷന്-സുര്‍ജേവാല\nഎ.ഐ.സി.സി. ജനറല് സെക്രട്ടറി രണ്‍ദീപ്സിങ് സുര്‍ജേവാല | Photo: PTI\nയു.ഡി.എഫ്. അധികാരത്തില്‍വന്നാല് സ്വര്‍ണക്കടത്തുള്‍പ്പെടെ മുഖ്യമന്ത്രി പിണറായി വിജയനെതിരേയുള്ള ആരോപണങ്ങള് അന്വേഷിക്കാന് സ്വതന്ത്ര കമ്മിഷനെ നിയമിക്കുമെന്ന് എ.ഐ.സി.സി. ജനറല് സെക്രട്ടറി രണ്‍ദീപ്സിങ് സുര്‍ജേവാല. ''ഞങ്ങള് ഈ വലിയ തട്ടിപ്പ് പുറത്തുകൊണ്ടുവരുകതന്നെ ചെയ്യും. കേന്ദ്ര ആഭ്യന്തരമന്ത്രി അമിത്ഷായും മുഖ്യമന്ത്രി പിണറായി വിജയനുമായുള്ള ആശയവിനിമയങ്ങള് സംശയാസ്പദമാണ്'' സുര്‍ജേവാല മാതൃഭൂമി പ്രതിനിധി കെ. പത്മജനോട് മനസ്സുതുറക്കുന്നു...\nഇടതുസര്‍ക്കാരിനെതിരേ ആരോപണം ഉന്നയിക്കുമ്പോള് കഴിഞ്ഞ യു.ഡി.എഫ്. സര്‍ക്കാരിനെതിരേ സോളാര് ഉള്‍പ്പെടെയുള്ള ആരോപണങ്ങളുള്ള കാര്യം മറക്കരുത്\nഅതെല്ലാം കെട്ടിച്ചമച്ച ആരോപണങ്ങളായിരുന്നെന്ന് തെളിഞ്ഞു. കഴിഞ്ഞ അഞ്ചുവര്‍ഷം അവരാണല്ലോ ഭരിച്ചത്. അന്വേഷണ ഏജന്‍സികളുമെല്ലാം അവരുടെ കൈയിലായിരുന്നല്ലോ. എന്നിട്ടെന്തേ നടപടിയെടുക്കാതിരുന്നത്. കേസെടുത്ത് ജയിലിലടയ്ക്കാമായിരുന്നില്ലേ. ആരോപണങ്ങളെല്ലാം വെറുതെയുള്ള പ്രചാരണം മാത്രമായിരുന്നു. അതാണ് ഒന്നുംചെയ്യാന് കഴിയാതിരുന്നത്.\n'കരുത'ലാണ് പിണറായി സര്‍ക്കാരിന്റെ മുഖമുദ്ര. ആ വാദത്തെ എങ്ങനെയാണ് കാണുന്നത്\nതൊഴിലില്ലായ്മ, അഴിമതി, കുറ്റകൃത്യങ്ങള്, മോശമായ സാമൂഹിക-ആരോഗ്യ അവസ്ഥ ഇവയെല്ലാമാണ് ഇടതുസര്‍ക്കാരിന്റെ മുഖമുദ്ര. പിണറായിയാണ് അതിന്റെയെല്ലാം ക്യാപ്റ്റന്. 2020-ല് പുറത്തിറങ്ങിയ പീരിയോഡിക് ലേബര് ഫോഴ്‌സ് സര്‍വേ പ്രകാരം രാജ്യത്ത് തൊഴിലില്ലായ്മ നിരക്ക് കൂടുതലുള്ളത് കേരളത്തിലാണ്. ഇക്കാലയളവിലെ സ്ത്രീ തൊഴിലില്ലായ്മയുടെ നിരക്ക് 48.3 ശതമാനമായിരുന്നു. 34.3 ലക്ഷം അഭ്യസ്തവിദ്യരായ തൊഴില്‍രഹിതരാണ് കേരളത്തിലുള്ളത്. ഇതെല്ലാം ഇന്ത്യയിലെ ഏറ്റവും ഉയര്‍ന്നനിരക്കാണ്. തൊഴിലിനായി യുവാക്കള് സെക്രട്ടേറിയറ്റിനുമുന്നില് മുട്ടിലിഴയുമ്പോള്, സി.പി.എം. നേതാക്കളുടെ ബന്ധുക്കള്‍ക്ക് പിന്‍വാതില്‍നിയമനം നല്‍കി.\nകേരളത്തിലെ ആരോഗ്യമേഖലയെ കുറ്റപ്പെടുത്തുന്നത് എന്തിന്റെ അടിസ്ഥാനത്തിലാണ്? കോവിഡിനെ പ്രതിരോധിക്കുന്നതില് മുന്‍നിര പോരാളിയായി ലോകശ്രദ്ധനേടിയ ആളാണ് കേരളത്തിന്റെ ആരോഗ്യമന്ത്രി\nഅതെല്ലാം വെറും പി.ആര്. ഏര്‍പ്പാടുകളാണ്. കോവിഡിന്റെ കാര്യത്തില് യാഥാര്‍ഥ്യം മറിച്ചാണ്. രാജ്യത്തെ കൂടുതല് കോവിഡ് ബാധിതരുള്ളത് ഈ ചെറിയ സംസ്ഥാനത്താണ്. കോവിഡ് പ്രതിരോധിക്കുന്നതില് വലിയവീഴ്ചയാണ് സര്‍ക്കാരിന്റെ ഭാഗത്തുനിന്ന് ഉണ്ടായത്. ആരോഗ്യരംഗത്ത് മികച്ചതായിരുന്നു കേരളം. എന്നാല് ഇടതുസര്‍ക്കാര് വന്നതോടെ അതെല്ലാം അട്ടിമറിക്കപ്പെട്ടു. സര്‍ക്കാര് ആശുപത്രികളിലെ ജനനനിരക്ക് യു.ഡി.എഫ്. ഭരണകാലത്ത് 38 ശതമാനമായിരുന്നു. ഇപ്പോഴത് 34 ശതമാനമായി. ദേശീയ ആരോഗ്യ പ്രൊഫൈല് 2019 പരിശോധിച്ചാല് ഇടതുസര്‍ക്കാര് കേരളത്തെ രോഗികളുടെയും രോഗങ്ങളുടെയും കേന്ദ്രമാക്കിമാറ്റിയതായി കാണാനാവും.\nതിരഞ്ഞെടുപ്പില് എന്താണ് പ്രതീക്ഷിക്കുന്നത്...\nകേരളത്തിന്റെ നഷ്ടപ്പെട്ട സമൃദ്ധി വീണ്ടെടുക്കാന് യു.ഡി.എഫ്. അധികാരത്തില്‍വരണം. അത് ജനങ്ങള് തിരിച്ചറിഞ്ഞു. വലിയ വിജയമാണ് ഞങ്ങള് പ്രതീക്ഷിക്കുന്നത്. സാമ്പത്തികമായി പിന്നാക്കം നില്‍ക്കുന്ന കുടുംബങ്ങള്‍ക്ക് മാസം ആറായിരംരൂപ നല്‍കുന്നതടക്കമുള്ള ജനക്ഷേമ പദ്ധതികളാണ് ഞങ്ങള് നടപ്പാക്കാന് പോകുന്നത്. ജനങ്ങളതിനെ പിന്തുണയ്ക്കും.\nസര്‍വേ ഫലങ്ങളെല്ലാം കോണ്‍ഗ്രസിന് എതിരാണല്ലോ...\nമാധ്യമങ്ങള് ടി.പി.ആര്. റേറ്റിങ് ഉയര്‍ത്താന് വേണ്ടി നടത്തുന്നതല്ലേ സര്‍വേകള്. അതിന് ജനഹിതവുമായി ബന്ധമൊന്നുമില്ല. ജനങ്ങള് പിണറായി വിജയന് സര്‍ക്കാരിനെതിരേ വിധിയെഴുതും.\nകൈഥലിൽ സുർജേവാലയ്ക്ക് തോൽവി


വിഎസ് പക്ഷം പോരിനുറച്ച് | Malayalam News - Kuruvila decided to resign/ കുരുവിളയുടെ രാജി ഞായാറാഴ്ച ഭൂമി - Malayalam Oneindia\n19 min ago വിവാഹ സല്‍ക്കാരത്തിനിടെ ചാവേറാക്രമണം; കാബുളില് 40 പേര് കൊല്ലപ്പെട്ടു, 100 ലേറെ പേര്‍ക്ക് പരിക്ക്\nവിഎസ് പക്ഷം പോരിനുറച്ച്\nPublished: August 31 2007, 5:30 [IST]\nതിരുവനന്തപുരം: പൊതുമരാമത്തു മന്ത്രി ടി.യു. കുരുവിളയുമായി ബന്ധപ്പെട്ട ഭൂമി ഇടപാട് ഹൈക്കോടതി സിറ്റിങ് ജഡ്ജിയെക്കൊണ്ട് അന്വേഷിപ്പിക്കാന് ഇടതുമുന്നണി ഏകോപനസമിതി സര്‍ക്കാറിനോട് ശുപാര്‍ശചെയ്തു.\nതുടര്‍ന്നു ചേര്‍ന്ന കേരള കോണ്‍ഗ്രസ് (ജെ) നേതൃയോഗത്തില് കുരുവിള രാജി സന്നദ്ധത അറിയിക്കുകയും ചെയ്‌തു. ഞായറാഴ്ച തൊടുപുഴയില് പാര്‍ട്ടി പ്രവര്‍ത്തകസമിതി യോഗത്തിനു ശേഷം രാജി പ്രഖ്യാപനം ഉണ്ടാകും.\nകുരുവിള മാറിനില്‍ക്കുന്നതാണ് നല്ലതെന്ന അഭിപ്രായം മുഖ്യമന്ത്രി വി.എസ്.അച്യുതാനന്ദന് തന്നെയാണ് ഇടതുമുന്നണി യോഗത്തില് ആദ്യം പ്രകടിപ്പിച്ചത്.\nഘടകകക്ഷി നേതാക്കളും മുഖ്യമന്ത്രിയുടെ നിലപാടിനോട് യോജിച്ചതോടെ ജോസഫ് ഗ്രൂപ്പിന് മുന്നിലുള്ള വഴികളടഞ്ഞു. അടുത്തയാഴ്ച ആരംഭിക്കുന്ന നിയമസഭാ സമ്മേളനത്തില് പ്രതിപക്ഷം ഈ വിഷയം ഉന്നയിക്കുമ്പോള് പ്രതിരോധിക്കാന് ബുദ്ധിമുട്ടാകുമെന്ന വിലയിരുത്തലും കുരുവിളയ്ക്ക് എതിരായി.\nകുരുവിള രാജിവച്ചാല് പകരം പുതിയൊരു മന്ത്രി വേണ്ട എന്ന അഭിപ്രായമാണു നേതൃയോഗത്തില് പൊതുവേ ഉയര്‍ന്നത്. ജുഡീഷ്യല് അന്വേഷണം പൂര്‍ത്തിയാകുമ്പോള് മന്ത്രിക്കു നിരപരാധിത്വം തെളിയിച്ചു തിരിച്ചുവരാനാകുമെന്ന പ്രതീക്ഷയിലാണിത്.\nസിറ്റിങ് ജഡ്ജിയുടെ സേവനം വിട്ടുകിട്ടിയില്ലെങ്കില് അന്വേഷണച്ചുമതല റിട്ട. ഹൈക്കോടതി ജഡ്ജിയെ ഏല്‍പ്പിക്കുമെന്ന് ഇടതുമുന്നണി തീരുമാനം വിശദീകരിച്ച കണ്‍വീനര് വൈക്കം വിശ്വന് അറിയിച്ചു. മൂന്നു മാസത്തിനകം റിപ്പോര്‍ട്ട് നല്‍കാന് കമ്മിഷനു നിര്‍ദേശം നല്‍കും.\nകുരുവിള തുടരണമോ എന്നു കേരള കോണ്‍ഗ്രസ് (ജെ) തീരുമാനിക്കുമെന്നു വിശ്വന് പറഞ്ഞു. അവരുടെ തീരുമാനം വ്യക്‌തമായാല് അക്കാര്യത്തില് മുന്നണി നിലപാടെടുക്കും.\nസിറ്റിങ് ജഡ്ജിയെ ലഭ്യമാക്കാന് മുന്നണി യോഗം മുഖ്യമന്ത്രി വി.എസ് അച്യുതാനന്ദനെ ചുമതലപ്പെടുത്തി. അന്വേഷണം നടക്കുമ്പോള് കുരുവിള മന്ത്രിയായിരിക്കുന്നതു ശരിയാണോ എന്ന ചോദ്യത്തിന് ആരും കുറ്റക്കാരാണെന്ന് എല്‍ഡിഎഫ് കണ്ടെത്തിയിട്ടില്ലെന്നായിരുന്നു വിശ്വന്റെ മറുപടി.\nഭൂമി ഇടപാടിനെപ്പറ്റി ഇടുക്കി കലക്ടറും ചീഫ് സെക്രട്ടറിയും നല്‍കിയ റിപ്പോര്‍ട്ടുകളുടെ ഉള്ളടക്കം അധ്യക്ഷനായിരുന്ന വി.എസ് വിശദീകരിച്ചതായി കണ്‍വീനര് പറഞ്ഞു. റിപ്പോര്‍ട്ടുകള് യോഗം ചര്‍ച്ചചെയ്‌തിട്ടില്ല.\nജുഡീഷ്യല് അന്വേഷണം പ്രഖ്യാപിച്ച സാഹചര്യത്തില് കുരുവിള സ്ഥാനമൊഴിയാന് തയ്യാറായിട്ടുണ്ടെന്ന കാര്യം യോഗത്തിനുശേഷം പാര്‍ട്ടി ചെയര്‍മാന് പി.ജെ.ജോസഫ് തന്നെ വാര്‍ത്താലേഖകരെ അറിയിച്ചു.\nഇടതുമുന്നണിയിലെ ഭൂരിഭാഗം കക്ഷികളും ആവശ്യപ്പെട്ടതനുസരിച്ചാണ് ജുഡീഷ്യല് അന്വേഷണത്തിന് ശുപാര്‍ശ ചെയ്തതെന്ന് പറഞ്ഞ അദ്ദേഹം പക്ഷേ, കുരുവിളയെയോ മക്കളെയോ ചീഫ് സെക്രട്ടറിയുടെ റിപ്പോര്‍ട്ടില് കുറ്റപ്പെടുത്തിയിട്ടില്ലെന്ന് അവകാശപ്പെട്ടു.\nരജിസ്ട്രേഷന്, സര്‍വേ, റവന്യു വകുപ്പുകളിലെ ഉദ്യോഗസ്ഥരുടെ അവിശുദ്ധ കൂട്ടുകെട്ട് ക്രമക്കേടിന് ഇടയാക്കിയിട്ടുണ്ടെങ്കില് അതിനെക്കുറിച്ച് വിശദമായ അന്വേഷണം നടത്തണമെന്നാണ് ചീഫ് സെക്രട്ടറി നിര്‍ദ്ദേശിച്ചിട്ടുള്ളതെന്ന് റിപ്പോര്‍ട്ടിലെ വരികള് വായിച്ചുകേള്‍പ്പിച്ച് അദ്ദേഹം വാദിച്ചു.\nറീസര്‍വേ റിപ്പോര്‍ട്ട് നോക്കാതെ രജിസ്ട്രേഷന്, പോക്കുവരവ് തുടങ്ങിയവ നടത്തിയതില് ക്രമക്കേടുണ്ടോ എന്ന് അന്വേഷിക്കണമെന്നാണ് ആവശ്യപ്പെട്ടിട്ടുള്ളതെന്നും ജോസഫ് വ്യക്തമാക്കി.\nStory first published: Friday, August 31, 2007, 5:30 [IST]\nOther articles published on Aug 31, 2007\nഏത് കേടായ ക്ലോക്കും രണ്ട് തവണ ശരിയായ സമയം കാണിക്കും: അന്‍വറിന് പരോക്ഷ പരിഹാസവുമായി ബല്‍റാം


55 ലിറ്റര് വാഷുമായി മലപ്പുറം കരുവാരകുണ്ട് സ്വദേശി പിടിയില് – News18 Malayalam\n55 ലിറ്റര് വാഷുമായി മലപ്പുറം കരുവാരകുണ്ട് സ്വദേശി പിടിയില്\nമേഖലയിലെ സോഡാ വിതരണക്കാരനായ പ്രതി ലോക്ക്ഡൗണിനേ തുടര്‍ന്നുണ്ടായ സാമ്പത്തിക പ്രതിസന്ധിയേ തുടര്‍ന്നാണ് ചാരായ വില്‍പ്പന ആരംഭിച്ചത്\nLast Updated : May 30, 2021, 22:52 IST\nമലപ്പുറം: 55 ലിറ്റര് വാഷുമായി മലപ്പുറം കരുവാരകുണ്ട് സ്വദേശി എക്‌സൈസിന്റെ പിടിയില്. അയ്യപ്പക്കാവില് സ്വദേശി വേള്ളോലി വീട്ടില് മോഹന്‍ദാസാണ് പിടിയിലായത്.\nമേഖലയിലെ സോഡാ വിതരണക്കാരനായ പ്രതി ലോക്ക്ഡൗണിനേ തുടര്‍ന്നുണ്ടായ സാമ്പത്തിക പ്രതിസന്ധിയേ തുടര്‍ന്നാണ് ചാരായ വില്‍പ്പന ആരംഭിച്ചത്. ഇയാള് വീട്ടില് വച്ച് സ്വന്തമായി വാഷുണ്ടാക്കി മറ്റുള്ളവര്‍ക്ക് നല്‍കി ചാരായമാക്കി മാറ്റും . ഇതാണ് ഇയാള് ആവശ്യക്കാര്‍ക്ക് എത്തിച്ചു നല്‍കുന്നത്. ഒരു ലിറ്റര് ചാരായത്തിന് 1200 രൂപയാണ് വില.\nരഹസ്യവിവരത്തേ തുടര്‍ന്നാണ് പ്രതി പിടിയിലായത്. കാളികാവ് എക്‌സൈസ് ഇന്‍സ്‌പെക്ടര് എം.ഒ വിനോദ്, പ്രിവന്റീവ് ഓഫീസര് കെ.എം ശിവ പ്രകാശ്, സിവില് എക്‌സൈസ് ഓഫീസര്‍മാരായ എം സുനില്, വി ലിജിന്, വി നിഹ എന്നിവരാണ്സം ഘത്തിലുണ്ടായിരുന്നത്. മഞ്ചേരി കോടതിയില് ഹാജരാക്കിയ പ്രതിയെ റിമാന്റ് ചെയ്തു\nFirst published: May 30, 2021, 22:52 IST


panakaj adwani won asian snooker championship - Malayalam MyKhel\n» പങ്കജ് അദ്വാനിക്ക് ഏഷ്യന് സ്‌നൂക്കര് ചാമ്പ്യന്‍ഷിപ്പ്; കരിയര് ഗ്രാന്‍സ്ലാം നേട്ടത്തില് ഇന്ത്യന്\nപങ്കജ് അദ്വാനിക്ക് ഏഷ്യന് സ്‌നൂക്കര് ചാമ്പ്യന്‍ഷിപ്പ്; കരിയര് ഗ്രാന്‍സ്ലാം നേട്ടത്തില് ഇന്ത്യന്\nUpdated: Saturday, June 22, 2019, 12:28 [IST]\nബെംഗളൂരു: ഇന്ത്യന് താരം പങ്കജ് അദ്വാനി സ്‌നൂക്കര് കരിയര് ഗ്രാന്‍സ്ലാം നേട്ടം സ്വന്തമാക്കി. ഏഷ്യന് ചാമ്പ്യന്‍ഷിപ്പ് കിരീടം നേടിയതോടെയാണ് പങ്കജ് അദ്വാനി ചരിത്രനേട്ടത്തിന് ഉടമയായത്. തായ്‌ലന്‍ഡിന്റെ തനാവട് ടിറപന്‍ഗ്‌പൈബൂണിനെയാണ് 34കാനായ അദ്വാനി ഫൈനലില് കീഴടക്കിയത്. സ്‌കോര് 6-3.\n'തടിച്ചുകൊഴുത്ത് പന്നിയെപ്പോലെ'; സര്‍ഫ്രാസിനോട് പാക് ആരാധകന്, മറുപടി നല്‍കിയത് ഇങ്ങനെ\n2003-ല് ലോക സ്‌നൂക്കര് ചാമ്പ്യന്‍ഷിപ്പില് കിരീടം നേടിയാണ് പങ്കജ് അദ്വാനി വരവറിയിച്ചത്. പിന്നീട് ആറ് റെഡ് സ്‌നൂക്കര് കിരീടങ്ങള് കൂടി താരം സ്വന്തമാക്കി. സ്‌നൂക്കറില് എല്ലാ ഫോര്‍മാറ്റിലും ചാമ്പ്യനായതോടെ അദ്വാനി ചരിത്രവിജയമാണ് സ്വന്തമാക്കിയത്. ബില്യാര്‍ഡ്‌സിലും സ്‌നൂക്കറിലും ഏഷ്യന് ചാമ്പ്യന്‍ഷിപ്പ് നേടുന്ന ആദ്യ താരവുമാണ് അദ്വാനി.\n''ഞാന് പങ്കെടുക്കുന്ന രണ്ട് ഇനത്തിലും രാജ്യത്തിനുവേണ്ടി നേടാവുന്നതെല്ലാം സ്വന്തമാക്കാനായി. ഈ വിജയം എന്റെ നേട്ടങ്ങളെ പൂര്‍ണതയിലെത്തിക്കുന്നു. ഇനി എനിക്ക് സമാധാനത്തോടെ നീണ്ടസമയം ഉറങ്ങണം.'' -രാജ്യത്തെ പരമോന്നത കായിക അവാര്‍ഡായ രാജീവ് ഗാന്ധി ഖേല്‍രത്‌ന അവാര്‍ഡ് ജേതാവ് കൂടിയായ പങ്കജ് അദ്വാനി പറഞ്ഞു.\nഏഷ്യന് ചാമ്പ്യന്‍ഷിപ്പില് തോല്‍വിയുടെ വക്കില് നിന്ന് കരകയറിയാണ് അദ്വാനി ചാമ്പ്യനായത്. സെമിഫൈനലില് പാകിസ്തന്റെ അസ്ജദ് ഇഖ്ബാലിനോട് 0-4ന് പിന്നിലായിരുന്ന അദ്വാനി പൊരുതിക്കയറിയാണ് 5-4ന് ജയം പിടിച്ചെടുത്തത്. ഫൈനലിലും പിന്നില്‍നിന്ന് പൊരുതിവന്നാണ് വിജയം നേടിയത്.\nരണ്ട് ലോക കിരീടങ്ങളുമായി തിളങ്ങി പങ്കജ് അദ്വാനി; 2018ല് ഇന്ത്യയുടെ ബില്യാര്‍ഡ്‌സ്\nഇന്ത്യയുടെ പങ്കജ് അദ്വാനിക്ക് ലോക ബില്യാര്‍ഡ് കിരീടം\nഇന്ത്യയുടെ പങ്കജ് അദ്വാനിക്ക് ഏഷ്യന് ടൂര് സ്‌നൂക്കറില് സ്വര്‍ണം\nപങ്കജ് അദ്വാനിക്ക് ലോകബില്യാര്‍ഡ്‌സ് കിരീടം\nജോകോവിച്ചിനു പിന്നാലെ നദാലും ഔട്ട്... കൊറിയന് കുതിപ്പ് തുടരുന്നു, ചുങ് സെമിയില്\nവിംബിള്‍ഡണില് ചരിത്രം തിരുത്തി റോജര് ഫെഡറര്; കിരീടത്തില് മുത്തം.. ആ റെക്കോര്‍ഡ് ഇനി ഫെഡറര്‍ക്ക്\nവീനസിന് പതറി,വിംബിള്‍ഡണ് വനിതാ കിരീടം മുരുഗസയ്ക്ക്\nപാളം തെറ്റാതെ ഫെഡ് എക്പ്രസ്!! കപ്പിനരികെ...എതിരാളി സിലിച്ച്\nനാട്ടുകാര്‍ക്കു മുന്നില് കോന്റ കരഞ്ഞു!! ചിരിച്ചത് വീനസ്...ഫൈനല് ലൈനപ്പായി\nഹാലെപ്പിനെ വീഴ്ത്തി കോന്റ സെമിയില്..1978നു ശേഷമാദ്യം!! ജോകോവിച്ച് ക്വാര്‍ട്ടറില്\nMovies എന്റെ ലിറ്റിൽ ലേഡി എന്റെ ബ്ലാക്ക് ലേഡിയെ കണ്ടപ്പോൾ! താരത്തിന്റെ കുറിപ്പ് വൈറലാകുന്നു\nRead more about: pankaj advani grand slam india പങ്കജ് അദ്വാനി ഗ്രാന്‍സ്ലാം ഇന്ത്യ\nStory first published: Saturday, June 22, 2019, 12:13 [IST]


യഥാര്‍ത്ഥ വാതിലിലൂടെ കടന്നുവന്ന നല്ല ഇടയന് / ഡോ. പൗലോസ് മാര് ഗ്രീഗോറിയോസ് | Dr. Paulos Mar Gregorios\nയഥാര്‍ത്ഥ വാതിലിലൂടെ കടന്നുവന്ന നല്ല ഇടയന് / ഡോ. പൗലോസ് മാര് ഗ്രീഗോറിയോസ് (PDF File)\nനല്ല ഇടയന്‍റെ മൂന്നു ഗുണങ്ങള്\nഇന്ന് മലങ്കരസഭയെ സംബന്ധിച്ചിടത്തോളം സുസ്മരണീയമായ ദിവസമാണ്. പ. കാതോലിക്കാ മോറാന് മാര് ബസ്സേലിയോസ് ഔഗേന് പ്രഥമന് അനാരോഗ്യംമൂലം ചുമതലകള് നിര്‍വഹിക്കാന് ബുദ്ധിമുട്ടായതിനെ തുടര്‍ന്ന് മലങ്കര മെത്രാപ്പോലീത്തായായ മാത്യൂസ് മാര് അത്താനാസ്യോസ് കിഴക്കിന്‍റെ കാതോലിക്കായായി അവരോധിക്കപ്പെടുകയാണ്.\nവിശുദ്ധ യോഹന്നാന്‍റെ സുവിശേഷം 10-ാം അദ്ധ്യായമാണ് ഇന്ന് ഏവന്‍ഗേലിയോനില് വായിക്കുന്നത്. നല്ല ഇടയന്‍റെ മൂന്നു ലക്ഷണങ്ങള് അവിടെ എടുത്തു പറയുന്നുണ്ട്.\nഒന്നാമതു നല്ല ഇടയന് വാതിലിലൂടെ കടക്കുന്നവനാകുന്നു. വാതില് കാവല്‍ക്കാരന് അവനു വാതില് തുറന്നു കൊടുക്കുന്നു. ആ വാതിലിലൂടെ അകത്തു കടക്കുന്ന ഇടയന് ആടുകളെ പേര്‍ചൊല്ലി വിളിക്കുന്നു. ആടുകള് അവന്‍റെ ശബ്ദം അറിയുന്നു. അവ ഇറങ്ങിച്ചെല്ലുന്നു. വേദഭാഗം നമ്മെ പഠിപ്പിക്കുന്നതു വാതിലിലൂടെ കടക്കുന്നവനാണ് നല്ല ഇടയന് എന്നാണ്. പുറംവാതിലിലൂടെ കടക്കുന്നവന് കള്ളനും കവര്‍ച്ചക്കാരനും ആകുന്നു. അവന് തന്‍റെ ആടുകളെയും ആടുകള് അവനെയും അറിയുന്നില്ല. അതിനാല് ആടുകള് അവനെ അനുസരിക്കുന്നില്ല.\nരണ്ടാമത്, നല്ല ഇടയന് ആട്ടിന്‍പറ്റങ്ങളെ പച്ചയായ പുല്‍പ്പുറങ്ങളിലേക്കു നയിക്കുന്നു. സഭാമക്കളാകുന്ന ആടുകള്‍ക്കു പ്രതിബന്ധങ്ങള് തരണം ചെയ്ത് ആത്മീയമായ ആഹാരം ലഭ്യമാക്കുക എന്നതു നല്ല ഇടയന്‍റെ ചുമതലയാണ്.\nമൂന്നാമത്, നല്ല ഇടയന് ആടുകള്‍ക്കുവേണ്ടി തന്‍റെ ജീവന് കൊടുക്കുന്നു. കൂലിക്കാരനോ ചെന്നായ് വരുന്നതു കണ്ട് ഓടിക്കളയുന്നു. ചെന്നായ് ആട്ടിന്‍പറ്റത്തെ ഛിന്നഭിന്നമാക്കിക്കളയുന്നു.\nസഭാപിതാവ് സഭാമക്കളെ സംബന്ധിച്ചിടത്തോളം നല്ല ഇടയനാണ്. നേരായ വാതിലിലൂടെ അകത്തു പ്രവേശിക്കുന്നയാളാണ് യഥാര്‍ത്ഥ പിതാവ്. അദ്ദേഹം നല്ലയിടയനാണ്. നേരായ മാര്‍ഗ്ഗത്തിലൂടെയല്ലാതെ സഭയുടെ നേതൃസ്ഥാനത്തു വരുന്നയാള് നല്ലയിടയനല്ല.\nസഭാമക്കള്‍ക്കു നല്ല മേച്ചില്‍സ്ഥലങ്ങള് കണ്ടെത്താനുള്ള ചുമതല സഭാപിതാവിന്‍റേതാണ്. ലക്ഷക്കണക്കിനുള്ള സഭാമക്കള്‍ക്കായി നല്ല മെത്രാന്മാരെ സഭയ്ക്കു നല്‍കാനുള്ള ചുമതല നേതാവിനാണ്. സഭാമക്കളെ ചെന്നായ്ക്കളില്‍നിന്നു രക്ഷിക്കാനുള്ള ഉത്തരവാദിത്വവും സഭാതലവന്‍റേതു തന്നെ.\nഇന്നു ചെന്നായ്ക്കള് ധാരാളമായി ആട്ടിന്‍പറ്റത്തിലേക്കു കയറിവരുന്ന കാലമാണ്. അതു കണ്ടു നല്ല ഇടയന് ഓടിപ്പോവുകയില്ല. യുദ്ധം ചെയ്ത് ആടുകളെ രക്ഷിക്കും. നമുക്കിന്നു നല്ല ഇടയനെ ലഭിക്കുന്നു. സമര്‍ത്ഥനായ നല്ലയിടയനായി നിന്‍റെ ദാസനെ വാഴിക്കണമേ എന്നു നമുക്കു ദൈവത്തോടു പ്രാര്‍ത്ഥിക്കാം.\n(പ. മാത്യൂസ് പ്രഥമന് ബാവായുടെ കാതോലിക്കാ സ്ഥാനാരോഹണ ശുശ്രൂഷയില് വിശുദ്ധ കുര്‍ബ്ബാനമദ്ധ്യേ ചെയ്ത പ്രസംഗത്തില് നിന്നും)


റാണി മുഖര്‍ജി (Rani Mukherjee): മൂവീസ്, പ്രായം , ജീവചരിത്രം, ഫോട്ടോസ് , അഭിനയിച്ച സിനിമകള്, ചിത്രങ്ങൾ - Filmibeat Malayalam\nCelebs Rani Mukherjee\nBorn : 21 Mar 1978\nപ്രശസ്ത ഹിന്ദി ചലച്ചിത്ര നടിയാണ് റാണി മുഖര്‍ജി. 1996 ല് പുറത്തിറങ്ങിയ രാജ കി ആയേഗി ബാറാത്ത് എന്ന ചിത്രത്തിൽ അഭിനയിച്ചു കൊണ്ടാണ് റാണി മുഖർജി ഹിന്ദി ചലച്ചിത്ര ലോകത്തേക്ക് കടന്നുവരുന്നത്. ശ്രദ്ധേയമായ ചിത്രം 1998 ലെ കരൺ ജോഹർ സംവിധാനം ചെയ്ത കുച്ച്... ReadMore\nആനന്ദ് എല് റായ്\nപ്രശസ്ത ഹിന്ദി ചലച്ചിത്ര നടിയാണ് റാണി മുഖര്‍ജി. 1996 ല് പുറത്തിറങ്ങിയ രാജ കി ആയേഗി ബാറാത്ത് എന്ന ചിത്രത്തിൽ അഭിനയിച്ചു കൊണ്ടാണ് റാണി മുഖർജി ഹിന്ദി ചലച്ചിത്ര ലോകത്തേക്ക് കടന്നുവരുന്നത്. ശ്രദ്ധേയമായ ചിത്രം 1998 ലെ കരൺ ജോഹർ സംവിധാനം ചെയ്ത കുച്ച് കുച്ച് ഹോത ഹേ എന്ന ചിത്രമാണ്. പിന്നീട് 2002 ൽ സാതിയ എന്ന ചിത്രവും ശ്രദ്ധേയമായി. 2004 ൽ ചില മികച്ച ചിത്രങ്ങളിൽ അഭിനയിച്ചു. ഹം തും, യുവ എന്നീ ചിത്രങ്ങൾ വിജയമായിരുന്നു.\nപിതാവ് രാം മുഖർജി ഒരു സംവിധായകനായിരുന്നു. അദ്ദേഹം ഫിൽ‌മാലയ എന്ന ചലച്ചിത്രനിർമ്മാണസ്ഥാപനത്തിന്റെ സ്ഥാപകനുമാണ്. മാതാവ് കൃഷ്ണ ഒരു പിന്നണിഗായികയായിരുന്നു. സഹോദരൻ രാജമുഖർജി ഒരു ചലച്ചിത്രസംവിധായകനും നിർമ്മാതാവുമാണ്....\nDirected by സച്ചിന് കുന്ദാല്‍ക്കര്\nറാണി മുഖര്‍ജി അഭിപ്രായം